മംഗലാട്ട് രാഘവന്: ഫ്രഞ്ചുകാരോട് എതിരിട്ടും ഫ്രഞ്ച് ഭാഷയെ പ്രണയിച്ചും... | Mahe freedom fighter Mangalat Raghavan\nSep 4, 2021, 04:32 PM IST\nഫ്രഞ്ച് അധീനതയിലായിരുന്ന മയ്യഴിയെ മോചിപ്പിക്കാന് മാഹി വിമോചന സമരങ്ങളുടെ മുന് നിരയിലായിരുന്നു മംഗലാട്ട് രാഘവന്റെ സ്ഥാനം. അതേസമയം ഫ്രഞ്ച് ഭാഷയുടെ സൗന്ദര്യവും അതിലെ കാവ്യാത്മകതയും തിരിച്ചറിയുകയും മലയാളികള്‍ക്ക് അതിന്റെ ഭംഗി ഒട്ടും ചോരാതെ പകര്‍ന്നുനല്‍കുകയും ചെയ്തിരുന്നു അദ്ദേഹം.\nമാഹി വിമോചന സമര നായകന്, പത്രപ്രവര്‍ത്തകന്, കവി, പരിഭാഷകന്, ഗ്രന്ഥകാരന്, സോഷ്യലിസ്റ്റ്- നൂറ് വര്‍ഷം പിന്നിട്ട കര്‍മ്മനിരതമായ ജീവിതം നയിച്ച മംഗലാട്ട് രാഘവന് എന്ന മനുഷ്യനെ ഇതില് ഏത് കള്ളിയിലാവും പെടുത്തേണ്ടത് എന്നത് എക്കാലത്തും സംശയമുണര്‍ത്തുന്ന കാര്യമാണ്. വ്യാപരിച്ച മേഖലകളിലെല്ലാം തന്റെതായ കാല്‍പ്പാട് അദ്ദേഹം പതിച്ചിരുന്നു. മയ്യഴിയുടെ കഥാകാരനായ എം. മുകുന്ദനും മയ്യഴിയുടെ ചരിത്രമെഴുതിയ സി.എച്ച് ഗംഗാധരനുമെല്ലാം മംഗലാട്ട് രാഘവന് എന്ന പരിചയക്കാരുടെ രാഘവേട്ടനേക്കുറിച്ച് പറയുമ്പോഴെല്ലാം ഒരു പോലെ സംശയം പങ്കുവെച്ചിട്ടുണ്ട്.\nഫ്രഞ്ച് അധീനതയിലായിരുന്ന മയ്യഴിയെ മോചിപ്പിക്കാന് മാഹി വിമോചന സമരങ്ങളുടെ മുന് നിരയിലായിരുന്നു മംഗലാട്ട് രാഘവന്റെ സ്ഥാനം. അതേസമയം ഫ്രഞ്ച് ഭാഷയുടെ സൗന്ദര്യവും അതിലെ കാവ്യാത്മകതയും തിരിച്ചറിയുകയും മലയാളികള്‍ക്ക് അതിന്റെ ഭംഗി ഒട്ടും ചോരാതെ പകര്‍ന്നുനല്‍കുകയും ചെയ്തിരുന്നു അദ്ദേഹം. മയ്യഴി ഗാന്ധി എന്ന പേരില് അറിയപ്പെട്ടിരുന്ന ഐ.കെ. കുമാരന് മാസ്റ്റര് നേതൃത്വം നല്‍കിയ മയ്യഴി വിമോചന സമരം 1948 ല് മയ്യഴിയെ മോചിപ്പിച്ചപ്പോള് അന്ന് രൂപം നല്‍കിയ മയ്യഴി വിപ്ലവ ഭരണസമിതിയില് അംഗമായിരുന്നു. ഫ്രഞ്ച് സൈനിക പോലീസിന്റെ നിറതോക്കുകള്‍ക്ക് മുന്നില് നെഞ്ച് വിരിച്ചുനിന്ന സമര നായകനെ മയ്യഴി ഇന്നും ഓര്‍ക്കുന്നുണ്ട്. മയ്യഴിയുടെ വിമോചന സമരത്തിന്റെ ഗതി മാറ്റിമറിച്ച ഈ സംഭവം മയ്യഴിയുടെ താല്‍ക്കാലിക മോചനത്തിന് വഴിയൊരുക്കുകയായിരുന്നു.\nവൈകാതെ കപ്പലില് എത്തിയ വലിയൊരു സംഘം ഫ്രഞ്ച് പട്ടാളം മയ്യഴിയുടെ അധികാരം തിരിച്ചുപിടിച്ചെങ്കിലും സമരത്തിന്റെ ആവേശം കെട്ടടങ്ങിയിരുന്നില്ല. ഒളിവിലും അല്ലാതെയുമായി മയ്യഴിയുടെ സ്വാതന്ത്ര്യത്തിനായുള്ള പ്രയത്‌നം അവര് തുടര്‍ന്നു. ഇന്ത്യ ഇതിനിടയില് ബ്രിട്ടീഷുകാരില് നിന്ന് സ്വാതന്ത്ര്യം നേടിയതും മയ്യഴിയില് നിന്ന് തിരികെ പോകാന് ഫ്രഞ്ച്കാര്‍ക്ക് ഒരു കാരണമായി. വിമോചന സമരത്തിന്റെ പേരില് ഫ്രഞ്ച് കോടതി ഇരുപത് വര്‍ഷമാണ് മംഗലാട്ടിനെ തടവിന് ശിക്ഷിച്ചത്. എങ്കിലും അദ്ദേഹത്തെ അവര്‍ക്ക് പിടിക്കാനായില്ല. ഈ സംഭവത്തിനും മുമ്പ് 1942 ല് മയ്യഴിക്ക് അടുത്ത ചോമ്പാലയിലെ റെയില് അട്ടിമറിക്കേസില് ഫ്രഞ്ച് പോലീസ് മംഗലാട്ടിനെ അറസ്റ്റ് ചെയ്ത് ബ്രിട്ടീഷ് പോലീസിന് കൈമാറിയിരുന്നു. ചോമ്പാല എം.എസ്.പി ക്യാമ്പില് വെച്ചും വടകരയിലെ പോലീസ് ലോക്കപ്പില് വെച്ചും ഇതിന്റെ പേരില് മംഗലാട്ട് ക്രൂരമായ മര്‍ദ്ദനങ്ങള്‍ക്കും വിധേയനായി.\nമയ്യഴി വിമോചനസമരസേനാനി മംഗലാട്ട് രാഘവന് അന്തരിച്ചു Read More\nകേരളത്തില് ദേശീയ പ്രസ്ഥാനത്തിന്റെ ഭാഗമായി പിറവിയെടുത്ത മാതൃഭൂമി പത്രത്തിന്റെ മയ്യഴിയിലെ ലേഖകനായി 1942 ല് തന്നെ മംഗലാട്ട് രാഘവന് പ്രവര്‍ത്തനം തുടങ്ങിയിരുന്നു. മയ്യഴിയിലെ വിമോചന സമരങ്ങള്‍ക്ക് ഊര്‍ജ്ജം പകരാനും ബ്രിട്ടീഷ് ഭരണത്തിന് എതിരായ ജനമുന്നേറ്റങ്ങളെ കുറിച്ച് മയ്യഴിക്കാരെ അറിയിക്കാനും മംഗലാട്ട് തന്റെ പ്രവര്‍ത്തനം സജീവമാക്കി നിര്‍ത്തി. മയ്യഴിയുടെ സ്വാതന്ത്ര്യം യാഥാര്‍ത്ഥ്യമായതോടെ അദ്ദേഹം പൂര്‍ണ്ണ സമയ പത്രപ്രവര്‍ത്തകനായി മാറി. മയ്യഴിയിലെ ഫ്രഞ്ച് സ്‌കൂളിലെ വിദ്യാഭ്യാസം ഫ്രഞ്ച് ഭാഷയിലേക്കാണ് അദ്ദേഹത്തെ ആകര്‍ഷിച്ചത്. ധാരാളം ഫ്രഞ്ച് പുസ്തകങ്ങള് ഇതിനകം വായിച്ചും പഠിച്ചും തന്റെ ലോകം അദ്ദേഹം വിപുലപ്പെടുത്തുകയായിരുന്നു.\nഎണ്‍പതുകളുടെ ആദ്യം മയ്യഴിയില് നിന്ന് പത്രപ്രവര്‍ത്തനം പഠിക്കാനായി കലിക്കറ്റ് സര്‍വകലാശാലയിലെത്തിയപ്പോഴും വൈകാതെ മാതൃഭൂമിയുടെ കണ്ണൂര് ബ്യൂറോയില് റിപ്പോര്‍ട്ടറായി ചേര്‍ന്നപ്പോഴും മംഗലാട്ട് രാഘവന് എന്ന മാതൃഭൂമിയുടെ പ്രഗല്‍ഭനായ പത്രപ്രവര്‍ത്തകനെയാണ് എല്ലാവരും ആദരവോടെ ചൂണ്ടിക്കാട്ടിയിരുന്നത്. കോഴിക്കോട് മാതൃഭൂമി പത്രാധിപ സമിതിയില് ചീഫ് സബ് എഡിറ്ററായിരിക്കെയാണ് അദ്ദേഹം കണ്ണൂരില് ചീഫ് റിപ്പോര്‍ട്ടറായി എത്തുന്നത്. കണ്ണൂരില് മാതൃഭൂമിയുടെ സ്വീകാര്യത വളര്‍ത്തുന്നതില് അദ്ദേഹത്തിന്റെ വിപുലമായ ബന്ധങ്ങള് സഹായകമായി. നിരവധി രാഷ്ട്രീയ റിപ്പോര്‍ട്ടുകള്‍ക്കൊപ്പം അന്വേഷണാത്മക റിപ്പോര്‍ട്ടുകളും ഇക്കാലത്ത് അദ്ദേഹത്തിന്റേതായി പ്രസിദ്ധീകരിച്ചിരുന്നു.\n1981-ല് മാതൃഭൂമിയില് നിന്ന് വിരമിച്ച ശേഷമാണ് മംഗലാട്ടിലെ കവി പൂര്‍ണ്ണ പ്രഭയോടെ സാഹിത്യലോകത്ത് എത്തിയത്. ഫ്രഞ്ച് - മലയാളം ഭാഷകളിലെ കവിതകളിലെ സാദൃശ്യത്തെ കുറിച്ചുള്ള ഗവേഷണം ഏറെ വര്‍ഷങ്ങള് എടുത്താണ് അദ്ദേഹം പൂര്‍ത്തിയാക്കിയത്. അനവധി ഫ്രഞ്ച് കവിതകള് അദ്ദേഹം മലയാളത്തിലേക്ക് മൊഴിമാറ്റി. ഫ്രഞ്ച് കവിതകള് എന്ന പേരില് അദ്ദേഹം മൊഴിമാറ്റി പ്രസിദ്ധീകരിച്ച പുസ്തകം 1994 ല് കേരള സാഹിത്യ അക്കാദമിയുടെ വിവര്‍ത്തനത്തിനുള്ള പുരസ്‌കാരത്തിനും അര്‍ഹമായി. രണ്ട് ഭാഷകളിലെയും കവിതകളിലെ പ്രണയത്തിന്റെ തീവ്രതയും സൗന്ദര്യവും അതിന്റെ സാമ്യവുമൊക്കെ ഒരു താരതമ്യ പഠനം പോലെ അദ്ദേഹം കണ്ടെത്തി. അവസാനകാലത്ത് ഫ്രഞ്ച് ഭാഷയും കവിതയും തന്നെയായിരുന്നു അദ്ദേഹത്തിന്റെ ഇഷ്ട വിഷയങ്ങള്. കേരള പ്രസ് അക്കാദമി ഉള്‍പ്പെടെ വിവിധ സ്ഥാപനങ്ങള് മംഗലാട്ടിനെ ആദരിക്കാന് ചേറ്റംകുന്നിലെ വസതിയിലെത്തിയിരുന്നു.\nനൂറ്റാണ്ട് പിന്നിട്ട് മംഗലാട്ട് ഈ ലോകത്തോട് വിടപറയുമ്പോള് മയ്യഴി വിമോചന സമരനായകരിലെ ജീവിച്ചിരുന്നവരിലെ അവസാന കണ്ണി കൂടിയാണ് ഇല്ലാതാവുന്നത്. സോഷ്യലിസ്റ്റായി പൊതുരംഗത്ത് എത്തി വിവിധ തലങ്ങളിലെ പ്രവര്‍ത്തനങ്ങളിലൂടെ സമാനതകളില്ലാത്ത സംഭാവനകള് ഭാഷക്കും സമൂഹത്തിനും നല്‍കിയാണ് അദ്ദേഹം വിടപറയുന്നത്. മയ്യഴിയുടെ വിമോചനത്തിലൂടെ ഫ്രഞ്ചുകാരെ കെട്ടുകെട്ടിച്ച അതേ ആവേശത്തോടെ ഫ്രഞ്ച് സംസ്‌കാരത്തെയും സാഹിത്യത്തെയും മലയാളികള്‍ക്ക് മുന്നില് പരിചയപ്പെടുത്തിയെന്ന മഹത്തായ ദൗത്യവും കൂടിയാണ് മംഗലാട്ട് രാഘവന് നിര്‍വഹിച്ചത്. ആദര്‍ശത്തില് അധിഷ്ഠിതമായ ലളിത ജീവിതത്തിന്റെ ഉദാഹരണം കൂടിയായിരുന്നു ആ കൊച്ചുമനുഷ്യന്.\nContent Highlights: Mahe freedom fighter Mangalat Raghavan


yami gautam: filmfare snub taught not to seek validation from anyone says yami gautam- Samayam Malayalam Photogallery\nfilmfare snub taught not to seek validation from anyone says yami gautam\nഎനിക്കാരുടേയും 'അംഗീകാരം' വേണ്ട; അവഗണനകള്‍ക്കെതിരെ യാമി ഗൗതം\nഎനിക്കാരുടേയും 'അംഗീകാരം' വേണ്ട; അവഗണനകള്‍ക്കെതിരെ യാമി ഗൗതം \nകഴിഞ്ഞ വര്‍ഷം പുറത്തിറങ്ങിയ ബാലയിലൂടെ അഭിനേത്രിയെന്ന നിലയില് തന്നെ അടയാളപ്പെടുത്തുകയായിരുന്നു യാമി ഗൗതം. ചിത്രത്തില് ഏറ്റവും കൂടുതല് പ്രശംസ ലഭിച്ചതും യാമിയുടെ അഭിനയത്തിനായിരുന്നു. എന്നാല് ഫിലിം ഫെയര് അടക്കമുള്ള അവാര്‍ഡു വേദികളില് യാമി തഴയപ്പെട്ടു. വിഷയത്തില് പ്രതികരണവുമായി യാമി രംഗത്തെത്തിയിരിക്കുകയാണ്.\nസോഷ്യല് മീഡിയയിലൂടെയായിരുന്നു യാമിയുടെ പ്രതികരണം. അവാര്‍ഡുകള് ലഭിച്ചില്ലെങ്കിലും നോമിനേഷനില് ഉള്‍പ്പെടുന്നത് തന്നെ താരങ്ങള്‍ക്ക് പ്രചോദനമാണെന്ന് യാമി പറഞ്ഞു. അതേസമയം ജൂറിയുടെ തീരുമാനങ്ങളെ താന് ബഹുമാനിക്കുന്നതായും യാമി പറഞ്ഞു.\nതഴയപ്പെട്ടത് മറ്റുള്ളവരുടെ അംഗീകാരത്തിനായി ശ്രമിക്കുന്നതില് നിന്നും തന്നെ മുക്തയാക്കിയെന്നും യാമി പറയുന്നു. തഴയപ്പെട്ടതിനെ കുറിച്ച് തനിക്ക് നിരവധി പേരില് നിന്നും സന്ദേശങ്ങള് ലഭിച്ചതിനെ തുടര്‍ന്നാണ് ഇത്തരത്തിലൊരു പ്രതികരണം നടത്തുന്നതെന്നും യാമി പറഞ്ഞു.\nതനിക്കൊപ്പം നിന്ന ആരാധകര്‍ക്കും പ്രേക്ഷകര്‍ക്കും നന്ദി പറയുന്നതായി യാമി അറിയിച്ചു. തഴയല് കുടുതല് ലക്ഷ്യബോധം തനിക്ക് നേടിക്കൊടുത്തെന്നും സ്വന്തം ജോലിയില് മറ്റുള്ളവരുടെ അംഗീകാരം നേടാനായി ശ്രമിക്കുന്നതില് അര്‍ത്ഥമില്ലെന്നും യാമി പറഞ്ഞു.\nമുന്നോട്ട് പോകാന് ഇതുമതി\nസിനിമാ മേഖലയില് നിന്നും നിരൂപകരില് നിന്നും മാധ്യമങ്ങളില് നിന്നും സഹപ്രവര്‍ത്തകരില് നിന്നും ലഭിക്കുന്ന സ്നേഹവും തന്‍റെ ആരാധകരുടെ നിസ്വാര്‍ത്ഥ പിന്തുണയുമാണ് വലുതെന്നും താരം കുറിക്കുന്നു. മുന്നോട്ട് പോകാന് അതുമതിയെന്നും താരം കൂട്ടിച്ചേര്‍ത്തു.\nയാമിയുടെ പോസ്റ്റിന് കമന്‍റുമായി ആയുഷ്മന് ഖുറാന രംഗത്തെത്തിയിട്ടുണ്ട്. ബാലയില് യാമിയുടെ നായകനായിരുന്നു ആയുഷ്മാന്. അഭിമാനിക്കുന്നുവെന്നായിരുന്നു താരത്തിന്‍റെ പ്രതികരണം.


first omicron case reported in madyapradesh and himachalpradesh | രാജ്യത്ത് ഒമൈക്രോണ് വര്‍ധിക്കുന്നു; മധ്യപ്രദേശിലും, ഹിമാചലിലും ആദ്യ കേസ് റിപ്പോര്‍ട്ട് ചെയ്തു - Malayalam Oneindia\n7 min ago പിസി ജോര്‍ജ് ഹൈക്കോടതിയിലേക്ക്; അറസ്റ്റ് ചെയ്യാതെ പോലീസ്... പുതിയ നാടകം എന്ന് സതീശന്\n18 min ago ഞങ്ങളെ ബലാത്സംഗം ചെയ്യുന്നത് നിർത്തൂ; കാൻ ഫെസ്റ്റിവലിൽ നഗ്നയായി യുക്രൈൻ യുവതിയുടെ പ്രതിഷേധം\n20 min ago ഗ്യാൻവാപി പള്ളി വിഷയത്തിൽ എഫ്ബി പോസ്റ്റ്; ഡൽഹിയിൽ പ്രൊഫസർ അറസ്റ്റിൽ\nPublished: December 26 2021, 17:00 [IST]\nന്യൂഡല്‍ഹി: രാജ്യത്ത് ഒമൈക്രോണ് കേസുകള് വര്‍ധിക്കുന്നു. ഹിമാചല് പ്രദേശിലും, മധ്യപ്രദേശിലും ആദ്യ ഒമൈക്രോണ് റിപ്പോര്‍ട്ട് ചെയ്തു. മധ്യപ്രദേശില് വിദേശത്ത് നിന്നെത്തിയ എട്ട് പേര്‍ക്കാണ് ഒമൈക്രോണ് സ്ഥിരീകരിച്ചത്. ഹിമാചല് പ്രദേശില് ജനിതക പരിശോധനക്കയച്ച9സാമ്പിളുകളില് നിന്ന് ഒരാള്‍ക്ക് പോസിറ്റീവ് സ്ഥിരീകരിക്കുകയായിരുന്നു.\nകേരളത്തില് കുട്ടികളുടെ വാക്‌സിനേഷന് ജനുവരി 3ന് ആരംഭിക്കും; സംസ്ഥാനം സജ്ജമെന്ന് ആരോഗ്യവകുപ്പ്\nമധ്യപ്രദേശില് എട്ട് പേര്‍ക്ക് സ്ഥിരീകരിച്ചതില് മൂന്ന് പേര് അമേരിക്കയില് നിന്ന് വന്നവരും രണ്ട് പേര് യുകെയില് നിന്നും രണ്ട് പേര് ടാന്‍സാനിയയില് നിന്നും, ഒരാള് ഘാനയില് നിന്നുമാണ് മധ്യപ്രദേശില് എത്തിയത്. ആറ് പേര്‍ക്ക് പരിശോധനയില് നെഗറ്റീവ് റിപ്പോര്‍ട്ട് ചെയ്തതിനാല് അവെരെ ഡിസ്ചാര്‍ജ് ചെയ്തുവെന്ന് അധികൃതര് അറിയിച്ചു.\nരണ്ട് പേര്‍ക്ക് ലക്ഷണങ്ങളൊന്നുമുണ്ടായില്ലെന്നും ഇവരെ ചികിത്സക്ക് വിധേയമാക്കിയെന്നും അധികൃതര് അറിയിച്ചു. എട്ട് പേര്‍ക്ക് ഒമൈക്രോണ് കൂടാതെ വേറെ വല്ല അസുഖവുമുണ്ടോയെന്ന് പരിശോധിച്ചുവെന്നും അധികൃതര് അറിയിച്ചു. ഹിമാചല് പ്രദേശില് കാനഡയില് നിന്നുമെത്തിയ സ്ത്രീക്കാണ് ഒമൈക്രോണ് സ്ഥിരീകരിച്ചത്. സ്ത്രീയുടെ കോവിഡ് ആര്‍ടിപിസിആര് പരിശോധനയില് നെഗറ്റീവായിരുന്നു ഫലം. അവരുടെ പ്രാഥമിക സമ്പര്‍ക്ക പട്ടികയിലുണ്ടായിരുന്ന മൂന്ന് പേര്‍ക്കും നെഗറ്റീവായിരുന്നു. മറ്റുള്ളവരുടെ സാമ്പിള് പരിശോധന റിസല്‍ട്ടിനായി കാത്തിരിക്കുകയാണെന്നും അധികൃതര് അറിയിച്ചു.\nകർണാടകത്തിൽ 28 മുതൽ രാത്രികാല കർഫ്യൂ; നിയന്ത്രണം 10 ദിവസത്തേക്ക്\nഇന്ന് സ്ഥിരീകരിച്ച മധ്യ പ്രദേശിലേയും, ഹിമാചല് പ്രദേശിലേയും ഒമൈക്രോണ് കേസുകള് കൂടാതെ രാജ്യത്ത് 415 പേര്‍ക്ക് ഒമൈക്രോണ് സ്ഥിരീകരിച്ചു. മഹാരാഷ്ട്രയിലാണ് ഏറ്റവും കൂടുതല് ഒമൈക്രോണ് കേസുകള് സ്ഥിരീകരിച്ചത്. 109 പേര്‍ക്കാണ് മഹാരാഷ്ട്രയില് ഒമൈക്രോണ് റിപ്പോര്‍ട്ട് ചെയ്തത്. ഡല്‍ഹിയില് 79 പേര്‍ക്കും ഒമൈക്രോണ് സ്ഥിരീകരിച്ചു. അടുത്തവര്‍ഷം നിയമസഭാ തെരഞ്ഞെടുപ്പ് നടക്കാനിരിക്കുന്ന പ്രധാനമന്ത്രി നരേന്ദ്രമോദിയുടെ സംസ്ഥാനമായ ഗുജറാത്തില് 43 പേര്‍ക്കാണ് ഒമൈക്രോണ് സ്ഥിരീകരിച്ചത്. തെലങ്കാന, ആന്ധ്രാപ്രദേശ്, കര്‍ണാടക, കേരള, തമിഴ്‌നാട് എന്നിവിടങ്ങളില് മൊത്തം 144 പേര്‍ക്കാണ് ഒമൈക്രോണ് സ്ഥിരീകരിച്ചത്.\nഉത്തര്‍പ്രദേശിലും ഒമൈക്രോണ് സ്ഥിരീകരിച്ചിരുന്നു. അടുത്ത വര്‍ഷം നിയമസഭാ തെരെഞ്ഞടുപ്പ് നടക്കുന്ന സംസ്ഥാനമാണ് ഉത്തര്‍പ്രദേശ്. ഉത്തര്‍പ്രദേശില് ഒമൈക്രോണ് വര്‍ധിച്ചുവരുന്നതിന്റെ പശ്ചാതലത്തില് നിയമസഭാ തെരഞ്ഞെടുപ്പ് മാറ്റിവെക്കാന് അലഹബാദ് ഹൈക്കോടതി ആവശ്യപ്പെട്ടിരുന്നു. ഉത്തര്‍പ്രദേശില് നിയന്ത്രണത്തിന്റെ ഭാഗമായി രാത്രി കര്‍ഫ്യു നടപ്പാക്കിയിട്ടുണ്ട്.\nലോകമെങ്ങും ഒമൈക്രോണ് വര്‍ധിക്കുന്നതിന്റെ ആശങ്കകള്‍ക്കിടയില് മറ്റ് ഡെല്‍റ്റാ വകഭേദങ്ങളെക്കാള് തീവ്രവ്യാപന ശേഷിയുള്ളതായതിനാല് വാക്‌സിന് ബൂസ്റ്റര് ഡോസ് കാര്യക്ഷമമാക്കാനാണ് എല്ലാ രാജ്യങ്ങളുടെയും തീരുമാനം. ഇതിന്റെ കോവിഡ് മുന്നണി പരാളികള്‍ക്കും, ആരോഗ്യപ്രവര്‍ത്തകര്‍ക്കും ജനുവരി 10 മുതല് പ്രിക്വേഷന് ഡോസസ് എന്ന പേരില് ബൂസ്റ്റര് ഡോസ് നല്‍കുമെന്ന് പ്രധാനമന്ത്രി ഇന്നലെ പ്രഖ്യാപിച്ചിരുന്നു. ഇവര്‍ക്ക് പുറമെ 60 വയ,ിന് മുകളിലുള്ള മറ്റ് ആരോഗ്യ പ്രശ്‌നങ്ങള് കാരണം ബുദ്ധിമുട്ടനുഭവിക്കുന്നവര്‍ക്കും ബൂസ്റ്റര് ഡോസ് നല്‍കുമെന്ന് പ്രധാനമന്ത്രി ഇന്നലെ പ്രഖ്യാപിച്ചിരുന്നു.\nഒമൈക്രോണ് വര്‍ധനവിന്റെയും, വാക്‌സിനേഷന് കുറയുന്നതിന്റെയും പശ്ചാതലത്തില് ഇന്നലെ 10 സംസ്ഥാനങ്ങളിലേക്ക് കേന്ദ്ര സര്‍ക്കാര് വിദഗ്ധ സംഘത്തെ അയച്ചിരുന്നു. ഫെബ്രുവരി മാര്‍ച്ച് മാസങ്ങളില് തെരഞ്ഞെടുപ്പ് നടക്കുന്ന ഉത്തര്‍പ്രദേശ്, പഞ്ചാബ് എന്നീ സംസ്ഥാനങ്ങളിലേക്കും വിദഗ്ധ സംഘത്തെ അയച്ചിട്ടുണ്ട്. ഈ ആഴ്ച, ബംഗാളിലും മറ്റ് സംസ്ഥാനങ്ങളിലും നടന്ന റാലികള്‍ക്ക് ശേഷം കേസുകളുടെ എണ്ണം വര്‍ധിച്ചതിനാല് തിരഞ്ഞെടുപ്പ് മാറ്റിവയ്ക്കുന്നത് പരിഗണിക്കാന് അലഹബാദ് ഹൈക്കോടതി തിരഞ്ഞെടുപ്പ് കമ്മീഷനോട് ആവശ്യപ്പെട്ടു. കഴിഞ്ഞ മാസമാണ് ദക്ഷിണാഫ്രിക്കയില് ആദ്യമായി ഒമൈക്രോണ് വകഭേദം സ്ഥിരീകരിച്ചത്. പിന്നീട് നിരവധി രാജ്യങ്ങളില് രോഗം പടര്‍ന്ന് പിടിക്കുകയായിരുന്നു. 100ലധികം രാജ്യങ്ങളിലാണ് ഒമൈക്രോണ് റിപ്പോര്‍ട്ട് ചെയ്തിരിക്കുന്നത്.\nഅനുഭവിക്കേണ്ടത് ഞാനല്ല, വേറെ പെണ്ണ്: നടിയെ ആക്രമിച്ച കേസില് 'ദിലീപിന്റെ' വെളിപ്പെടുത്തല് പുറത്ത്\nനിരവധി രാജ്യങ്ങള് ബൂസ്റ്റര് ഡോസ് വേഗത്തിലാക്കാനുള്ള നിര്‍ദ്ദേശങ്ങള് നല്‍കിയിട്ടുണ്ട്. ഇന്ത്യയുള്‍പ്പെടെ രാജ്യങ്ങളില് ഒമൈക്രോണ് വകഭേദം വര്‍ധിക്കുന്നതിനാല് നിയമന്ത്രണങ്ങള് കര്‍ശനമാക്കിയിട്ടുണ്ട്. രാത്രി യാത്രാ നിരോധനമാണ് ഇന്ത്യുള്‍പ്പെടെ രാജ്യങ്ങളില് നടപ്പിലാക്കിയിരിക്കുന്നത്.\nOmicron news kerala india ഇന്ത്യ ഹിമാചല് പ്രദേശ് coronavirus\nfirst omicron case reported in madyapradesh and himachalpradesh\nStory first published: Sunday, December 26, 2021, 17:00 [IST]


മീന്‍പിടിത്ത ബോട്ടുകള് കൊച്ചി വിടുന്നു, ഹാര്‍ബറുകളില് പ്രതിസന്ധി | Thoppumpadi\nമീന്‍പിടിത്ത ബോട്ടുകള് കൊച്ചി വിടുന്നു, ഹാര്‍ബറുകളില് പ്രതിസന്ധി\nതോപ്പുംപടി: കൊച്ചി, മുനമ്പം, വൈപ്പിന് മേഖലകള് കേന്ദ്രീകരിച്ച് പ്രവര്‍ത്തിച്ചിരുന്ന മീന്‍പിടിത്ത ബോട്ടുകള് കൂട്ടത്തോടെ തമിഴ്‌നാട്ടിലേക്ക് താവളം മാറ്റുന്നു. സംസ്ഥാന സര്‍ക്കാരിന്റെ നിയന്ത്രണങ്ങളും ശിക്ഷാ നടപടികളും വലയ്ക്കുന്നതിനാലാണ് ബോട്ടുകള് തമിഴ്‌നാട്ടിലേക്ക് പോകുന്നതെന്നാണ് ബോട്ടുടമകള് പറയുന്നത്.\nഏതാനും മാസങ്ങള്‍ക്കിടയില് കൊച്ചി, മുനമ്പം, വൈപ്പിന് മേഖലകളില്‍നിന്നായി അഞ്ഞൂറിലേറെ ബോട്ടുകള്, തമിഴ്‌നാടന് ഹാര്‍ബറുകളിലേക്ക് താവളം മാറ്റി. കൊച്ചിയില് ദിവസം 25 മുതല് 40 വരെ ബോട്ടുകളാണ് എത്തിയിരുന്നത്. ഇപ്പോള് അത് എട്ടില് താഴെയായി. കൊച്ചി കേന്ദ്രീകരിച്ചുള്ള ഫിഷറീസ് വകുപ്പിന്റെ പരിശോധനകളും നിയമ നടപടികളും പിഴയീടാക്കലുമാണ് ബോട്ട് ജീവനക്കാരുടെ മനം മടുപ്പിക്കുന്നത്.\nഅതേസമയം, നിയമപ്രകാരമുള്ള ലൈസന്‍സും രജിസ്‌ട്രേഷനും ഇല്ലാതെ പ്രവര്‍ത്തിക്കുന്ന ബോട്ടുകള്‍ക്കെതിരേയാണ് നടപടിയെടുക്കുന്നതെന്ന് ഫിഷറീസ് ഉദ്യോഗസ്ഥര് പറയുന്നു. പുതിയ നിയമം നിലവില് വന്നിട്ടുണ്ട്. വ്യവസ്ഥകള് കര്‍ക്കശമാണ്. അത് പാലിക്കുക മാത്രമാണ് ചെയ്യുന്നതെന്നാണ് ഫിഷറീസ് വകുപ്പിന്റെ വിശദീകരണം. രജിസ്‌ട്രേഷന്, ലൈസന്‍സ് എന്നിവയുടെ പേരിലും ചെറുമീന് പിടിത്തത്തിന്റെ പേരിലുമാണ് കൂടുതല് നടപടിയുണ്ടാകുന്നത്. നേരായ വിധത്തില് ബോട്ടുകള് പരിശോധിച്ച് ലൈസന്‍സ് നല്‍കാനുള്ള സാങ്കേതിക സൗകര്യമോ, അതിനുള്ള വിദഗ്ദ്ധരോ ഫിഷറീസ് വകുപ്പിനില്ലെന്നാണ് ബോട്ടുടമകളുടെ പ്രധാന പരാതി. ഫീസ് അടയ്ക്കാന് തയ്യാറായാല് പോലും രജിസ്‌ട്രേഷന് കിട്ടാത്ത സ്ഥിതിയാണ്.\nതൊഴിലാളികള്‍ക്കു കൂടി ഉടമസ്ഥാവകാശമുള്ളതാണ് മിക്ക ബോട്ടുകളും. തൊഴിലാളികളില് ഏറെയും തമിഴ്‌നാട്ടുകാരാണ്. തമിഴ്‌നാട്ടിലാണെങ്കില് ഹാര്‍ബറുകള് കൂടുതല് സൗകര്യങ്ങളോടെ വികസിപ്പിച്ചു കഴിഞ്ഞു. മുട്ടം, തേങ്ങാപ്പട്ടണം, കൊളച്ചല് തുടങ്ങിയ സ്ഥലങ്ങളിലെ ഹാര്‍ബറുകളിലേക്കാണ് ഈ ബോട്ടുകള് ചേക്കേറുന്നത്. മത്സ്യം അവിടേക്ക് പോകുന്നതിനാല് കൊച്ചിയില്‍നിന്നുള്ള കച്ചവടക്കാരും അവിടേക്ക് പോകുന്നു. തമിഴ്‌നാട്ടിലാണെങ്കില് ബോട്ടുകളെ പ്രോത്സാഹിപ്പിക്കുന്ന നിലപാടാണ് അധികൃതര് സ്വീകരിക്കുന്നതെന്നും കൊച്ചിയിലെ ബോട്ടുടമകള് ചൂണ്ടിക്കാട്ടുന്നു. തമിഴ്‌നാടന് ഹാര്‍ബറുകളില് ഇറക്കുന്ന ഈ മീന് പിന്നീട് ലോറികളിലും മറ്റും കേരളത്തിലെ മാര്‍ക്കറ്റുകളിലേക്ക് തന്നെ വരികയാണ്. സാധാരണക്കാര്‍ക്ക് കുറഞ്ഞ വിലയ്ക്ക് ലഭിച്ചിരുന്ന മത്സ്യത്തിന് വില കൂടാന് ഇതിടയാക്കുന്നു. മീന് കച്ചവടം വഴിമാറുന്നത് ജില്ലയിലെ ഹാര്‍ബറുകള്‍ക്ക് വലിയ തിരിച്ചടിയാണ്. നൂറുകണക്കിനാളുകള്‍ക്കാണ് തൊഴില് നഷ്ടപ്പെടുന്നത്. കച്ചവടം പോകുന്നത് പ്രദേശത്തിന്റെ സാമ്പത്തിക തകര്‍ച്ചയ്ക്ക് വഴിവയ്ക്കും. ഹാര്‍ബറുകളെ ആശ്രയിച്ച് നില്‍ക്കുന്ന അനുബന്ധ തൊഴില് - കച്ചവട മേഖലയ്ക്കും തകര്‍ച്ചയാണുണ്ടാകുക. സംസ്ഥാനത്തിന്റെ വരുമാനത്തെയും ഇത് ബാധിക്കും.\nഫിഷറീസ് വകുപ്പ് മന്ത്രി ഇടപെടണം\nജില്ലയിലെ ഹാര്‍ബറുകളിലേക്ക് ബോട്ടുകള് വരാത്ത സ്ഥിതിയാണുള്ളതെന്നും പ്രശ്‌നപരിഹാരത്തിന് ഫിഷറീസ് മന്ത്രി ഇടപെടണമെന്നും സംസ്ഥാന ബോട്ടുടമ അസോസിയേഷന് ജനറല് സെക്രട്ടറി ജോസഫ് സേവ്യര് കളപ്പുരയ്ക്കല് ആവശ്യപ്പെട്ടു. വന് തുകയാണ് പിഴയായി ഈടാക്കുന്നത്. വലിയൊരു തൊഴില് മേഖലയെ തകര്‍ക്കുന്ന ഏര്‍പ്പാടാണിത്. താഴെക്കിടയിലുള്ള ഉദ്യോഗസ്ഥരാണ് പ്രശ്‌നങ്ങളുണ്ടാക്കുന്നത്.\nകൊച്ചി, വൈപ്പിന് ഹാര്‍ബറുകളിലേക്ക് വരുന്ന ബോട്ടുകളെ വിരട്ടി ഓടിക്കുന്ന രീതിക്ക് മാറ്റമുണ്ടാകണമെന്ന് കൊച്ചി ലോങ് ലൈന്, ഗില്‍നെറ്റ് ബോട്ട് ൈബയിങ് ഏജന്റ്‌സ് അസോസിയേഷന് പ്രസിഡന്റ് എ.എം. നൗഷാദും സെക്രട്ടറി മജീദും ആവശ്യപ്പെട്ടു. ഫിഷറീസ് ഉദ്യോഗസ്ഥര് ബോട്ട് തൊഴിലാളികളെ ഭീഷണിപ്പെടുത്തുകയാണ്. ഇത് നിര്‍ത്തിയില്ലെങ്കില് ഈ മേഖല തകരും. ഹാര്‍ബര് യൂസര് ഫീ ഇനത്തില് മാത്രം ഒന്നരക്കോടിയോളം രൂപയാണ് കൊച്ചിയില് നിന്ന് സര്‍ക്കാരിന് ലഭിക്കുന്നത്. സര്‍ക്കാര് സഹായമൊന്നും നല്‍കിയില്ലെങ്കിലും ഉപദ്രവിക്കരുതെന്നും ഇവര് ആവശ്യപ്പെട്ടു.


സോഫ്റ്റ്‌വെയർ എഞ്ചിനീയറിംഗ് പ്രക്രിയ - ഭാഗം3– LUCA\nകഴിഞ്ഞ ലേഖനത്തിൽ നമ്മൾ ഡിസൈൻ പകുതി വഴിയിൽ നിർത്തുകയായിരുന്നു. ഇത്തവണ നമുക്ക് അത് പൂർത്തിയാക്കാൻ നോക്കാം. കഴിഞ്ഞ ലേഖനത്തിൽ തിരഞ്ഞെടുത്ത സാങ്കേതികവിദ്യകളെ എങ്ങിനെ ഫലപ്രദമായി സംയോജിപ്പിച്ച് ഒരു നല്ല സോഫ്റ്റ്‌വെയർ ഉണ്ടാക്കാം എന്നുള്ളതാണ് ഈ ലേഖനത്തിൽ പ്രതിപാദിക്കുന്നത്.\nഒരു SQL ഡാറ്റാബേസ് സോഫ്റ്റ്‌വെയർ ഉപയോഗിക്കാൻ നമ്മൾ തീരുമാനിച്ചിരുന്നല്ലോ. ഇനി അതിലെ പട്ടികകൾ (tables) എങ്ങിനെ ഇരിക്കണം എന്ന് നോക്കാം. ഇത് കാണിക്കാനായി ഒരു ചിത്ര രൂപമാണ് പൊതുവെ ഉപയോഗിക്കാറ്. അതിനെ ER (Entity Relationship) diagram എന്ന് വിളിക്കുന്നു. നമ്മൾ രേഖപ്പെടുത്താൻ ഉദ്ദേശിക്കുന്ന വസ്തുക്കളെയാണ് എന്റിറ്റി എന്ന് വിളിക്കുന്നത്. അവ തമ്മിലുള്ള ബന്ധത്തെ റിലേഷൻഷിപ് എന്നും വിളിക്കും. ഓരോ എന്റിറ്റിയെയും വേറിട്ട് നിർത്തുന്ന ഘടകങ്ങളെ attributes എന്നും വിളിക്കും. ഇത്തരത്തിൽ എല്ലാ എന്റിറ്റികളേയും അവയുടെ ആട്രിബ്യൂട്ടുകളെയും അവ തമ്മിലുള്ള റിലേഷൻഷിപ്പുകളെയും ചേർത്തുവച്ച് ER diagram ഉണ്ടാക്കിക്കഴിഞ്ഞാൽ ഡാറ്റാബേസ് ഡിസൈൻ ഏകദേശം പൂർത്തിയായി. ഡാറ്റാബേസ് ഡിസൈനിലെ അവസാന പടി ഈ ER ഡയഗ്രത്തിനെ പട്ടികകളായി മാറ്റുക എന്നതാണ്. കൃത്യമായ നിയമങ്ങളോട് കൂടിയ ഒരു പരിപാടി ആണ് അത്. ചെറിയ ഒരു ഉദാഹരണം നമുക്ക് ഇവിടെ കാണാം.\nMicro service ആയി നമ്മുടെ സോഫ്റ്റ്‌വെയർ നിർമിക്കണമെങ്കിൽ ഏതൊക്കെയാണ് ഈ കുഞ്ഞൻ സർവീസുകൾ എന്ന് ആദ്യം തന്നെ തിരിച്ചറിയേണ്ടതുണ്ട്. സൂപ്പർ മാർക്കറ്റിലെ ഓരോ ജോലിയും സ്വതന്ത്രമായും ഭംഗിയായും നിർവഹിക്കുന്ന രീതിയിലാവണം ഈ കുഞ്ഞൻ സർവീസുകൾ. അതുകൊണ്ടുതന്നെ കുഞ്ഞന്മാരിൽ ഒരാൾ പണി മുടക്കിയാലും ബാക്കിയുള്ളവർക്ക് തടസങ്ങളില്ലാതെ ജോലി ചെയ്യാം. സാധനങ്ങൾ തിരയാൻ (പേര് വച്ചോ ബാർ കോഡ് വച്ചോ) ഉള്ള സംവിധാനം ഒരു സർവീസ് ആയി നിർമിക്കാം. GST കണ്ടുപിടിക്കാൻ ഉള്ള സൗകര്യം മറ്റൊരു സർവീസ് ആക്കാം. അതുപോലെ സ്റ്റോക്ക് ചേർക്കാനും കുറയ്ക്കാനും ഉള്ള സൗകര്യം വേറൊരു സർവീസ് ആയി നിർമിക്കാം. ബില്ല് തയാറാക്കാൻ അപ്പോൾ പല സർവീസുകളും തമ്മിൽ കാര്യങ്ങൾ പങ്കുവെക്കേണ്ടതായി വരും. അതിന് മെസ്സേജിങ് സംവിധാനവും ഉപയോഗപ്പെടുത്താം. ഈ രീതിയിൽ സർവീസുകൾ തമ്മിലുള്ള interaction ചിത്രീകരിക്കുന്നത് sequence diagram ഉപയോഗിച്ചാണ്. അതുപോലെ തന്നെ എല്ലാ ഘടകങ്ങളേയും സംയോജിപ്പിച്ചുകൊണ്ട് ഒരു സമ്പൂർണ രൂപം ചിത്രീകരിക്കാൻ block diagram ഉപയോഗിക്കുന്നു. മിക്കവാറും കമ്പനികളിൽ ഇത്തരത്തിൽ ആർക്കിടെക്ചർ രേഖപ്പെടുത്തുന്നതിനും പങ്കുവെക്കുന്നതിനും പ്രത്യേകം രീതികൾ ഉണ്ടാവും. അത്തരത്തിൽ ഉള്ള ഒരു ലേഖന പരമ്പര ഇവിടെ വായിക്കാം.\nഇപ്പോൾ തയ്യാറായിരിക്കുന്നത് ഒരു ഹൈ ലെവൽ ഡിസൈൻ ആണ്. എന്നാൽ ഇത് പ്രവർത്തികമാക്കണമെങ്കിൽ അടുത്ത ഒരു ലെവൽ കൂടി നമ്മൾ ഡിസൈൻ ചെയ്യണം. അതിനായി ഓരോ സർവീസിന്റെയും ഉള്ളിൽ ഉള്ള പ്രവർത്തനം ഏത് രീതിയിൽ ആയിരിക്കണം എന്ന് വ്യക്തമായി മനസിലാക്കണം. ഇതിനു വേണ്ടി ഉപയോഗിക്കുന്ന ഒരു മാർഗമാണ് object oriented ഡിസൈൻ. നമ്മുടെ സോഫ്റ്റ്‌വെയർ പ്രവർത്തിക്കുന്ന മേഖലയിലെ വസ്തുക്കളെയും അവയുടെ interaction നെയും അടിസ്ഥാനമാക്കി സോഫ്റ്റ്‌വെയർ രൂപകൽപന ചെയ്യുന്ന രീതിയാണ് ഇത്. ഡാറ്റാബേസ് ഡിസൈനിൽ നമ്മൾ സ്വീകരിച്ചതും ഇതുപോലെ ഒരു രീതിയാണ്. ഈ രീതിയിൽ ഡിസൈൻ ചിത്രീകരിക്കാൻ നമ്മൾ class diagrams ഉപയോഗിക്കുന്നു.\nഇത്തരത്തിൽ ചിത്രങ്ങൾ തയ്യാറാക്കുന്നതിനും ഒരു നിയമാവലിയും ഉണ്ട്. അത്തരം നിയമങ്ങൾ പാലിച്ചു വരയ്ക്കുന്ന ചിത്രങ്ങളെ പൊതുവെ വിളിക്കുന്ന പേരാണ് UML diagrams. യൂണിഫൈഡ് മോഡലിംഗ് ലാംഗ്വേജ് എന്നാണ് UML ന്റെ പൂർണ രൂപം. വിവിധ തരം UML ഡയഗ്രങ്ങളെക്കുറിച്ച് ഈ ലേഖനത്തിൽ പറഞ്ഞിരിക്കുന്ന കാര്യങ്ങൾ വായിക്കുമല്ലോ? UML ചിത്രങ്ങൾ തയ്യാറാക്കാൻ പ്രത്യേകം സോഫ്റ്റ്‌വെയറുകൾ ലഭ്യമാണ്. സൗജന്യമായി ഉപയോഗിക്കാവുന്ന draw.io, വളരെ അധികം പണച്ചിലവുള്ള മൈക്രോസോഫ്റ്റിന്റെ Visio തുടങ്ങിയവ ഉദാഹരണം.\nവിവരങ്ങൾ സൂക്ഷിക്കാൻ ഡാറ്റാബേസും അത് കൈകാര്യം ചെയ്യാൻ കുഞ്ഞൻ സർവീസുകളും ഡിസൈൻ ചെയ്യുന്നതിനോടൊപ്പം തന്നെ വിവരങ്ങൾ ഏത് രീതിയിൽ ഒരു കമ്പ്യൂട്ടർ സ്‌ക്രീനിൽ കാണിക്കാൻ പറ്റും എന്നും ഡിസൈൻ ചെയ്യേണ്ടിയിരിക്കുന്നു. UI/UX ഡിസൈനർമാർ ഇതിനായി wireframe എന്ന ഒരു സൂത്രമാണ് ഉപയോഗിക്കുന്നത്. ഒരു wireframe എങ്ങിനെ നിർമിക്കാം എന്ന് പറയുന്ന ഈ വീഡിയോ കണ്ടു നോക്കൂ. നമ്മുടെ സൂപ്പർ മാർക്കറ്റിൽ വരുന്ന സ്ക്രീനിനു കണക്കാക്കി വേണം ഓരോ wireframe ഉം തയാറാക്കാൻ. അത് ചെയ്യുമ്പോഴാവട്ടെ നമ്മൾ നേരത്തെ നിശ്ചയിച്ച ഓരോ persona ക്കും പ്രത്യേകമായി ഓരോരോ wireframe കൾ തയാറാക്കും. ഈ ചിത്രത്തിൽ കാണുന്നതുപോലെ കൈയെഴുത്തായോ ഈ ചിത്രത്തിൽ കാണുന്നതുപോലെ ഡിസൈൻ സോഫ്റ്റ്‌വെയർ ഉപയോഗിച്ചോ wireframe തയ്യാറാക്കാം. അതിനായി പ്രത്യേകം തയാറാക്കിയ സോഫ്റ്റ്‌വെയറുകൾ ധാരാളമുണ്ട്. Lucid Chart, Figma, Adobe XD, Build ഒക്കെ അത്തരത്തിലുള്ളവയാണ്.\nഇപ്പോൾ കാര്യങ്ങൾ ഏകേദേശം വ്യക്തമായല്ലോ. ഇനി ആദ്യം തയ്യാറാക്കിയ requirement specification നെയും അതുപയോഗിച്ചു ഇപ്പോൾ പൂർത്തിയാക്കിയ ഡിസൈനേയും കോർത്തിണക്കി ഒരു സോഫ്റ്റ്‌വെയർ നിർമിക്കുന്ന (coding/programming) ഘട്ടത്തെക്കുറിച്ചാണ് പറയാനുള്ളത്. അത് അടുത്ത ലേഖനത്തിൽ.\nsoftware engineering, സോഫ്റ്റ് വെയർ എഞ്ചിനിയറിംഗ്, സോഫ്റ്റ്‌വെയര് എഞ്ചിനിയറിംഗ്


ഹൃദ്രോഗം തടയാന് മുതല് ബുദ്ധിവികാസത്തിന് വരെ മത്തി മതി\nമത്തിയാളു കുഞ്ഞനാണെങ്കിലും ഗുണങ്ങളില് ചില്ലറക്കാരനല്ല. മറ്റൊരു മത്സ്യത്തിനും പകരം വെക്കാനാവാത്തത്ര ഗുണങ്ങള് മത്തി കഴിക്കുന്നതുകൊണ്ട് നമുക്ക് ലഭിക്കും...\n17 Feb, 2020 at 02:46 PM\nമലയാളിക്ക് ഏറ്റവും പരിചിതമായ കടല്‍മത്സ്യം ഏതെന്ന് ചോദിച്ചാല് മത്തി അഥവാ ചാള എന്നായിരിക്കും ഉത്തരം. ഇന്നും നാട്ടിന്‍പുറങ്ങളില് ചില്ലറകൊടുത്ത് വാങ്ങാവുന്ന മത്തി പക്ഷേ ആളത്ര ചില്ലറക്കാരനല്ല. ഹൃദയത്തിന്റെ ആരോഗ്യം തൊട്ട് ബുദ്ധിവികാസത്തിന് വരെ സഹായിക്കുന്ന ഘടകങ്ങള് കുഞ്ഞന് മത്തിയിലുണ്ട്.\n10 മുതല് 20 മീറ്റര് വരെ ആഴമുള്ള തീരക്കടലിലാണു മത്തി കൂടുതലായും കണ്ടു വരുന്നത്. ജൂണ് ജൂലൈ മാസങ്ങളാണു മത്തിയുടെ പ്രജനന കാലം. പെണ് മീനുകള് ജീവിതത്തില് ഒരിക്കല് മാത്രമാണു മുട്ടയിടുക. ഒരു പെണ്‍മത്തി ശരാശരി അര ലക്ഷം മുട്ട ഇടാറുണ്ട്. ചെമ്മീനുകളുടെ ലാര്‍വകള്, മീനുകളുടെ മുട്ടകള്, വിവിധ തരം ആല്‍ഗകള്, പ്ലവകങ്ങള്, പായലുകള് തുടങ്ങിയവയൊക്കെ എന്നിവയൊക്കെ മത്തി ആഹാരമാക്കുന്നു.\nമത്തിയില് അടങ്ങിയിരിക്കുന്ന ഒമേഗ3 ഫാറ്റി ആസിഡ് ആണ് മത്തിയെ വേറിട്ട മീനാക്കുന്നതിലെ പ്രധാനഘടകം. ഹൃദയരോഗങ്ങളെ ചെറുക്കാനും രക്തസമ്മര്‍ദം കുറക്കാനും പറ്റിയ മരുന്നാണിത്. ഈ ആസിഡ് ശരീരത്തിലെ നല്ല കൊളസ്‌ട്രോളിന്റെ അളവ് കൂട്ടുകയും ചീത്ത കൊളസ്‌ട്രോളിന്റെ അളവ് കുറയ്ക്കുന്നതിനും സഹായകമാണ്. മത്തിയില് പ്രോട്ടീനും വൈറ്റമിന് എ, ഡി, ബി 12. എന്നിവയും ധാരാളം അടങ്ങിയിരിക്കുന്നു. ശരാശരി ഉപഭോഗത്തില് ഒരു നേരം 37 ഗ്രാം പ്രോട്ടീന് മത്തിയില് നിന്നും ലഭിക്കും\nശരീര കോശങ്ങളുടെ വളര്‍ച്ചയ്ക്കും തേയ്മാനം പരിഹരിക്കുന്നതിനും മത്തി സഹായിക്കും. ബുദ്ധിവികാസത്തിന് മത്തി സഹായകമാണ്. അതു പോലെ തന്നെ എല്ലിന്റെയും പല്ലിന്റെയും ഉറപ്പിനും കരുത്തിനും മത്തി പകര്‍ന്നു നല്‍കുന്നതുപോലെ മറ്റ് മത്സ്യങ്ങളില് നിന്ന് ലഭിക്കില്ല. വന്‍കുടലിലെ കാന്‍സറിനെ തടയാന് സഹായിക്കുന്ന മത്തി ബുദ്ധി, ഓര്‍മ, ശ്രദ്ധ എന്നിവയ്ക്ക് മൂര്‍ച്ച കൂട്ടാന് ഉതകുന്ന പറ്റിയ മരുന്നുമാണ്. മത്തിയുടെ മുള്ളും തലയും വിറ്റാമിന്റെ കലവറ കൂടിയാണ്. മത്സ്യം ദിവസവും കഴിക്കുന്നത് ചര്‍മ്മം മിനുസമുള്ളതാക്കാന് സഹായിക്കുന്നു.\nതീരം തൊടാതെ മത്തി\nമത്തി കുട്ടികള്‍ക്ക് കൊടുക്കുന്നതും അവരുടെ തലച്ചോര് വികസിക്കുന്നതിന് സഹായിക്കുന്നു. തടി കുറയ്ക്കാനും മത്തി സഹായിയ്ക്കുന്നു. മീനില് അടങ്ങിയിട്ടുള്ള ഫിഷ് ഓയില് ഫാറ്റ് ആണ് കൊഴുപ്പ് കുറച്ച് തടി കുറക്കുന്നത്. മാംസത്തില് എണ്ണയുടെ അളവ് കൂടുതലയായതിനാല് മത്തി പെട്ടെന്നു ചീഞ്ഞുപോകും. മത്തിയില് നിന്നു മീനെണ്ണയും ഉല്‍പാദി പ്പിക്കപ്പെടുന്നു. വള്ളങ്ങള് കേടുവരാതെ സൂക്ഷിക്കാനും ലിപ്സ്റ്റിക്ക്, നെയില് പോളിഷ്, പെയിന്റ്, ചില ആഭരണങ്ങള് എന്നിവയുടെ നിര്‍മാണത്തിനും മീനെണ്ണ ഉപയോഗിക്കുന്നുണ്ട്.\nമത്തിക്ക് തുല്യമായ ഗുണങ്ങള് മറ്റൊരു മത്സ്യത്തിലുമില്ലെന്നതാണ് വസ്തുത. അപ്പോള് ഇനി നല്ല മത്തി കണ്ടാല് വില കുറവല്ലേ എന്ന് കരുതി ഒഴിവാക്കാന് നോക്കണ്ട. രണ്ടു കയ്യും നീട്ടി വാങ്ങിക്കോളൂ.


(Vida Parayum Munpe എന്ന താളിൽ നിന്നും തിരിച്ചുവിട്ടതു പ്രകാരം)\n1981 ൽ പുറത്തിറങ്ങിയ ഒരു മലയാള ചലച്ചിത്രം ആണ് വിട പറയും മുൻപെ. ജോൺപോളിന്റെ കഥക്ക് തിരക്കഥ, സംഭാഷണം സംവിധാനം എന്നിവ നിർവഹിച്ചത് മോഹൻ ആണ്. ഇന്നസന്റാണ് ചിത്രം നിർമ്മിച്ചത്.    പ്രേം നസീർ പ്രധാന കഥാപാത്രമാകുന്ന ഈ സിനിമയിൽ നെടുമുടി വേണു, ലക്ഷ്മി എന്നിവർ അഭിനയിക്കുന്നു.  ഈ സിനിമയിലെ അഭിനയത്തിന് നസീറിന് ആ വർഷത്തെ സ്പെഷൽ ജൂറി പരാമർശം ലഭിച്ചിരുന്നു. നെടുമുടിവേണുവാണ് ഈ സിനിമയിൽ നായകനായി അഭിനയിച്ചിരിക്കുന്നത്.\n"https://ml.wikipedia.org/w/index.php?title=വിട_പറയും_മുൻപെ&oldid=2824006" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:27,2ജൂൺ 2018.


കല കുവൈറ്റ് പ്രതിഷേധ കൂട്ടായ്മ സംഘടിപ്പിച്ചു - Kala Kuwait\nകുവൈറ്റ് സിറ്റി: സിപിഐ എം ജനറല് സെക്രട്ടറി സീതാറാം യെച്ചൂരിക്ക് നേരെയുണ്ടായ ആക്രമണത്തിൽ പ്രതിഷേധിച്ചു കൊണ്ട് കല കുവൈറ്റ് പ്രതിഷേധ കൂട്ടായ്മ സംഘടിപ്പിച്ചു. കല കുവൈറ്റ് പ്രസിഡന്റ് സുഗതകുമാറിന്റെ അധ്യക്ഷതയിൽ  നടന്ന കൂട്ടായ്മ പ്രവാസി ക്ഷേമ ബോർഡ് ഡയറക്ടർ എൻ.അജിത്‌കുമാർ ഉദ്ഘാടനം ചെയ്തു. മാട്ടിറച്ചിയുടേയും, ഗോരക്ഷയുടേയും പേരിൽ സംഘപരിവാർ തുടങ്ങി വെച്ച അക്രമങ്ങൾ ഇപ്പോൾ ജനാധിപത്യ പാർട്ടികൾക്ക് നേരെയും ഉയർന്ന് വരികയാണ്. സംഘപരിവാർ ആക്രമണങ്ങൾക്കെതിരെ ജാഗരൂകരകാണമെന്നും, ആക്രമണത്തിനെതിരെ കക്ഷി-രാഷ്ട്രീയ ഭേദമന്യെ പ്രതിഷേധമുയർന്ന് വരണമെന്നും അദ്ദേഹം ഉദ്ഘാടന പ്രസംഗത്തിൽ പറഞ്ഞു.\nസാൽമിയ കല സെന്ററിൽ വെച്ച് നടന്ന പരിപാടിയിൽ കല ജനറൽ സെക്രട്ടറി ജെ.സജി സ്വാഗതം പറഞ്ഞു. വിവിധ സംഘടനാ നേതാക്കളായ ചാക്കോ ജോർജ്ജ് കുട്ടി, ജോയ് മുണ്ടക്കാടൻ, ഷെരീഫ് താമരശ്ശേരി, സത്താർ കുന്നിൽ, സജിത സ്കറിയ, സാം പൈനുമൂട്, ജെ.ആൽബർട്ട്, ഹിക്മത് എന്നിവർ സംസാരിച്ചു. പരിപാടിയ്ക്ക് കല കുവൈറ്റ് കേന്ദ്രക്കമ്മിറ്റി അംഗം അനിൽ കുമാർ നന്ദി രേഖപ്പെടുത്തി.


മകനെ 28 വര്‍ഷം അപ്പാര്‍ട്ടുമെന്റില് പൂട്ടിയിട്ട സ്ത്രീ സ്വീഡനില് അറസ്റ്റിലായി | Crime Beat| Sweden\nമകനെ 28 വര്‍ഷം അപ്പാര്‍ട്ടുമെന്റില് പൂട്ടിയിട്ട സ്ത്രീ സ്വീഡനില് അറസ്റ്റിലായി\nDec 1, 2020, 08:55 PM IST\nവര്‍ഷങ്ങളായി വൃത്തിയാക്കാത്ത നിലയിലായിരുന്നു യുവാവിനെ പൂട്ടിയിട്ട അപ്പാര്‍ട്ടുമെന്റെന്ന് അദ്ദേഹത്തെ കണ്ടെത്തിയ ബന്ധു പറഞ്ഞു. പൊടിയും അഴുക്കും നിറഞ്ഞ് ദുര്‍ഗന്ധം വമിക്കുന്ന നിലയിലായിരുന്നു മുറി. യുവാവിനെക്കണ്ട് ഹൃദയം തകര്‍ന്നുപോയെന്ന് ബന്ധു പറയുന്നു.\nrepresentative image, photo: pixabay\nസ്റ്റോക്ക്‌ഹോം: സ്വന്തം മകനെ 28 വര്‍ഷം അപ്പാര്‍ട്ടുമെന്റിനുള്ളില് പൂട്ടിയിട്ടുവെന്ന സംശയത്തെത്തുടര്‍ന്ന് 70 വയസുള്ള സ്ത്രീ സ്വീഡനില് അറസ്റ്റിലായി. ദീര്‍ഘകാലം പുറംലോകവുമായി ബന്ധമില്ലാതെ കഴിയേണ്ടിവന്ന യുവാവിനെ പോഷകാഹാരക്കുറവ് മൂലം പല്ലുകൊഴിഞ്ഞ നിലയിലാണ് കണ്ടെത്തിയതെന്ന് പ്രാദേശിക മാധ്യമങ്ങള് റിപ്പോര്‍ട്ടുചെയ്തു. ആശുപത്രിയില് പ്രവേശിപ്പിച്ച യുവാവിന്റെ ആരോഗ്യനില ഗുരുതരമല്ല.\nസ്വന്തം അമ്മ മകന്റെ സ്വാതന്ത്ര്യം നിഷേധിക്കുകയും ശാരീരികമായി ഉപദ്രവിക്കുകയും ചെയ്തുവെന്ന് സ്റ്റോക്‌ഹോം പോലീസ് വക്താവ് പറഞ്ഞു. തെക്കന് സ്റ്റോക്ക്‌ഹോമിന്റെ പ്രാന്തപ്രദേശത്തുള്ള ഹാനിങ്ങെയിലെ അപ്പാര്‍ട്ടുമെന്റില് യുവാവിനെ ദീര്‍ഘകാലം പൂട്ടിയിട്ടുവെന്നാണ് വിവരം. 28 വര്‍ഷം യുവാവ് ബന്ധനത്തില് കഴിഞ്ഞുവെന്ന മാധ്യമ റിപ്പോര്‍ട്ടുകള് സ്ഥിരീകരിക്കാന് പോലീസ് വക്താവ് തയ്യാറായില്ല.\n12 വയസുള്ളപ്പോള് മുതല് സ്വന്തം മകനെ സ്‌കൂളില് അയയ്ക്കാതെ അമ്മ പൂട്ടിയിട്ടുവെന്നാണ് മാധ്യമ റിപ്പോര്‍ട്ടുകള്. ഇപ്പോള് 70 വയസുള്ള സ്ത്രീ ആശുപത്രിയില്‍പോയ സമയത്ത് അടുത്ത ബന്ധുവാണ് ഞായറാഴ്ച യുവാവിനെ കണ്ടെത്തിയത്. ഇപ്പോള് ഇയാള്‍ക്ക് 41 വയസുണ്ട്. കാലില് മുഴുവന് വ്രണങ്ങളുള്ള യുവാവ് വളരെ ബുദ്ധിമുട്ടിയാണ് നടക്കുന്നത്. പല്ലുകളെല്ലാം കൊഴിഞ്ഞുപോയി. സംസാരശേഷി വളരെ കുറവാണ്.\nആശുപത്രിയില് പ്രവേശിപ്പിച്ച യുവാവിന്റെ നില ഗുരുതരമല്ല. എന്നാല് ആരോപണങ്ങളെല്ലാം യുവാവിന്റെ അമ്മ നിഷേധിച്ചുവെന്നാണ് സ്വീഡിഷ് പ്രോസിക്യൂഷന് അതോറിറ്റി പറയുന്നത്. വര്‍ഷങ്ങളായി വൃത്തിയാക്കാത്ത നിലയിലായിരുന്നു യുവാവിനെ പൂട്ടിയിട്ട അപ്പാര്‍ട്ടുമെന്റെന്ന് അദ്ദേഹത്തെ കണ്ടെത്തിയ ബന്ധു പറഞ്ഞു. പൊടിയും അഴുക്കും നിറഞ്ഞ് ദുര്‍ഗന്ധം വമിക്കുന്ന നിലയിലായിരുന്നു മുറി.\nയുവാവിനെക്കണ്ട് ഹൃദയം തകര്‍ന്നുപോയെന്ന് ബന്ധു പറയുന്നു. ഇയാളുടെ അമ്മ ഒരു ക്രൂരയാണെന്ന് അറിയാമായിരുന്നുവെങ്കിലും ഇത്രത്തോളം അവര് ചെയ്യുമെന്ന് പ്രതീക്ഷിച്ചില്ല. തന്റെ ബന്ധു ജീവിതത്തിലേക്ക് തിരിച്ചുവരുന്നു എന്നതില് സന്തോഷമുണ്ടെന്നും യുവാവിനെ കണ്ടെത്തിയ ആള് മാധ്യമങ്ങളോട് പറഞ്ഞു.\nContent Highlights: Woman Arrested in Sweden for Locking Son up for 28 Years\nപെണ്‍കുട്ടിയെ പീഡിപ്പിച്ച് ഗര്‍ഭിണിയാക്കി, രണ്ടുതവണ ഗര്‍ഭഛിദ്രം; യുവാവിന് 44 വര്‍ഷം കഠിനതടവ്\nഊട്ടി: പ്രായപൂർത്തിയാകാത്ത പെൺകുട്ടിയെ വിവാഹവാഗ്ദാനം നൽകി പീഡിപ്പിച്ച് ഗർഭിണിയാക്കിയ ..\nസത്യയുഗത്തിൽ പുനർജനിക്കുമെന്ന് മന്ത്രവാദി; യുവതികളെ മാതാപിതാക്കൾ തലയ്ക്കടിച്ചു കൊന്നു\nഅമ്മയ്‌ക്ക് ചെലവിന് നൽകില്ലെന്ന് വാശി; മകനെ ജയിലിലടയ്‌ക്കാൻ ഉത്തരവ്\nമദ്യപിച്ചെത്തി ഏഴ് വയസുകാരിയെ അടിച്ച് അബോധാവസ്ഥയിലാക്കി; പിതാവ് അറസ്റ്റില്\nസ്‌പെല്ലിങ് ചതിച്ചു: എട്ടു വയസുകാരനെ തട്ടിക്കൊണ്ടുപോയി കൊലപ്പെടുത്തിയ ആള് കുടുങ്ങി\nവീട്ടമ്മ നെയ്യാറില് മുങ്ങിമരിച്ചനിലയില്; സുഹൃത്തായ 47-കാരന് കസ്റ്റഡിയില്\nപകല് സ്ഥലം കണ്ടുവെച്ച ശേഷം രാത്രി ഓട്ടോയിലെത്തി മോഷണം, വില്‍ക്കാന് വനജ; മൂന്നംഗസംഘം പിടിയില്\nഫ്‌ളിപ്കാര്‍ട്ടിനെ കബളിപ്പിച്ച് തട്ടിയെടുത്തത് 11 ലക്ഷം രൂപയുടെ സാധനങ്ങള്; മുഖ്യപ്രതി പിടിയില്\nകീഴാറ്റൂര് കൊലപാതകം: രാഷ്ട്രീയ തര്‍ക്കം പിന്നീട് കുടുംബങ്ങള് തമ്മിലുള്ള പ്രശ്‌നമായെന്ന് എസ്.പി\nചുറ്റികകൊണ്ട് തലക്കടിച്ച് വീഴ്ത്തി, മൃതദേഹം കത്തിച്ചു; കൊല മോഷണക്കേസിലെ തെളിവ് നശിപ്പിക്കാൻ


കാട്ടുജാതി - വിക്കിപീഡിയ\nഭേദ്യമായ അവസ്ഥയിൽ (IUCN 2.3)\nമിരിസ്റ്റിക്കേസീ കുടുംബത്തിൽപ്പെട്ട വൃക്ഷമാണ് കാട്ടുജാതി. ഇതിന്റെ ശാസ്ത്രനാമം മിരിസ്റ്റിക്ക മലബാറിക്ക (myristica malabarica warb) എന്നാണ്. ഇത് ജാതിക്കക്ക് പകരമായി ഉപയോഗിക്കാറുണ്ട്.\n2 കാണപ്പെടുന്ന സ്ഥലങ്ങൾ\n15 മീറ്റർ വരെ ഉയരത്തിൽ വളരുന്ന ഇടത്തരം വൃക്ഷം. 8-20 സെന്റിമീറ്റർ നീളവും, 8-10 സെന്റിമീറ്റർ വീതിയും ഉള്ള ഇലകൾ. ആൺപൂക്കളും പെൺപൂക്കളും വെവ്വേറെ മരങ്ങളിൽ ഉണ്ടാകുന്നു.\nകൊങ്കൺ, കർണ്ണാടകം, കേരളത്തിൽ ശാന്തമ്പാറ, ഇടുക്കി, പീരുമേട്\n"https://ml.wikipedia.org/w/index.php?title=കാട്ടുജാതി&oldid=3149703" എന്ന താളിൽനിന്ന് ശേഖരിച്ചത്\nകേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ\nഈ താൾ അവസാനം തിരുത്തപ്പെട്ടത്: 07:53, 10 ജൂലൈ 2019.


Virat Kohli beats Shah Rukh Khan to become most valuable celebrity brand in India - Malayalam Goodreturns\n» ഷാരൂഖ് ഔട്ട്, കോഹ്‍ലി ഇൻ: ബ്രാൻഡ് മൂല്യത്തിൽ നമ്പർ വൺ, വില കേട്ടാൽ ഞെട്ടും!!!\nUpdated: Friday, March 2, 2018, 15:52 [IST]\nബോളിവുഡിലെ സൂപ്പർതാരം ഷാരൂഖ് ഖാനെ പിന്തള്ളി ഇന്ത്യൻ ക്രിക്കറ്റ് ക്യാപ്റ്റൻ വിരാട് കോഹ്‍ലി ബ്രാൻഡ് മൂല്യത്തിൽ ഒന്നാമത്. രാജ്യത്തെ ഏറ്റവും പ്രശസ്തനായ സെലിബ്രിറ്റി ബ്രാൻഡായാണ് വിരാട് കോഹ്‍ലി മാറിയിരിക്കുന്നത്.\nകഴിഞ്ഞ വർഷത്തേയ്ക്കാൾ 56 ശതമാനമാണ് വിരാടിന്റെ ബ്രാൻഡ് മൂല്യം ഉയർന്നിരിക്കുന്നത്. 144 മില്യൺ ഡോളറാണ് നിലവിലെ ബ്രാൻഡ് വാല്യു. ലോകത്തെ വിലയേറിയ ബ്രാന്‍ഡാണോ നിങ്ങളുടെ കൈയിലുള്ളത് ?\nബ്രാൻഡ് വാല്യുവിന്റെ കാര്യത്തിൽ എന്നും ഒന്നാമനായിരുന്ന ഷാരൂഖ് ഖാനെ പിന്തള്ളിയാണ് നിന്ന് വിരാട് കോഹ്‍ലി ഒന്നാം സ്ഥാനത്തെത്തിയിരിക്കുന്നത്. ഫീൽഡിലും ഫീൽഡിന് പുറത്തും ആളുകളെ ആകർഷിക്കുന്ന വ്യക്തിയായി മാറി കഴിഞ്ഞിരിക്കുന്നു കോഹ്‍ലി. രണ്ടാം സ്ഥാനക്കാരനായ ഷാരൂഖിന്റെ ബ്രാൻഡ് വാല്യു 106 മില്യൺ ഡോളറാണ്. ഉറങ്ങാനും ഷോപ്പിംഗിനും ശമ്പളം! ലോകത്തിലെ അപൂര്‍വ ജോലികള്\nമൂന്നാം സ്ഥാനം ദീപികയ്ക്ക്\nനടൻ അക്ഷയ് കുമാർ ഏഴ് പുതിയ ബ്രാൻഡുകളുടെ കൂടി ഭാഗമായി. ബ്രാൻഡ് മൂല്യം 97 ശതമാനം ഉയർന്ന് 47 മില്യൺ ഡോളറായാണ് ഉയർന്നത്. നിങ്ങൾ ബ്രാൻഡഡ് സാധനങ്ങളാണോ ഉപയോഗിക്കുന്നത്?? വിശ്വസിച്ച് വാങ്ങാവുന്ന ബ്രാൻഡ‍ുകൾ ഇവയാണ്\nആദ്യ 15 സെലിബ്രിറ്റി ലിസ്റ്റിലുള്ള മറ്റൊരു സ്പോർട്സ് താരം പിവി സിന്ധുവാണ്. 15 മില്യൺ ഡോളറാണ്\nബിസിനസ് വിജയിക്കാന് ചില ബ്രാന്‍ഡിംഗ് പൊടിക്കൈകള്\n2017 ഒക്ടോബർ വരെയുള്ള കണക്കനുസരിച്ച് കോഹ്ലി 20 ബ്രാൻഡുകളുടെ ഭാഗമായി. ഷാരൂഖ് ഖാൻ 21ഉം ദീപിക പദുക്കോൺ 23 ബ്രാൻഡുകളുടെയുമാണ് ഭാഗമായത്. നിങ്ങളുടെ ഇഷ്ട പരസ്യങ്ങളും സെലിബ്രെറ്റികളും; പരസ്യങ്ങളെപ്പറ്റി കൂടുതല് അറിയാം\nRead more about: brand brand value advertisement ബ്രാൻഡ് പരസ്യം ബ്രാൻഡ് മൂല്യം\nVirat Kohli beats Shah Rukh Khan to become most valuable celebrity brand in India


Janmabhumi| കുഞ്ഞ് യഥാര്‍ത്ഥ അമ്മയുടെ കൈകളിലേക്ക്: അനുപമയ്ക്കും അജിത്തിനും കുഞ്ഞിനെ വിട്ടു നല്‍കി കോടതി; നീതി ലഭിച്ചത് എട്ടുമാസത്തെ പോരാട്ടങ്ങള്‍ക്ക് ശേഷം\nNovember 24, 2021, 03:47 p.m.\nകേസ് ഇതിന് മുമ്പ് 30ന് പരിഗണിക്കുമെന്നാണ് കോടതി അറിയിച്ചത്. എന്നാല് അമ്മയുടെ വികാരം മുന് നിര്‍ത്തി കോടതി കേസ് പെട്ടന്ന് പരിഗണിക്കുകയായിരുന്നു.\nതിരുവനന്തപുരം : ഏറെ നാളത്തെ വിവാദങ്ങള്‍ക്ക് ശേഷം കുഞ്ഞിനെ അനുപമയ്ക്ക് തിരിച്ചു നല്‍കി തിരുവനന്തപുരം കുടുംബ കോടതി. കഴിഞ്ഞ ദിവസം പുറത്തുവന്ന ഡിഎന്‍എ പരിശോധനാ ഫലവും വകുപ്പുതല അന്വേഷണവും അടങ്ങുന്ന റിപ്പോര്‍ട്ട് ഇന്ന് കോടതിയില് സമര്‍പ്പിച്ചിരുന്നു. അതിനു പിന്നാലെ ഇന്ന് ഉച്ചയ്ക്ക് ശേഷം കോടതി കേസ് പരിഗണിക്കുകയും കുഞ്ഞിനെ അനുപമയ്ക്കും പങ്കാളി അജിത്തിനും നല്‍കാന് ഉത്തരവിടുകയായിരുന്നു.\nഎട്ട് മാസം നീണ്ട് നിന്ന പോരാട്ടങ്ങള്‍ക്ക് ശേഷമാണ് ഇപ്പോള് അനുപമയ്ക്കും അജിത്തിനും കുഞ്ഞിനെ ലഭിച്ചിരിക്കുന്നത്. ഡോക്ടറെ ജഡ്ജിയുടെ ചേംബറിലേക്ക് വിളിപ്പിച്ച് കുഞ്ഞിന്‍റെ വൈദ്യ പരിശോധന നടത്തുകയും അനുപമയെ ചേംബറിലേക്ക് വിളിപ്പിച്ചു. അതിനുശേഷം ഓപ്പണ് കോടതി ചേര്‍ന്നാണ് കുഞ്ഞിനെ വിട്ട് നല്‍കിയത്.\nകുഞ്ഞിനെ ദത്തെടുത്ത ആന്ധ്രാ ദമ്പതികളില് നിന്നും ഞായറാഴ്ച തിരുവനന്തപുരത്ത് എത്തിക്കുകയും ഡിഎന്‍എ പരിശോധന നടത്തുകയുമായിരുന്നു. ഇതില് കുഞ്ഞ് അനുപമയുടേയും അജിത്തിന്റേയുമാണെന്ന് പരിശോധനയില് കണ്ടെത്തുകയും ചെയ്തിരുന്നു. ഈ റിപ്പോര്‍ട്ട് ചൈല്‍ഡ് വെല്‍ഫയര് കമ്മിറ്റിക്ക് കൈമാറുകയും സംഭവത്തിലെ വകുപ്പുതല റിപ്പോര്‍ട്ട് അടക്കം ഇത് രാവിലെ കോടതിയില് സമീപിക്കുകയുമായിരുന്നു. തുടര്‍ന്ന് കേസ് ഇന്ന് തന്നെ പരിഗണിക്കാന് കോടതിയോട് സര്‍ക്കാര് ആവശ്യപ്പെട്ടു. കുട്ടിയുടെ അമ്മ അനുപമയുടെ വികാരം പരിഗണിച്ച് കേസ് ഇന്ന് തന്നെ പരിഗണിക്കണമെന്നാണ് സംസ്ഥാന സര്‍ക്കാര് കോടതിയോട് ആവശ്യപ്പെട്ടത്. ഉച്ചകഴിഞ്ഞ് കേസ് പരിഗണിച്ച കോടതി കുഞ്ഞിനെ ഹാജരാക്കാന് ആവശ്യപ്പെടുകയായിരുന്നു. ഇതോടെ കുഞ്ഞിനെ പാര്‍പ്പിച്ചിരുന്ന നിര്‍മ്മല ശിശുഭവനില് നിന്നും കോടതിയില് എത്തിക്കുകുയും നടപടികള് പൂര്‍ത്തിയാക്കി കുഞ്ഞിനെ അനുപമയ്ക്ക് കൈമാറുകയായിരുന്നു.\nകേസ് ഇതിന് മുമ്പ് 30ന് പരിഗണിക്കുമെന്നാണ് കോടതി അറിയിച്ചത്. എന്നാല് അമ്മയുടെ വികാരം മുന് നിര്‍ത്തി കോടതി കേസ് പെട്ടന്ന് പരിഗണിക്കുകയായിരുന്നു. സമരപ്പന്തലില് നിന്നാണ് അനുപമയും അജിത്തും കോടതിയിലേക്ക് എത്തിയത്.\nഅതേസമയം കുഞ്ഞിനെ അനുപമയ്ക്ക് വിട്ട് നല്‍കിയതോടെ ഇതോടെ സിഡബ്ല്യൂസി കോടതിയില് നല്‍കിയ ഫ്രീ ഫോര് അഡോപ്ഷന് ഡിക്‌ളറേഷന് സര്‍ട്ടിഫിക്കറ്റ് റദ്ദായി. കുഞ്ഞ് അനുപമയും പങ്കാളി അജിത്തിന്റേതും ആണെന്ന് ഡിഎന്‍എ പരിശോധനയില് തെളിഞ്ഞതോടെയാണ് ഈ സര്‍ട്ടിഫിക്കറ്റിന്റെ സാധ്യത ഇല്ലാതായി.


Kerala News specialVideo\nപ്രളയത്തേയും മണ്ണ് മാഫിയയേയും അതിജീവിച്ച് കൃഷിയില് വിജയഗാഥ രചിച്ചിരിക്കുകയാണ് മലപ്പുറം ജില്ലയിലെ ഒരു ഗ്രാമം. ജൈവപച്ചക്കറി വസന്തമൊരുക്കി പൊന്നേംപാടം എന്ന ഗ്രാമം മാനവികഐക്യത്തിന്റെ സന്ദേശം കൂടിയാണ് സമൂഹത്തിന് പകര്‍ന്ന് നല്‍കുന്നത്. പൊന്നേംപാടത്ത് വിളവെടുക്കുന്ന പച്ചക്കറികള് വാങ്ങുന്നതിനായി ദൂരസ്ഥലത്ത് നിന്ന് പോലും നിരവധിയാളുകളാണ് ഈ കുഞ്ഞുഗ്രാമത്തിലെത്തുന്നത്.\nചാലിയാറിന്റെ തീരത്ത് കണ്ണെത്താ ദൂരത്തോളം സമൃദ്ധമായി വിളഞ്ഞിരുന്ന നെല്‍പ്പാടങ്ങളായിരുന്നു ഒരിക്കല് പൊന്നേംപാടത്തിന്റെ സ്വകാര്യ അഹങ്കാരം.\nപൊന്നുവിളഞ്ഞ നെല്‍പ്പാടങ്ങള് ആദ്യം മണ്ണ്മാഫിയയാണ് കവര്‍ന്നെടുത്തത്. കളിമണ്ണ് ഖനനത്തിന്റെ പേരില് ചൂഷണം വര്‍ഷങ്ങളോളം തുടര്‍ന്നു. എന്നാല് ഗ്രാമത്തിന്റെ പെരുമ വീണ്ടെടുക്കാന് കര്‍ഷകസംഘം രൂപീകരിച്ച് നീക്കം തുടങ്ങി. രണ്ടരയേക്കര് വയല് പാട്ടത്തിനെടുത്തായിരുന്നു കൃഷി. വിളവെടുക്കാന് പാകമായപ്പോള് അപത്രീക്ഷതമായി ഒരു ദുരന്തവും പൊന്നേപാടത്തെ തേടിയെത്തി. കൃഷി മുഴുവന് പ്രളയത്തില് നശിച്ചു. എന്നാല് തോറ്റുപിന്മാറാന് തയ്യാറായിരുന്നില്ല കര്‍ഷകര്.\nമനകരുത്തോടെ 42 പേരടങ്ങുന്ന നാട്ടിലെ കര്‍ഷകസംഘം കൈമെയ്യ് മറന്ന് മുന്നിട്ടിറങ്ങി. ഇന്ന് രണ്ടരയേക്കറില് പയര്,വെണ്ട,പാവയ്ക്ക,ചീര തുടങ്ങിയ പച്ചക്കറികള് വിളഞ്ഞുനില്‍ക്കുന്നു. വിളവെടുക്കുന്ന പച്ചക്കറികള് രാവിലേയും വൈകീട്ടും പ്രത്യേക കൗണ്ടര് തുടങ്ങി വില്‍ക്കും. ശുദ്ധമായ പച്ചക്കറികള് വാങ്ങാന് ആവശ്യക്കാരും ഏറെയാണ്. കൃഷിയറിവുകള് പങ്കുവെച്ചും പരസ്പര സഹകരണത്തോടുമുള്ള പച്ചക്കറി കൃഷി പുത്തന് മാതൃകയാണ് സമൂഹത്തിന് മുന്നില് പങ്കുവെക്കുന്നത്. തകര്‍ത്തെറിയാന് ശ്രമിച്ചവര്‍ക്ക് മുന്നില് തലയെടുപ്പോടെ പച്ചപട്ടണിഞ്ഞ് നില്‍ക്കുകയാണ ഇന്ന് പൊന്നേംപാടം.


തുടര്‍ഭരണം കേരളത്തെ വില്‍ക്കാനുള്ള ലൈസന്‍സല്ല: ആര്യാടന് ഷൗക്കത്ത് | Malappuram Life\nമലപ്പുറം: പിണറായി വിജയന് സര്‍ക്കാരിന് ലഭിച്ച തുടര്‍ഭരണം കേരളത്തെ വിറ്റുതുലക്കാനുള്ള ലൈസന്‍സല്ലെന്ന് സംസ്‌ക്കാര സാഹിതി ചെയര്‍മാന് ആര്യാടന് ഷൗക്കത്ത്. കേരളത്തെ കടക്കെണിയിലാക്കുന്ന പദ്ധതിയാണ് രണ്ടു ലക്ഷം കോടിയിലേറെ ചെലവു വരുന്ന കെ. റെയിലെന്നും ആരോപിച്ചു. നവകേരളം സൃഷ്ടിക്കുമെന്ന് പറഞ്ഞവര് കേരളത്തെ കടക്കെണിയിലാക്കി ശ്രീലങ്കയുടെ അവസ്ഥയിലേക്കാണ് നയിക്കുന്നത്.\n‘കെ റെയില് വേഗതയല്ല വേദനമാത്രം’ എന്ന മുദ്രാവാക്യവുമായി സംസ്‌ക്കാര സാഹിതി സാംസ്‌ക്കാരിക യാത്രക്ക് ചങ്ങരംകുളത്ത് നല്‍കിയ സ്വീകരണത്തില് പ്രസംഗിക്കുകയായിരുന്നു ജാഥാ ക്യാപ്റ്റനായ ആര്യാടന് ഷൗക്കത്ത്. ഇ.എം.എസ് മുതല് 2016ല് ഉമ്മന്‍ചാണ്ടി സര്‍ക്കാര് വരെ 1,60638 കോടി രൂപയാണ് കടം വാങ്ങിയിരുന്നെങ്കില് പിണറായി വിജയന്റെ6വര്‍ഷത്തെ ഭരണം കൊണ്ട് കേരളത്തിന്റെ കടബാധ്യത 3,20,486 കോടി രൂപയായി കുത്തനെ കൂടി. ആളോഹരി കടം ഒരു ലക്ഷം രൂപക്കടുത്താണ്. കെ. റെയില് കേരളത്തെ സാമ്പത്തികമായി മാത്രമല്ല, പാരിസ്ഥിതികമായും തകര്‍ക്കുമെന്നും അദ്ദേഹം വ്യക്തമാക്കി.\nസ്വീകരണയോഗം മുന് കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് ഉദ്ഘാടനം ചെയ്തു. കേരളത്തിന് വിനാശകരമാവുന്ന പദ്ധതിയാണ് കെ. റെയിലെന്ന് അദ്ദേഹം കുറ്റപ്പെടുത്തി. പിണറായി വിജയന്റെ ചങ്ങാത്ത മുതലാളിത്തത്തിന്റെ ഉല്‍പ്പന്നമാണ് ഇതെന്നും അദ്ദേഹം വ്യക്തമാക്കി. അഡ്വ. സിദ്ദിഖ് പന്തവൂര് ആധ്യക്ഷം വഹിച്ചു. മുന് എം.പി സി.ഹരിദാസ്, സംസ്‌ക്കാര സാഹിതി ജനറല് കണ്‍വീനര് എന്.വി പ്രദീപ്കുമാര്, അഷ്‌റഫ് കോക്കൂര്, എം.വി ശ്രീധരന്, അഡ്വ. എ.എം രോഹിത്, പ്രണവം പ്രസാദ്, ടി.പി മുഹമ്മദ്, ടി.കെ അഷ്‌റഫ്, അടാട്ട് വാസുദേവന്, സലാം കുഞ്ഞു, ഹുറെയില് കൊടക്കാട്, ഷംസു കല്ലാട്ടയില്, കെ. ശബരീഷ്‌കുമാര്, ഷാജി കട്ടുപ്പാറ പ്രസംഗിച്ചു.\nതിരൂരില് സ്വീകരണയോഗം യു.ഡി.എഫ് ജില്ലാ ചെയര്‍മാന് പി.ടി അജയ്‌മോഹന് ഉദ്ഘാടനം ചെയ്തു. കഥാകൃത്ത് പി. സുരേന്ദ്രന് മുഖ്യപ്രഭാഷണം നടത്തി. എ.ഗോപാലകൃഷ്ണന് ആധ്യക്ഷം വഹിച്ചു. കുറുക്കോളി മൊയ്തീന് എം,എല്.എ, അഡ്വ. കെ.എ പത്മകുമാര്, വി.എ കരീം, വല്ലാഞ്ചിറ ഷൗക്കത്തലി, പന്ത്രോളി മുഹമ്മദലി, ഒ. രാജന്, സംസ്‌ക്കാര സാഹിതി ജില്ലാ കണ്‍വീനര് കെ.എം ഗോവിന്ദന്‍നമ്പൂതിരി, ബി. രാമന്‍കുട്ടി, ഉമ്മര്‍കുരിക്കള്, മനോജ് ജോസ് പ്രസംഗിച്ചു.\nപരപ്പനങ്ങാടിയിലെ സ്വീകരണം ഡി.സി.സി പ്രസിഡന്റ് വി.എസ് ജോയി ഉദ്ഘാടനം ചെയ്തു. എന്.പി ഹംസക്കോയ ആധ്യക്ഷം വഹിച്ചു. വീക്ഷണം മുഹമ്മദ്, പി. ഇഫ്തിഖാറുദ്ദീന്, കാമ്പ്രന് അബ്ദുല്‍മജീദ്, എ.ടി ഉണ്ണികൃഷ്ണന്, പി.എ ചെറീത്, ശ്രീജിത്ത് അധികാരത്തില് പ്രസംഗിച്ചു.\nആര്യാടന് ഷൗക്കത്ത് രചനയും സംവിധാനവും നിര്‍വ്വഹിച്ച തെരുവുനാടകം ‘കലികാലക്കല്ല്’ അവതരിപ്പിച്ചു.\nകെ. റെയില് ആകുലതകള് പങ്കുവെച്ച് ‘കലികാലക്കല്ല്’\nകെ. റെയില് പദ്ധതിയിലെ ആശങ്കകള് പങ്കുവെച്ച് ജനകീയ പ്രതിരോധം ഉയര്‍ത്തി തെരുവുനാടകം ”കലികാലക്കല്ല്.’ സംസ്‌ക്കാര സാഹിതി സാംസ്‌ക്കാരിക യാത്രയിലാണ് പ്രതിരോധ നാടകം അവതരിപ്പിക്കുന്നത്. സംസ്‌ക്കാര സാഹിതി ചെയര്‍മാന് ആര്യാടന് ഷൗക്കത്ത് രചനയും സംവിധാനവും നിര്‍വ്വഹിച്ച അരമണിക്കൂര് ദൈര്‍ഘ്യമുള്ള നാടകത്തിലൂടെയാണ് കെ. റെയിലിനെതിരെയുള്ള ആകുലതകള് പങ്കുവെക്കുന്നത്. കെ.റെയിലിലും മൂലമ്പള്ളിയിലും ഇരകളാക്കപ്പെട്ട രണ്ട് വീട്ടമ്മമാരെ കേന്ദ്ര കഥാപാത്രങ്ങളാക്കിയാണ് നാടകം. പാതിരാത്രി മതില് ചാടിക്കടന്ന് അടയാളക്കല്ല് സ്ഥാപിക്കുന്നതും ഒടുവില് കല്ലുനാട്ടാനെത്തുന്നവര് തന്നെ പിഴുതെറിയുന്നതും തന്‍മയത്വത്തോടെ അവതരിപ്പിച്ചിരിക്കുന്നു. പ്രേമ താമരശേരി, സഫിയ നിലമ്പൂര്, പ്രതീഷ് കോട്ടപ്പള്ളി, യു.ടി ശ്രീധരന്, ഇടവേള റാഫി, ഒ.എന്.ഡി ബാബു എന്നിവരാണ് അഭിനേതാക്കള്. നിറഞ്ഞ കൈയ്യടിയോടെയാണ് ഓരോ സ്വീകരണ കേന്ദ്രങ്ങളിലും നാടകത്തെ വരവേല്‍ക്കുന്നത്.


Super Jodi latest promo viral, Here is the reason - Malayalam Filmibeat\n| Updated: Friday, June 15, 2018, 10:35 [IST]\nവിവിധ പരമ്പരകളിലൂടെ പ്രേക്ഷക മനസ്സില് ഇടം നേടിയ താരങ്ങള് അവരുടെ ജീവിതപങ്കാളിക്കൊപ്പമെത്തി മാറ്റുരയ്ക്കുന്ന പരിപാടിയാണ് സൂര്യ ജോഡി. സൂര്യ ടിവിയില് സംപ്രേഷണം ചെയ്യുന്ന പുതിയ റിയാലിറ്റി ഷോയായ സൂര്യ ജോഡി മികച്ച പ്രതികരണം നേടി മുന്നേറുകയാണ്. റേറ്റിങ്ങില് ഏറെ മുന്നിലായ ഈ പരിപാടി അവതരിപ്പിക്കുന്നത് മണിക്കുട്ടനാണ്. ശ്വേത മേനോനാണ് വിധികര്‍ത്താവായി എത്തുന്നത്. മേഘ്‌ന വിന്‍സന്റ്, ശാലു കുര്യന്, വരദ ജിഷിന്, പാര്‍വതി, നിമ്മി അരുണ് ഗോപന് തുടങ്ങിയ താരങ്ങളാണ് ഈ പരിപാടിയില് മത്സരാര്‍ത്ഥികളായി എത്തുന്നത്. ഒരൊറ്റ കണ്ണിറുക്കലിലൂടെ ലോകശ്രദ്ധ നേടിയ പ്രിയ പ്രകാശ് വാര്യര് റോഷനും പരിപാടിയില് അതിഥികളായി എത്തുന്നുവെന്ന തരത്തിലുള്ള വാര്‍ത്തകളാണ് ഇപ്പോള് പുറത്തുവന്നിട്ടുള്ളത്.\nആദ്യ സിനിമ റിലീസ് ചെയ്യുന്നതിനും മുന്‍പ് തന്നെ താരങ്ങളായി മാറിയിരിക്കുകയാണ് റോഷനും പ്രിയയും. സോഷ്യല് മീഡിയയിലൂടെ ശക്തമായ പിന്തുണയാണ് ഈ താരങ്ങള്‍ക്ക് ലഭിക്കുന്നത്. ഒമര് ലുലു സംവിധാനം ചെയ്യുന്ന സിനിമയുടെ അവസാനഘട്ട ജോലികള് പുരോഗമിച്ച് വരുന്നതേയുള്ളൂ. അതിനിടയിലാണ് ആദ്യ ഗാനം പുറത്തുവന്നത്. ഇതോടെയാണ് ഇവരുടെ ഭാവിയും മാറി മറിഞ്ഞത്. പങ്കെടുക്കുന്ന പരിപാടികളെല്ലാം തങ്ങളുടേതാക്കി മാറ്റിയാണ് ഇരുവരും മുന്നേറുന്നത്. ഏഷ്യാനെറ്റ് ഫിലിം അവാര്‍ഡില് സംവിധായകനൊപ്പം താരങ്ങളും പങ്കെടുത്തിരുന്നു. പരിപാടിയുടെ വീഡിയോ സോഷ്യല് മീഡിയയിലൂടെ വൈറലായിരുന്നു. അതിന് പിന്നാലെയാണ് ഇവര് സൂര്യ ടിവിയിലെ സൂപ്പര് ജോഡിയിലും അതിഥികളായെത്തുന്നത്.\nസൂപ്പര് ജോഡിയിലെ പുതിയ അതിഥികള്\nഉള്ളടക്കത്തിലും അവതരണത്തിലും വ്യത്യസ്തമായ ഒട്ടനവധി പരിപാടികളാണ് വിവിധ ചാനലുകളിലായി സംപ്രേഷണം ചെയ്യുന്നത്. മറ്റ് ചാനലുകള്‍ക്ക് മുന്നില് പിടിച്ചുനില്‍ക്കുന്നതിനായി അണിയറപ്രവര്‍ത്തകര് ചില്ലറ ശ്രമങ്ങളല്ല നടത്തുന്നത്. റിയാലിറ്റി ഷോകള് അരങ്ങു തകര്‍ക്കുന്ന സമയാണിത്. സംഗീതവും അഭിനയവും മാത്രമല്ല മികച്ച താരജോഡികളെ കണ്ടെത്തുന്നതിനായും റിയാലിറ്റി ഷോ നടക്കുന്നുണ്ട്. സൂര്യ ടിവിയിലെ സൂപ്പര് ജോഡിയെക്കുറിച്ചാണ് സൂചിപ്പിച്ചത്. പ്രേക്ഷകര്‍ക്ക് ഏറെ പ്രിയപ്പെട്ട സീരിയല് താരങ്ങള് അവരുടെ ഭര്‍ത്താവിനൊപ്പം എത്തുന്ന പരിപാടിയുടെ പുതിയ എപ്പിസോഡില് അതിഥിയായി പങ്കെടുക്കുന്നത് പ്രിയാ പ്രകാശ് വാര്യരും റോഷനുമാണ്.\nമികച്ച ഓണ്‍സ്‌ക്രീന് ജോഡി\nഒരു അഡാര് ലവ് എന്ന സിനിമയുമായി ബന്ധപ്പെട്ട വാര്‍ത്തകളും ചിത്രങ്ങളുമൊക്കെ നിമിഷനേരം കൊണ്ടാണ് തരംഗമായി മാറിയത്. അതിന് പിന്നിലെ പ്രധാന കാരണം സംവിധായകന്റെ മിടുക്ക് മാത്രമല്ല പ്രിയ പ്രകാശ് വാര്യര് എന്ന സുന്ദരിയുടെ കൂടി മികവാണ്. റിലീസിന് മുന്‍പ് തന്നെ താരപദവിയും സ്വീകരണവുമൊക്കെ ഏറ്റുവാങ്ങാന് അപൂര്‍വ്വം പേര്‍ക്കേ അവസരം ലഭിക്കാറുള്ളൂ. പ്രിയയെ സംബന്ധിച്ച് ഇക്കാര്യം ഇതിനോടകം തന്നെ നേടിക്കഴിഞ്ഞു. പ്രിയയുടെ സ്വീകാര്യതയെക്കുറിച്ച് തിരിച്ചറിഞ്ഞ അണിയറപ്രവര്‍ത്തകര് തിരക്കഥ തന്നെ പൊളിച്ചെഴുതിയിരുന്നുവെന്നുള്ളതാണ് മറ്റൊരു കാര്യം. മികച്ച ഓണ്‍സ്‌ക്രീന് ജോഡിയായ പ്രിയയും റോഷനും സൂപ്പര് ജോഡിയിലേക്കെത്തുമ്പോള് എങ്ങനെയായിരിക്കുമെന്നറിയാനായി കാത്തിരിക്കുകയാണ് ആരാധകര്.\nമിനിസ്‌ക്രീനിലെ മിന്നും താരജോഡികള്‍ക്കിടയിലാണ് ഇരുവരും എത്തുന്നത്. അവതാരകനായ മണിക്കുട്ടനും വിധികര്‍ത്താവായ ശ്വേതയും മികച്ച പിന്തുണയാണ് നല്‍കുന്നത്. പരമ്പരയില് കണ്ണീര് പൊഴിച്ചും വില്ലത്തരവും കുശുമ്പും കാണിച്ചും നടന്നിരുന്ന നായികമാര് ഭര്‍ത്താക്കന്‍മാര്‍ക്കൊപ്പമെത്തി ആടുകയും പാടുകയും ചെയ്യുമ്പോള് ആരാധകര്‍ക്കായിരുന്നു കൂടുതല് സന്തോഷം. കഥാപാത്രത്തിനും അപ്പുറത്ത് അതാത് വ്യക്തികളെ പരിചയപ്പെടുത്തിയ പരിപാടി കൂടിയായി മാറിയിരിക്കുകയാണ് സൂപ്പര് ജോഡി.\nമോഹന്‍ലാലും രേവതിയും ഒരുമിച്ചഭിനയിച്ച എക്കാലത്തെയും മികച്ച സിനിമകളിലൊന്നായ കിലുക്കത്തിലെ പ്രധാന രംഗങ്ങള് ഇരുവരും ഡബ്‌സ്മാഷ് രൂപത്തില് അവതരിപ്പിക്കുന്നുണ്ട്. അങ്കമാലിയിലെ പ്രധാനമന്ത്രിയാണ് അമ്മാവനെന്നുള്ള രേവതിയുടെ ഡയലോഗ് ഇന്നും പ്രേക്ഷകര് ഓര്‍ത്തിരിക്കുന്നുണ്ട്. മോഹന്‍ലാലും പ്രിയദര്‍ശനും ഒരുമിച്ചെത്തിയ സിനിമകളില് ആരാധകര്‍ക്ക് ഏറെ പ്രിയപ്പെട്ട സിനിമ കൂടിയാണ് കിലുക്കം. വര്‍ഷങ്ങളെത്ര കടന്നുപോയാലും ആ ഇഷ്ടം അതേ പോലെ തുടരുകയാണ്. സൂപ്പര് ജോഡികള്‍ക്കിടയിലെത്തിയ പ്രിയയും റോഷനും ഈ രംഗങ്ങള് പുനരാവിഷ്‌കരിക്കുന്നുണ്ട്.\nചാനല് അധികൃതര് പുറത്തുവിട്ട പ്രമോ വീഡിയോ സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. നേരത്തെ ഏഷ്യാനെറ്റ് അവാര്‍ഡ് വേദിയിലും പ്രിയ പ്രകാശ് വാര്യരും റോഷനും ഒരുമിച്ചെത്തിയിരുന്നു. അഡാര് ലവിലെ കണ്ണിറുക്കല് അവതരിപ്പിക്കാന് അനു സിത്താര ആവശ്യപ്പെട്ടപ്പോള് യാതൊരുവിധ മടിയും കൂടാതെ ഇരുവരും ചെയ്തിരുന്നു. പരിപാടിയുടെ പ്രമോ വീഡിയോ സോഷ്യല് മീഡിയയിലൂടെ വൈറലായിരുന്നു. അതിന് പിന്നാലെയാണ് അടുത്ത പരിപാടിയിലേക്ക് ഇവര് എത്തുന്നത്.\nസോഷ്യല് മീഡിയയിലൂടെ വൈറലായിക്കൊണ്ടിരിക്കുന്ന പ്രമോ വീഡിയോ കാണൂ.\nRead more about: shweta menon super jodi surya tv shalu kurian priya prakash varrier video ശ്വേത മേനോന് ടെലിവിഷന് സൂപ്പര് ജോഡി പ്രിയ പ്രകാശ് വാര്യര്\nSuper Jodi latest promo viral, Here is the reason


അപ്രതീക്ഷിത സാമ്പത്തിക നേട്ടം ഈ രാശിക്കാര്‍ക്ക് | Daily Horoscope For 25th May 2020 - Malayalam BoldSky\n2 hrs ago സാമ്പത്തിക ഇടപാടുകള് ശ്രദ്ധിക്കേണ്ട രാശിക്കാര്\n13 hrs ago ടൈഫോയ്ഡ് മാറ്റാന് ഭക്ഷണവും ശ്രദ്ധിക്കണം\n15 hrs ago പാല്‍പ്പാട മുഖത്ത് തേക്കൂ; മാറ്റമറിയാന് 1 മാസം\n16 hrs ago പൊട്ടാസ്യം കുറവുള്ള ശരീരമാണോ, അപകടം അടുത്ത്\nNews കള്ളക്കടത്ത് സ്വര്‍ണം 12 തവണ യുഎഇ കോണ്‍സുലേറ്റില് എത്തിച്ചു, പ്രതികളുടെ വെളിപ്പെടുത്തല്\nFinance അഞ്ച് വർഷം വരെ ശമ്പളമില്ലാതെ ജീവനക്കാർക്ക് നിർബന്ധിത അവധി നൽകി എയർ ഇന്ത്യ\n| Published: Monday, May 25, 2020, 6:00 [IST]\nആഴ്ചയുടെ തുടക്കത്തില് നല്ല നേട്ടങ്ങള് പല രാശിക്കാരിലും വന്നുചേരുന്നു. മിഥുനം രാശിക്കാര്‍ക്ക് കുടുംബജീവിതത്തില് സന്തോഷമുണ്ടാകും. ഈ രാശിക്കാരുടെ പ്രവര്‍ത്തികള് എതിരാളികളെ തളര്‍ത്തും. ഇന്ന് പ്രതീക്ഷിച്ചപോലെ സാമ്പത്തിക കാര്യങ്ങളും ശുഭമാകും. മിഥുനം രാശിക്കാര്‍ക്ക് ഇത്തരം നേട്ടങ്ങള് ലഭിക്കുന്നെങ്കിലും മറ്റു ചില രാശിക്കാര്‍ക്ക് ദിവസം ചില കഷ്ടങ്ങളും നല്‍കുന്നു. കൂടുതല് അറിയാന് ഇന്നത്തെ രാശിഫലം വായിക്കാം.\nസാമ്പത്തികം മെച്ചപ്പെടും. ഇന്ന് നിങ്ങള്‍ക്ക് ഊര്‍ജ്ജസ്വലത അനുഭവപ്പെടും. മാനസിക പിരിമുറുക്കത്തില് നിന്ന് മുക്തി നേടാന്, ഇന്ന് നിങ്ങള് നിങ്ങളുടെ ഇഷ്ടപ്പെട്ട കാര്യങ്ങള് ചെയ്യുന്നതില് കൂടുതല് ശ്രദ്ധ കേന്ദ്രീകരിക്കും. ജോലി ചെയ്യുന്നവര്‍ക്ക് മേലുദ്യോഗസ്ഥരുടെ പൂര്‍ണ പിന്തുണ ലഭിക്കും, ഒപ്പം നിങ്ങളുടെ ജോലിയും വിലമതിക്കപ്പെടും. ചില സാഹചര്യങ്ങളില്, ഇന്ന് നിങ്ങള് ശ്രദ്ധാലുവായിരിക്കുക, പ്രത്യേകിച്ച് ആരെങ്കിലുമായും സംസാരിക്കുമ്പോള്.\nഇന്ന് നിങ്ങളുടെ പിതാവില് നിന്ന് സാമ്പത്തിക സഹായം ലഭിക്കാനുള്ള സാധ്യതയുണ്ട്. ദാമ്പത്യ ജീവിതത്തില് ചില പ്രശ്‌നങ്ങള് ഉണ്ടാകാം. നിങ്ങളുടെ പങ്കാളിയുടെ അസ്ഥിരമായ പെരുമാറ്റം ഇന്ന് നിങ്ങളുടെ ദിവസത്തെ നശിപ്പിക്കും. പല കാര്യങ്ങള്‍ക്കും നിങ്ങളുടെ ക്ഷമ പരിശോധിക്കപ്പെടും. ഇന്ന് ജോലിഭാരം കൂടുതലായിരിക്കാന് സാധ്യതയുണ്ട്, അതിനാല് നിങ്ങള് ദിവസം മുഴുവന് തിരക്കിലായിരിക്കും. എങ്കിലും മേലുദ്യോഗസ്ഥരുടെ പിന്തുണ നേടാനാകും.\nകുടുംബജീവിതത്തില് സന്തോഷമുണ്ടാകും. കുടുംബാംഗങ്ങള്‍ക്കിടയില് സ്‌നേഹവും ബന്ധവും വര്‍ധിക്കും. ഇന്ന് നിങ്ങളുടെ ജോലികള് എതിരാളികളെ തളര്‍ത്തും. നിങ്ങളുടെ മേലുദ്യോഗസ്ഥരും നിങ്ങളുടെ കഠിനാധ്വാനത്തെ വിലമതിക്കും. സാമ്പത്തിക രംഗത്ത്, ദിവസം നല്ലതാണ്. പ്രതീക്ഷിച്ചപോലെ സാമ്പത്തികം ലഭിക്കും. ഇന്ന് വായ്പ നല്‍കുന്നത് ഒഴിവാക്കുക. നിങ്ങളുടെ സംസാരം ശ്രദ്ധിക്കുക, അല്ലാത്തപക്ഷം ഒരു ചെറിയ കാര്യം ഒരു വലിയ പ്രശ്‌നത്തെ ക്ഷണിക്കും.\nഇന്ന് സാമ്പത്തിക രംഗത്ത് നല്ല ദിവസമല്ല. സംശയാസ്പദമായ സാമ്പത്തിക ഇടപാടുകളില് കുടുങ്ങുന്നത് ഒഴിവാക്കുക. നിങ്ങളുടെ ഒഴിവുസമയത്ത് എന്തെങ്കിലും ജോലി ചെയ്യുക, അല്ലാത്തപക്ഷം നെഗറ്റീവ് ചിന്തകള് കടന്നുവരും. ഇന്ന് നിങ്ങള്‍ക്ക് ആരെയെങ്കിലും കണ്ടുമുട്ടാം, അത് നിങ്ങള്‍ക്ക് വളരെ പ്രയോജനകരമാണെന്ന് തെളിയിക്കും. ബിസിനസുകാര് ഇന്ന് തീരുമാനങ്ങള് ചിന്തിച്ചെടുക്കുക. ഇന്ന് ആരെങ്കിലും നിങ്ങളെ തെറ്റിദ്ധരിപ്പിച്ചേക്കാം. നിങ്ങള്‍ക്ക് ആരോഗ്യ പ്രശ്‌നങ്ങള് നേരിടേണ്ടി വന്നേക്കാം.\nസാമ്പത്തിക രംഗത്ത് ചില ലാഭങ്ങള് നേടാനുള്ള അവസരമുണ്ട്. ബിസിനസ്സില് ഒരു മാറ്റമുണ്ടാകാം, ഇതുമായി ബന്ധപ്പെട്ട ഒരു ചെറിയ യാത്ര സാധ്യമാണ്. ദാമ്പത്യ ജീവിതത്തിന് ദിവസം നല്ലതല്ല. ഇന്ന്, പങ്കാളിയുടെ ആരോഗ്യത്തെക്കുറിച്ചും ബോധവാന്മാരായിരിക്കണം. ഇന്ന് നിങ്ങള് നെഗറ്റീവ് ചിന്തകളില് നിന്ന് വിട്ടുനില്‍ക്കുക. ജോലിക്കാര്‍ക്ക് ഇന്ന് ചില പ്രധാനപ്പെട്ട ചുമതലകള് കൈവന്നേക്കാം. ആരോഗ്യത്തെക്കുറിച്ച് പറയുമ്പോള്, സമ്മര്‍ദ്ദം കുറയുന്നതിനാല് നിങ്ങള്‍ക്ക് ഇന്ന് സുഖം തോന്നും.\nനിങ്ങള് ഇന്ന് ഓഫീസില് ശ്രദ്ധിക്കേണ്ടതുണ്ട്. ചില അടിയന്തിര ജോലികള് തടസ്സപ്പെട്ടേക്കാം. ചില മാറ്റങ്ങള് സാധ്യമാണ്. ഇന്ന് പെട്ടെന്നുള്ള ഏതെങ്കിലും സാമ്പത്തിക നേട്ടം നിങ്ങളുടെ സാമ്പത്തിക പ്രശ്‌നങ്ങള് നീക്കംചെയ്യും. ഗാര്‍ഹിക ഉത്തരവാദിത്തങ്ങള് നിന്ന് വിട്ടുനില്‍ക്കാതിരിക്കുക. ഇന്ന് നിങ്ങളുടെ പിതാവുമായി ചില അഭിപ്രായ വ്യത്യാസങ്ങള് ഉണ്ടാകാം. ജീവിത പങ്കാളിയുമായി വഴക്കുകള് സാധ്യമാണ്. ആരോഗ്യം ശ്രദ്ധിക്കുക.\nഇന്ന് നിങ്ങളുടെ ദിവസം വിനോദത്തിനായി ചെലവഴിക്കും. നിങ്ങളുടെ സംസാരം നിയന്ത്രിക്കണം. ഇന്ന് നിങ്ങള് ഒരു തര്‍ക്കത്തില് അകപ്പെട്ടാല്, സമാധാനപരമായും ബോധപൂര്‍വമായും പ്രവര്‍ത്തിക്കേണ്ടതുണ്ട്. നിങ്ങള്‍ക്ക് പണം സമ്പാദിക്കാനുള്ള ഒരു പുതിയ അവസരം ലഭിക്കും. പിതാവിന്റെ പിന്തുണയോടെ, ഇന്ന് നിങ്ങള്‍ക്ക് സാമ്പത്തിക ലാഭം ലഭിക്കും. ജോലിസ്ഥലത്ത് ദിവസം ശുഭമാണ്. ജോലിയായാലും ബിസിനസ്സായാലും നിങ്ങള്‍ക്ക് വിജയം ലഭിക്കും. ആരോഗ്യത്തിന്റെ കാര്യത്തില് ദിവസം നല്ലതാണ്.\nഇന്ന് ആരോഗ്യത്തില് അസ്വസ്ഥതയുണ്ടാക്കും, പ്രത്യേകിച്ച് പ്രായമായവര് ഇന്ന് ശ്രദ്ധിക്കേണ്ടതുണ്ട്. ദാമ്പത്യ ജീവിതത്തില് ബുദ്ധിമുട്ടുകള് ഉണ്ടാകാം. നിങ്ങളുടെ ദാമ്പത്യ ജീവിതത്തില് സന്തോഷം നിലനിര്‍ത്താന്, നിങ്ങളുടെ പ്രിയപ്പെട്ടവരുടെ വികാരങ്ങളും നിങ്ങള് മനസ്സിലാക്കണം. സാമ്പത്തിക രംഗത്ത്, ദിവസം നന്നായിരിക്കും. ജോലിക്കാര് ജോലിയില് തെറ്റുകള് ഒഴിവാക്കുക. നിങ്ങളുടെ ഇമേജ് നശിപ്പിക്കുന്ന ഒന്നും ചെയ്യരുത്.\nഇന്ന് സംവാദങ്ങളില് നിന്ന് വിട്ടുനില്‍ക്കുക. ദാമ്പത്യ ജീവിതത്തില് വ്യവസ്ഥകള് പ്രതികൂലമായിരിക്കും. നിങ്ങളുടെ ബന്ധത്തിന്റെ അടിത്തറ ശക്തമായി നിലനിര്‍ത്താന്, നിങ്ങളുടെ ഇണയില് വിശ്വാസം നിലനിര്‍ത്തേണ്ടതുണ്ട്. ഇന്ന് ചില പ്രധാനപ്പെട്ട ജോലികളില് തടസ്സങ്ങളുണ്ടാകും. സാമ്പത്തിക രംഗത്ത് നല്ല ദിവസമല്ല. പണവുമായി ബന്ധപ്പെട്ട ജോലികളില് നിങ്ങള്‍ക്ക് ബുദ്ധിമുട്ടുകള് നേരിടേണ്ടിവരാം.\nഇന്ന് വിവാഹിതര്‍ക്ക് നല്ല ദിവസമായിരിക്കും. നിങ്ങളുടെ സ്‌നേഹം വളരും. ദിവസം പുരോഗമിക്കുമ്പോള് സാമ്പത്തികമായി മെച്ചപ്പെടുകയും നിങ്ങളുടെ പ്രധാനപ്പെട്ട ജോലികള് കൈകാര്യം ചെയ്യാന് കഴിയുകയും ചെയ്യും. ഓഫീസിലെ നിങ്ങളുടെ അശ്രദ്ധാ മനോഭാവം ചില വിമര്‍ശനങ്ങള്‍ക്ക് ഇടയാക്കും. നിങ്ങളുടെ ജോലിയില് ശ്രദ്ധ കേന്ദ്രീകരിക്കുന്നില്ലെങ്കില് തെറ്റായ ഫലം അനുഭവപ്പെടാം. ഇന്ന്, പ്രധാനപ്പെട്ട ഏതെങ്കിലും തീരുമാനമെടുക്കുന്നതില് നിങ്ങള്‍ക്ക് ബുദ്ധിമുട്ടുകള് നേരിടാം.\nസാമ്പത്തിക ഇടപാടുകള് ശ്രദ്ധിക്കേണ്ട രാശിക്കാര്\nഈ രാശിക്കാരെ ഇന്ന് ദാമ്പത്യ പ്രശ്‌നം അലട്ടും\nരാശിഫലം: ഈ രാശിക്കാര്‍ക്ക് ഇന്ന് നേട്ടം\nDaily Horoscope For 25th May 2020\nRead your daily horoscope for 25th May 2020 in Malayalam.\nStory first published: Monday, May 25, 2020, 6:00 [IST]


FACE, Female Robot, Can Express, All The Emotions, ഫെയ്‌സ്, പെണ് റോബോട്ട്, പ്രകടിപ്പിക്കാം, എല്ലാ വികാരങ്ങളും - Malayalam Gizbot\nഈ പെണ്‍റോബോട്ടിന്റെ ഭാവങ്ങള് കണ്ടോ? (വീഡിയോ)\nമനുഷ്യനോട് സാമ്യമുള്ള ഹ്യൂമനോയ്ഡ് റോബോട്ടുകളെ അടുത്ത കാലത്തായി ഗവേഷകര് ധാരാളമായി ഇറക്കാറുണ്ട്. മനുഷ്യന് ചെയ്യാനാകുന്ന ജോലികള് ചെയ്യാന് സാധിക്കും എന്നതാണ് ഹ്യൂമനോയ്ഡ് റോബോട്ട് എന്ന് ഇവയെ വിശേഷിപ്പിക്കാന് പ്രധാനകാരണം. ശാസ്ത്രമുന്നേറ്റമെന്ന് വിശേഷിപ്പിക്കാവുന്ന ഒരു പുതിയ റോബോട്ടാണ് ഇപ്പോള് വാര്‍ത്തയിലിടം നേടിയിരിക്കുന്നത്. മനുഷ്യന് വികാരപ്രകടനം നടത്തുന്നതെങ്ങനെയോ അതേ പോലെ ഭാവപ്രകടനങ്ങള് നടത്താന് സാധിക്കുന്ന ഒരു പെണ്‍റോബോട്ടാണ് താരം. ഫെയ്‌സ് എന്നാണ് ഈ റോബോട്ടിന് നല്‍കിയിരിക്കുന്ന പേര്.\nസന്തോഷം, ദു:ഖം എന്തിന് വെറുപ്പ് വരെ അനായാസം മുഖത്ത് ഫലിപ്പിക്കാന് ഫെയ്‌സിന് കഴിയുന്നുണ്ട്. 30 വര്‍ഷത്തെ ഗവേഷണഫലമായി പിസ യൂണിവേഴ്‌സിറ്റിയിലെ ഗവേഷകരാണ് ഫെയ്‌സുമായി എത്തിയിരിക്കുന്നത്. മുഖത്ത് സ്ഥാപിച്ച 32 മോട്ടോറുകളാണ് ഫെയ്‌സിന് ഈ നേട്ടം കൈവരിക്കാന് സഹായിച്ചത്. ഇത്തരം ഭാവവുമായി നില്‍ക്കുന്ന ഫെയ്‌സിനെ കണ്ടാല് ഒരു മനുഷ്യസ്ത്രീയാണെന്ന് ആരും പറയാതിരിക്കില്ല.\nഫെയ്‌സ് ടീം സൈറ്റില് വന്ന ചില ചിത്രങ്ങള്\nഈ ഗവേഷണത്തിന് നേതൃത്വം നല്‍കിയത് നികോല് ലാസരി എന്ന ഗവേഷകവിദ്യാര്‍ത്ഥിയാണ്. ടീം അംഗത്തിന്റെ ഭാര്യയുടെ രൂപമാണ് ഫെയ്‌സ് റോബോട്ടിന് ഇവര് നല്‍കിയിരിക്കുന്നതെന്നതാണ് മറ്റൊരു രസകരമായ കാര്യം. മനുഷ്യഭാവപ്രകടനങ്ങളെ അതേ പടി കാണിക്കാന് സാധിക്കുന്ന ഹൈബ്രിഡ് എഞ്ചിന് ഫോര് ഫേഷ്യല് എക്‌സ്പ്രഷന്‍സ് സിന്തസിസ് (എച്ച്ഇഎഫ്ഇഎസ്) എന്ന സോഫ്റ്റ്‌വെയറാണ് ഇതിലേക്ക് ഉപയോഗിച്ചത്.\nമനുഷ്യന് ചെയ്യുന്ന കാര്യങ്ങള് ചെയ്യാന് സാധിക്കുന്ന ഹ്യൂമനോയ്ഡ് റോബോട്ടുകളെ ഇപ്പോഴും റോബോട്ടുകളായി മാത്രം കാണുന്നതിന് പ്രധാനകാരണം അവയുടെ ലോഹമുഖവും ഭാവങ്ങള് ഒന്നും തന്നെയില്ലാത്ത അവസ്ഥയുമാണ്. എന്നാല് കാഴ്ചയിലും പ്രവൃത്തിയിലും മനുഷ്യനോട് തുല്യപ്പെട്ടു നില്‍ക്കുന്ന റോബോട്ടുകള് വരുന്നതോടെ മനുഷ്യനും റോബോട്ടും തമ്മിലുള്ള അകലം കുറയുന്നതാണെന്ന് ഫെയ്‌സിനെ അവതരിപ്പിച്ചുകൊണ്ട് ഗവേഷകര് അഭിപ്രായപ്പെടുന്നു.


'എല്ലാ കള്ളന്‍മാരുടെയും പേരില് മോദി ഉണ്ടെന്ന പരാമർശം വെറും കുത്തുവാക്ക്'; രാഹുൽ കോടതിയിൽ | Rahul Gandhi tells court on defamation case over Modi surname remark\nJun 24, 2021, 03:13 PM IST\nരാഹുൽ ഗാന്ധി കോടതിയിൽ ഹാജരാകാനായി എത്തിയപ്പോൾ | ഫോട്ടോ: PTI\nന്യൂഡൽഹി: മോദി സമുദായത്തിന് എതിരെ അപകീർത്തികരമായ പരാമർശം നടത്തിയിട്ടില്ലെന്ന് കോൺഗ്രസ് നേതാവ് രാഹുൽ ഗാന്ധി. എല്ലാ കള്ളന്‍മാരുടെയും പേരില് മോദി ഉണ്ടെന്ന പരാമർശം വെറും കുത്തുവാക്ക് ആയിരുന്നു എന്നും രാഹുൽ ഗാന്ധി സൂറത്തിലെ ചീഫ് ജുഡീഷ്യൽ മജിസ്‌ട്രേറ്റ് കോടതിയിൽ പറഞ്ഞു. നരേന്ദ്ര മോദി ഒരു വ്യവസായിക്ക് 30 കോടി രൂപ നൽകിയെന്ന ആരോപണം രാജ്യതാത്പര്യം മുൻനിർത്തി ഉന്നയിച്ചതാണെന്നും രാഹുൽ ഗാന്ധി വ്യക്തമാക്കി.\nമാനനഷ്ട കേസിൽ സൂറത്തിലെ ചീഫ് ജുഡീഷ്യൽ മജിസ്‌ട്രേറ്റ് എ.എൻ. ദാവേയെക്ക് മുന്നിൽ ഹാജരായാണ് മോദി സമുദായത്തെ അപകീർത്തിപ്പെടുത്തുന്ന തരത്തിലുള്ള ഒരു പരാമർശവും നടത്തിയിട്ടില്ല എന്ന് രാഹുൽ മൊഴി നൽകിയത്. നരേന്ദ്ര മോദി ഒരു വ്യവസായിക്ക് 30 കോടി രൂപ നൽകിയെന്ന ആരോപണം ഉന്നയിച്ചിട്ടുണ്ടോ എന്ന് ചീഫ് ജുഡീഷ്യൽ മജിസ്‌ട്രേറ്റ് ആരാഞ്ഞു. ദേശീയ നേതാവ് എന്ന നിലയിൽ അഴിമതി, തൊഴിലില്ലായ്മ എന്നീ വിഷയങ്ങളിൽ രാജ്യതാത്പര്യത്തെ മുൻനിർത്തി ആരോപണങ്ങൾ ഉന്നയിക്കാറുണ്ടെന്ന് രാഹുൽ ഗാന്ധി മറുപടി നൽകി.\nചീഫ് ജുഡീഷ്യൽ മജിസ്‌ട്രേറ്റ് ആരാഞ്ഞ മറ്റ് പല ചോദ്യങ്ങൾക്കും ഓർമ്മയില്ല എന്ന മറുപടിയാണ് രാഹുൽ ഗാന്ധി നൽകിയത്. കഴിഞ്ഞ ലോക്സഭ തിരഞ്ഞെടുപ്പിൽ കർണാടകത്തിലെ കോളാറിൽ നടന്ന പ്രചാരണ യോഗത്തിൽ ആണ് രാഹുൽ മോദി സമുദായത്തിന് എതിരെ വിവാദ പരാമർശം നടത്തിയത്. എല്ലാ കള്ളന്‍മാരുടെയും പേരില് മോദി എന്ന് കൂടി ഉണ്ടെന്ന് ആയിരുന്നു വിവാദ പരാമർശം. രാഹുൽ ഗാന്ധിയുടെ ഈ പരാമർശത്തിന് എതിരെ ഗുജറാത്തില്‍നിന്നുള്ള എം.എല്.എ. പുര്‍ണേഷ് മോദിയാണ് മാനനഷ്ട കേസ് ഫയൽ ചെയ്തിരിക്കുന്നത്. കേസ് ജൂലൈ 12-ന് പരിഗണിക്കാനായി കോടതി മാറ്റി.\nContent Highlights: Rahul Gandhi tells court on defamation case over Modi surname remark\nന്യൂഡല്‍ഹി: പെഗാസസ് ചാര സോഫ്റ്റ്‌വെയര് ഉപയോഗിച്ച് കേന്ദ്രസര്‍ക്കാര് ..\nഞാന് സാറല്ല, പേര് വിളിച്ചാല് മതിയെന്ന് രാഹുല് ഗാന്ധി; കരഘോഷത്തോടെ വിദ്യാര്‍ഥികള്\nസാമ്പത്തിക അസമത്വത്തെപ്പറ്റി മോദി പ്രതികരിക്കണമെന്ന് രാഹുല്\n45-നും അതിനുമുകളിലും പ്രായമുള്ളവരില് കോവിഷീല്‍ഡ് ഡോസുകളുടെ ഇടവേള കുറച്ചേക്കും


കാവ്യാ മാധവന്റെ ഫേസ്ബുക്ക് പേജ് അപ്രത്യക്ഷം • ഇ വാർത്ത | evartha\nകാവ്യാ മാധവന്റെ ഫേസ്ബുക്ക് പേജ് അപ്രത്യക്ഷം\nEvartha Editor July 11, 2017, 1:27 pm July 11, 2017\nകൊച്ചി: നടിയെ ആക്രമിച്ച സംഭവത്തില് ദിലീപിന്റെ അറസ്റ്റിന് പിന്നാലെ ഭാര്യ കാവ്യാ മാധവന്റെ ഫേസ്ബുക്ക് പേജ് ഡി ആക്ടിവേറ്റ് ചെയ്തു. കഴിഞ്ഞദിവസം വരെ ആക്ടീവ് ആയിരുന്ന പേജ് ഇന്നാണ് അപ്രത്യക്ഷമായത്. ദിലീപിന്റെ അറസ്റ്റോടെ താരത്തെ വിമര്‍ശിച്ചുകൊണ്ടുള്ള കമന്റുകളായിരുന്നു അധികവും. ഇതായിരിക്കാം ഫേസ്ബുക്ക് ഡീ ആക്ടിവേറ്റ് ചെയ്യാന് കാരണമെന്നാണ് സൂചന.\nദിലീപിന്റെ ആലുവ കൊട്ടാരക്കടവിലെ ‘പത്മസരോവരം’ വീട്ടില് ചുറ്റിലും നടക്കുന്ന കാര്യങ്ങള്‍ക്കെല്ലാം മൂകസാക്ഷിയായി കഴിയുകയാണ് കാവ്യ. നടിയെ ആക്രമിച്ച കേസില് ഇന്നലെ രാവിലെ ദിലീപിനെ രഹസ്യ കേന്ദ്രത്തിലേക്ക് വിളിച്ചിരുത്തി പൊലീസ് ചേദ്യംചെയ്ത ശേഷം വൈകിട്ട് ആറ് മണിയോടെയാണ് അറസ്റ്റ് ചെയ്തത്.\nരാവിലെ ദിലീപ് വീട്ടില് നിന്നും പോകുമ്പോഴൊന്നും പൊലീസ് അറസ്റ്റ് ചെയ്യുമെന്ന് ഭാര്യ കാവ്യ മാധവന് പ്രതീക്ഷിച്ചിരുന്നില്ല. എല്ലാം ശുഭകരമായി അവസാനിക്കുമെന്ന ദിലീപിന്റെ വാക്ക് വിശ്വസിച്ചിരിക്കുകയായിരുന്നു കാവ്യ. മാധ്യമങ്ങളില് വരുന്ന വാര്‍ത്തകളൊന്നും വിശ്വസിക്കേണ്ടെന്നും സിനിമാ മേഖലയിലുള്ള ശത്രുക്കളാണ് വാര്‍ത്തകള്‍ക്കെല്ലാം പിന്നിലെന്നുമാണ് കാവ്യയെ ദിലീപ് ധരിപ്പിച്ചിരുന്നത്.\nഎന്നാല്, ഇന്നലെ വൈകിട്ട് ദിലീപിന്റെ അറസ്റ്റ് രേഖപ്പെടുത്തിയെന്ന് ചാനലുകളില് റിപ്പോര്‍ട്ട് ചെയ്തപ്പോള് കാവ്യ മാധവനും ദിലീപിന്റെ മകള് മീനാക്ഷിയും തകര്‍ന്ന് പോയി. ദിലീപിന്റെ മാതാവ് സരോജവും സിനിമാ നിര്‍മ്മാതാവ് കൂടിയായ സഹോദരന് അനൂപ്, ഭാര്യ എന്നിവരും കൊട്ടാരക്കടവിലെ വീട്ടിലുണ്ടായിരുന്നു. ഇന്നലെ രാത്രിയും രാവിലെയുമൊന്നും വീട്ടില് ആരും ഭക്ഷണം പോലും കഴിച്ചിട്ടില്ലെന്നാണ് വിവരം.\nഅതേസമയം കേസില് ദിലീപിനു പിന്നാലെ ഭാര്യയും നടിയുമായ കാവ്യ മാധവന്, അമ്മ ശര്‍മിള എന്നിവര്‍ക്കെതിരെയും കരുക്കുകള് മുറുകുന്നുണ്ട്. ഇരുവരെയും പ്രതികളാക്കിയിട്ടില്ലെങ്കിലും അതിനുള്ള സാധ്യത വളരെ കൂടുതലാണെന്നാണ് ലഭിക്കുന്ന വിവരം. ഇവരെ ചോദ്യം ചെയ്തതിനു ശേഷമേ ഇക്കാര്യത്തില് എന്തെങ്കിലും നിഗമനത്തിലെത്താന് കഴിയൂ എന്ന നിലപാടിലാണ് അന്വേഷണ സംഘം. പള്‍സര് സുനി കാവ്യയും സഹോദരനും നടത്തുന്ന ലക്ഷ്യയെ ലക്ഷ്യമാക്കി നീങ്ങുന്ന ദൃശ്യം സമീപത്തെ കടയില് നിന്നുള്ള സിസിടിവിയില് നിന്നും വ്യക്തമായി. രണ്ടര ലക്ഷം രൂപയുടെ കണക്കില് പെടാത്ത ഇടപാട് അന്നേ ദിവസം പൊലീസ് ഇവിടെ നിന്നും കണ്ടെത്തിയതായും സൂചനകളുണ്ട്.\nഇതിനെല്ലാം കൃത്യമായ മറുപടി നല്‍കാന് കഴിഞ്ഞില്ലെങ്കില് അത് കാവ്യക്കും അമ്മക്കുമെതിരെയുള്ള കരുവാകും. കാവ്യയുടെ സഹോദരന്റെ ഉടമസ്ഥതയിലുള്ള സ്ഥാപനമാണെങ്കില് സഹോദരനും മറുപടി പറയേണ്ടി വരും. ഒരു ഗൂഢാലോചനയിലും തങ്ങള്‍ക്ക് പങ്കില്ലെന്നാണ് കാവ്യയുടെ കുടുംബം തറപ്പിച്ച് പറയുന്നതെങ്കിലും പൊലീസ് അത് മുഖവിലക്കെടുത്തിട്ടില്ല. അതേസമയം ദിലീപ് അറസ്റ്റിലായതോടെ ഈ പ്രശ്‌നങ്ങളെല്ലാം എങ്ങനെ നേരിടണമെന്ന ആശങ്കയിലാണ് കാവ്യ ഇപ്പോള്.\nഅതേസമയം, അറസ്റ്റ് വിവരം അറിഞ്ഞയുടന് ആദ്യഭാര്യ മഞ്ജുവാര്യര് പൊട്ടിക്കരഞ്ഞുവെന്ന വാര്‍ത്തകളുണ്ടായിരുന്നു. കമല് സംവിധാനം ചെയ്യുന്ന ആമി എന്ന ചിത്രത്തിന്റെ ഷൂട്ടിംഗിലായിരുന്നു മഞ്ജു. വാര്‍ത്ത വന്ന ശേഷം ചിത്രത്തിന്റെ ഷൂട്ടിംഗ് നിറുത്തി വച്ചുവെന്നുമാണ് റിപ്പോര്‍ട്ട്.


ഗുരുതര അഴിമതി ആരോപണവുമായി ചെന്നിത്തല; അദാനിയില് നിന്ന് കൂടിയവിലയ്ക്ക് വൈദ്യുതി വാങ്ങാന് കരാര് ഒപ്പിട്ടു - Keralabhooshanam Daily ഗുരുതര അഴിമതി ആരോപണവുമായി ചെന്നിത്തല; അദാനിയില് നിന്ന് കൂടിയവിലയ്ക്ക് വൈദ്യുതി വാങ്ങാന് കരാര് ഒപ്പിട്ടു\nHome/NEWS/BREAKING NEWS/ഗുരുതര അഴിമതി ആരോപണവുമായി ചെന്നിത്തല; അദാനിയില് നിന്ന് കൂടിയവിലയ്ക്ക് വൈദ്യുതി വാങ്ങാന് കരാര് ഒപ്പിട്ടു\nഹരിപ്പാട്: സംസ്ഥാന സര്‍ക്കാരിനെതിരെ ഗുരുതര അഴിമതി ആരോപണവുമായി പ്രതിപക്ഷ നേതാവ് രമേശ് ചെന്നിത്തല. അദാനിയില്‍നിന്ന് വൈദ്യുതി വാങ്ങാന് 8850 കോടി രൂപയുടെ 25 വര്‍ഷത്തേക്കുളള കരാറില് കെ.എസ്.ഇ.ബി. ഏര്‍പ്പെട്ടുവെന്ന് ചെന്നിത്തല ആരോപിച്ചു. ഇതുവഴി അദാനിക്ക് ആയിരം കോടി രൂപയുടെ ലാഭമാണ് ഉണ്ടാകാന് പോകുന്നതെന്നും ഹരിപ്പാട്ട് നടത്തിയ വാര്‍ത്താസമ്മേളനത്തില് ചെന്നിത്തല ആരോപിച്ചു.\nഅടുത്ത 25 കൊല്ലത്തേക്ക് ജനങ്ങളുടെ പോക്കറ്റില്‍നിന്ന് കയ്യിട്ടുവാരാന് അദാനിക്ക് പിണറായി വിജയന് സര്‍ക്കാര് സൗകര്യം ഒരുക്കിക്കൊടുത്തിരിക്കുകയാണ്. കേന്ദ്രസര്‍ക്കാരും സംസ്ഥാന സര്‍ക്കാരും സംയുക്തമായാണ് ഈ അഴിമതിക്ക് കൂട്ടുനില്‍ക്കുന്നത്. 8850 കോടി രൂപയുടെ 25 വര്‍ഷത്തേക്കുളള കരാറിലാണ് കെ.എസ്.ഇ.ബി. ഏര്‍പ്പെട്ടിരിക്കുന്നതെന്നും ചെന്നിത്തല പറഞ്ഞു.\nസംസ്ഥാന വൈദ്യുതി ബോര്‍ഡ് 2019 ജൂണിലും സെപ്റ്റംബറിലും കേന്ദ്രത്തിലെ സോളാര് എനര്‍ജി കോര്‍പറേഷന് ലിമിറ്റഡ് എന്ന കമ്പനിയുമായി ഒപ്പുവെച്ച കരാറാണ് അദാനിയുടെ കച്ചവടത്തിന് സംസ്ഥാനത്ത് വഴി തുറന്നിരിക്കുന്നത്. 300 മെഗാവാട്ട് വൈദ്യുതി കൂടിയ വിലയ്ക്ക് അദാനിയില്‍നിന്ന് 25 കൊല്ലത്തേക്ക് വാങ്ങാനുള്ള ദീര്‍ഘകാല കരാറാണ് ഒപ്പുവെച്ചത് അദ്ദേഹം പറഞ്ഞു.\nനിലവില് യൂണിറ്റിന് രണ്ടുരൂപാ നിരക്കില് സോളാര് ലഭ്യമാണെന്നിരിക്കേ 2.82 രൂപാ നിരക്കില് ആണ് അദാനിയില്‍നിന്ന് വൈദ്യുതി വാങ്ങാനുള്ള കരാര് ഉണ്ടായിരിക്കുന്നത്. 25 കൊല്ലത്തേക്ക് അദാനി ഗ്രൂപ്പില്‍നിന്ന് കെ.എസ്.ഇ.ബി. വൈദ്യുതി വാങ്ങേണ്ടി വരും. ഓരോ യൂണിറ്റിനും ഒരു രൂപയോളം സംസ്ഥാനത്തെ വൈദ്യുതി ഉപഭോക്താക്കള് അദനിക്ക് കൂടുതല് നല്‍കേണ്ടി വരും. ഇതുവഴി അദാനിക്ക് ആയിരം കോടി രൂപയുടെ ലാഭമാണ് ഉണ്ടാകാന് പോകുന്നതെന്നും ചെന്നിത്തല കൂട്ടിച്ചേര്‍ത്തു.\nറിന്യൂവല് പര്‍ച്ചേസ് ഒബ്ലിഗേഷ(ആര്.പി.ഒ.)ന്റെ മറവിലാണ് ഈ കരാറില് സംസ്ഥാന സര്‍ക്കാര് ഏര്‍പ്പെട്ടിരിക്കുന്നതെന്നും പ്രതിപക്ഷ നേതാവ് പറഞ്ഞു. അദാനിയുമായി ഉണ്ടാക്കിയിരിക്കുന്ന കരാര് കാറ്റില്‍നിന്ന് ഉത്പാദിപ്പിക്കുന്ന വൈദ്യുതി വാങ്ങുന്നതിനാണ്. ആര്.പി.ഒയുടെ പരിധിയില് കാറ്റില്‍നിന്നുള്ള വൈദ്യുതി മാത്രമല്ല തിരമാലയില്‍നിന്നും സോളാറില്‍നിന്നും ഉത്പാദിപ്പിക്കുന്ന വൈദ്യുതി ഉള്‍പ്പെടും.\n25 മെഗാവാട്ടില് താഴെയുള്ള ജലവൈദ്യുത പദ്ധതികളില്‍നിന്നുള്ള വൈദ്യുതിയും ഇതില് ഉള്‍പ്പെടുന്നുണ്ട്. 25 മെഗാവാട്ടില് താഴെയുള്ള ജലവൈദ്യുത പദ്ധതികള് കേരളത്തിലുണ്ട്. അവയില്‍നിന്ന് ഒരു രൂപയ്ക്ക് വൈദ്യുതി ലഭിക്കുമെന്നിരിക്കെയാണ് അദാനിക്ക് ലാഭമുണ്ടാക്കാനായി കേന്ദ്രസംസ്ഥാന സര്‍ക്കാരുകള് ഇത്രയും വലിയ സൗകര്യം ഒരുക്കി കൊടുത്തിരിക്കുന്നതെന്നും അദ്ദേഹം പറഞ്ഞു.\nപ്രധാനമന്ത്രി ഇന്ന് കോന്നിയില്; ശബരിമല ചിത്രവുമായി എന്‍ഡിഎ പത്രപരസ്യം\nഹൈസ്‌കൂള് വിദ്യാര്‍ത്ഥിനിയുടെ നഗ്‌നഫോട്ടോഷൂട്ട്, ഫോട്ടോഗ്രാഫി അധ്യാപകന് കുടുങ്ങി.\nഎയ്ഡഡ് വിദ്യാഭ്യാസ സ്ഥാപനങ്ങളിലും പൊതുമേഖല ബോര്‍ഡുകളിലും നിയമനത്തിന് പൊലീസ് വെരിഫിക്കേഷന് നിര്‍ബന്ധം\nസംസ്ഥാനത്ത് 1,636 പേര്‍ക്ക് കോവിഡ് സ്ഥിരീകരിച്ചു


മാന്ദ്യത്തില് നിന്നും ഇന്ത്യ കര കയറുന്നു | Future Kerala\nമാന്ദ്യത്തില് നിന്നും ഇന്ത്യ കര കയറുന്നു\nജനുവരിയിലെ സാമ്പത്തിക സൂചകങ്ങള് നല്‍കുന്നത് ശുഭ പ്രതീക്ഷ\nഉല്‍പ്പാദന, സേവന മേഖലകളില് മുന്നേറ്റം പ്രകടം\nഅടിസ്ഥാനസൗകര്യ മേഖലയിലെ നിക്ഷേപങ്ങള് കരുത്ത് പകരും\nമുംബൈ: കടുത്ത ആഘാതമാണ് കോവിഡ് മഹമാരി ഇന്ത്യയുടെ സാമ്പത്തിക രംഗത്തിന് ഏല്‍പ്പിച്ച്. നിരവധി ചെറുകിട, ഇടത്തരം സംരംഭങ്ങള് പൂട്ടിപ്പോയി. അനേകം പേര്‍ക്ക് തൊഴില് നഷ്ടമാകുകയും ചെയ്തു. ചെലവിടലില് ഉണ്ടായതാകട്ടെ വന് തകര്‍ച്ചയും. എന്നാല് സാമ്പത്തിക രംഗത്തിന്‍റെ അടിത്തറ ശക്തമായത് രാജ്യത്തെ അത്ര വലിയ കുഴപ്പങ്ങളിലേക്ക് എത്തിച്ചില്ലെന്ന് വേണം കരുതാന്. മാന്ദ്യകാലത്ത് നിന്ന് പതുക്കെ രാജ്യം കര കയറുകയാണെന്ന് പുതിയ കണക്കുകള് സൂചിപ്പിക്കുന്നു.\nബ്ലൂംബര്‍ഗ് ട്രാക്ക് ചെയ്ത എട്ട് ഹൈ ഫ്രീക്ക്വന്‍സി ഇന്‍ഡിക്കേറ്ററുകളില് രണ്ടെണ്ണം മികച്ച പുരോഗതി കാണിക്കുന്നു. അഞ്ച് സൂചകങ്ങള് ജനുവരിയില് സ്ഥിരത പ്രകടിപ്പിച്ചു. ഒന്ന് മാത്രമാണ് മോശം പ്രകടനം കാഴ്ച്ചവെച്ചത്. മൊത്തത്തിലുള്ള സാമ്പത്തിക പ്രവര്‍ത്തനങ്ങള് മികച്ച രീതിയിലെത്തുന്നു എന്നാണ് പഠനങ്ങള് സൂചിപ്പിക്കുന്നത്. 2020ലെ അവസാന മൂന്ന് മാസങ്ങളില് ഇന്ത്യ മാന്ദ്യത്തില് നിന്ന് കരകയറി കഴിഞ്ഞതായാണ് അനൗദ്യോഗികമായ വിലയിരുത്തല്. ഔദ്യോഗിക ജിഡിപി കണക്കുകള് ഇന്ന് പുറത്തുവരും.\nബ്ലൂംബര്‍ഗ് സര്‍വേ അനുസരിച്ച് മൊത്തം ആഭ്യന്തര ഉല്‍പ്പാദനത്തില് .5 ശതമാനത്തിന്‍റെ വര്‍ധനയുണ്ടാകും.\nസേവന മേഖലയില് കുതിപ്പ്\nതുടര്‍ച്ചയായി നാലാം മാസവും സേവന മേഖലയില് മെച്ചപ്പെടല് ദൃശ്യമാണ്. ബിസിനസ് പ്രവര്‍ത്തനങ്ങള് സജീവമാകുന്നതാണ് കാരണം. മാര്‍ക്കിറ്റ് ഇന്ത്യ സര്‍വീസസ് പര്‍ച്ചേസിംഗ് മാനേജേഴ്സ് സൂചിക ജനുവരിയില് 52.8 ആയി ഉയര്‍ന്നിട്ടുണ്ട്. അതിന് മുന്നത്തെ മാസം ഇത് 52.3 ആയിരുന്നു. സൂചിക 50ന് മുകളിലെത്തുന്നത് സമ്പദ് വ്യവസ്ഥ വികസിക്കുന്നു എന്നതിന്‍റെ ലക്ഷ്ണമാണ്.\nഉല്‍പ്പാദനരംഗവും മികച്ച വളര്‍ച്ച രേഖപ്പെടുത്തുന്നുണ്ട്. മൂന്ന് മാസത്തിനിടെ വളരെ വലിയ വര്‍ധനയാണ് ഉല്‍പ്പാദനത്തില് രേഖപ്പെടുത്തിയിരിക്കുന്നത്. വില്‍പ്പന ഉയരുന്നതും പുതിയ കയറ്റുമതി ഓര്‍ഡറുകള് ലഭിക്കുന്നതുമാണ് കാരണം.\nകഴിഞ്ഞ മാസം കയറ്റുമതിയിലുണ്ടായതും വലിയ വര്‍ധനയാണ്. എന്‍ജിനീയറിംഗ് ഗുഡ്സ്, ജെംസ്, ജൂവല്‍റി, ഇരുമ്പ് അയിര്, ടെക്സ്റ്റൈല്‍സ് തുടങ്ങിയ രംഗങ്ങളില് കയറ്റുമതി വര്‍ധിച്ചു.\nഉപഭോക്തൃ പ്രവര്‍ത്തനങ്ങളും മെച്ചപ്പെട്ടിട്ടുണ്ട്. ആവശ്യകതയുടെ പ്രധാന സൂചകമായ പാസഞ്ചര് വെഹിക്കിള് വില്‍പ്പനയില് ജനുവരിയിലുണ്ടായത് 11.4 ശതമാനം വര്‍ധനയാണ്. ഇരുചക്ര വാഹനങ്ങള്‍ക്കും യൂട്ടിലിറ്റി വാഹനങ്ങള്‍ക്കും ഡിമാന്‍ഡ് കൂടുന്നുണ്ട്. കഴിഞ്ഞ നവംബറിനെ അപേക്ഷിച്ച് സാമ്പത്തിക സാഹചര്യം ഏറെ മെച്ചപ്പെട്ടിട്ടുണ്ടെന്നാണ് പൊതുവെ ജനങ്ങള് കരുതുന്നതെന്ന് അടുത്തിടെ പുറത്തിറങ്ങിയ ഒരു സര്‍വേയിലും പറയുന്നു. വായ്പാ ആവശ്യകതയും ജനുവരിയില് ഉയര്‍ന്നിട്ടുണ്ട്. വ്യവസായ പ്രവര്‍ത്തനത്തിലും മികച്ച വര്‍ധനയുണ്ടായിട്ടുണ്ട്. വ്യാവസായിക ഉല്‍പ്പാദനം ഡിസംബറില് ഒരു ശതമാനം ഉയര്‍ന്നു. കാപ്പിറ്റല് ഗുഡ്സ് ഉല്‍പ്പാദനം .6 ശതമാനവും.\nPrevious മൂന്ന് ശതമാനം വിപണി വിഹിത ലക്ഷ്യവുമായി മാക്സിസ് ടയേഴ്സ്\nNext 100 പൊതുമേഖലാ ആസ്തികളിലൂടെ 2.5 ട്രില്യണ് സമാഹരണം ലക്ഷ്യം: പ്രധാനമന്ത്രി


സാന്താക്ലോസ് ഇനി മുതൽ സ്കൂൾ കുട്ടികൾക്ക് മിഠായി നൽകരുതെന്ന് വി.എച്ച്.പി - ഇ വാർത്ത | evartha\nസാന്താക്ലോസ് ഇനി മുതൽ സ്കൂൾ കുട്ടികൾക്ക് മിഠായി നൽകരുതെന്ന് വി.എച്ച്.പി\nസാന്താക്ലോസ് കുട്ടികൾക്ക് മിഠായി നൽകരുതെന്ന് വിശ്വഹിന്ദു പരിഷത്ത്. ഛത്തീസ്‌ഗഢിലെ സ്കൂൾ ബസുകളെ മതപരമായ ആഘോഷങ്ങൾക്ക് ഉപയോഗിക്കുന്നതിനേയും സാന്താക്ലോസ് കുട്ടികൾക്ക് ക്രിസ്തുമസിന് മിഠായി നൽകുന്നതിനേയും വി.എച്ച്.പി ചോദ്യം ചെയ്തു. സ്കൂളുകൾ മതപരമായ കാര്യങ്ങൾക്ക് ഉപയോഗിക്കുന്നതിൽ നിന്നും ഒഴിവാക്കണമെന്ന് വി.എച്ച്.പി ആവശ്യപ്പെട്ടു.\nവി.എച്ച്.പി സ്കൂൾ അധികൃതരോട് സരസ്വതി ദേവിയുടെ ചിത്രം സ്കൂളിൽ സ്ഥാപിക്കണമെന്നത് ഉൾപെടെ നിരവധി ആവശ്യങ്ങൾ ഉന്നയിച്ചിരുന്നു.\nഅതിൽ സരസ്വതി ദേവിയുടെ ചിത്രം സ്കൂളിൽ സ്ഥാപിക്കാമെന്ന് അധികൃതർ അംഗീകരിച്ചിട്ടുണ്ട്. കൂടാതെ ക്രിസ്തീയ വിശ്വാസികളല്ലാത്ത കുട്ടികൾ പ്രിൻസിപ്പലിനെ ഫാദർ എന്നു വിളിക്കില്ലെന്നും പകരം പ്രചാര്യയെന്നോ സാറെന്നോ വിളിക്കുകയുള്ളൂവെന്ന വി.എച്ച്.പിയുടെ ആവശ്യം സ്കൂൾ അധികൃതർ അംഗീകരിച്ചിട്ടുണ്ട്. എന്നാൽ വി.എച്ച്.പിയുടെ ബാക്കി നിഷ്‌ക്കര്‍ഷകൾ അംഗീകരിക്കാൻ കഴിയില്ലെന്നും അത് തങ്ങളുടെ വിശ്വാസങ്ങളെ ഹനിക്കുന്നതാണെന്നും. അത് ഭരണഘടന ലംഘനമാണെന്നും സഭ അറിയിച്ചു.\nകഴിഞ്ഞ ദിവസം സ്കൂൾ പ്രിൻസിപ്പൾ ചാവറ അച്ഛന്റെ മഹത്വത്തെ പറ്റി അസംബ്ലിയിൽ സംസാരിച്ചതിനെ ചോദ്യം ചെയ്ത് സംസ്ഥാന മുഖ്യമന്ത്രിക്ക് വി.എച്ച്.പി നേതാക്കൾ പരാതി നൽകിയിരുന്നു. സ്കൂൾ പ്രിൻസിപ്പളിന്റെ ഗൂഢവും കുടിലവുമായിരുന്നെന്ന പ്രസംഗം ഹൈന്ദവ സമൂഹത്തിന്റെ വിശ്വാസങ്ങളിലേക്കുള്ള കടന്നു കയറ്റമാണെന്നും വി.എച്ച്.പി ആരോപിച്ചു.


സിഗരറ്റിനേക്കാള് അപകടകരം ഈ അഗര്‍ബത്തികള്! സൗത്ത് ചൈന യൂണിവേഴ്‌സിറ്റി ഓഫ് ടെക്‌നോളജി നടത്തിയ പഠത്തില് തെളിഞ്ഞതിതൊക്കെ; ശ്രദ്ധിക്കേണ്ട കാര്യങ്ങള് - Rashtradeepika : Rashtradeepika\nസിഗരറ്റിനേക്കാള് അപകടകരം ഈ അഗര്‍ബത്തികള്! സൗത്ത് ചൈന യൂണിവേഴ്‌സിറ്റി ഓഫ് ടെക്‌നോളജി നടത്തിയ പഠത്തില് തെളിഞ്ഞതിതൊക്കെ; ശ്രദ്ധിക്കേണ്ട കാര്യങ്ങള്\nപല മതസ്ഥരുടെയും ആരാധനകളിലും ആചാരങ്ങളിലും ഒഴിച്ചു കൂടാന് പറ്റാത്ത സ്ഥാനമാണ് അഗര്‍ബത്തികള്‍ക്കുള്ളത്. സുഗന്ധം പരക്കുമ്പോള് തന്നെ ഒരുതരം ആത്മീയാനുഭൂതി അനുഭവപ്പെടുകയും ഉണര്‍വും ഉന്മേഷവും പരിസരങ്ങളില് പോലും പടരുകയും ചെയ്യും.\nആത്മീയമായി സമാധാനവും അഭിവൃദ്ധിയും അതിലൂടെ കൈവരിക്കാന് കഴിയുന്നു എന്നും വിശ്വാസിക്കുന്നവരുണ്ട്. എന്നാല് അഗര്‍ബത്തികളെ സംബന്ധിച്ചുള്ള പുതിയ പഠനം പറയുന്നത് അത്ര സുഖകരമായ കാര്യമല്ല.\nഅഗര്‍ബത്തികളില് നിന്നും പുറത്ത് വരുന്ന പുക കാന്‍സറിന് കാരണമാവുന്നുവെന്നാണ് സൗത്ത് ചൈന യൂണിവേഴ്‌സിറ്റി ഓഫ് ടെക്‌നോളജി ശാസ്ത്രഞ്ജര് നടത്തിയ പഠനം തെളിയിക്കുന്നത്. അതിശയമെന്തെന്നാല്, സിഗരറ്റിനെക്കാളും ഹാനികരമാണ് അഗര്‍ബത്തികള് എന്നതാണ്. ഇവയില് നിന്നും പുറത്ത് വരുന്ന പുകയിലുള്ള ചെറു കണികകള് അന്തരീക്ഷത്തില് വ്യാപിക്കുകയും ആളുകള് അത് ശ്വസിക്കുക വഴി ശ്വാസകോശത്തില് തങ്ങി നില്‍ക്കുകയും ഗുരുതര ആരോഗ്യ പ്രശ്‌നങ്ങളുണ്ടാക്കുകയും ചെയ്യുന്നു എന്നാണ് വ്യക്തമായിരിക്കുന്നത്. ഇവയുടെ സുഗന്ധത്തിനായി ഉപയോഗിക്കുന്ന രാസവസ്തുക്കളും അതുപോലെ തന്നെ അപകടകരമാണത്രേ.\nഇതിന് പരിഹാരവും അവര് നിര്‍ദേശിക്കുന്നുണ്ട്. ഒന്നാമതായി ഒന്നിലധികം അഗര്‍ബത്തികള് ഒരു സമയം കത്തിക്കാതിരിക്കുക. അതുപോലെ തന്നെ കുട്ടികളില് നിന്ന് ഇത് അകറ്റി സൂക്ഷിക്കുക. വെന്റിലേഷന് ഉള്ള സ്ഥലങ്ങളില് മാത്രം അത്യാവശ്യ കാര്യങ്ങള്‍ക്ക് കത്തിക്കുക. ശ്വസനത്തില് ബുദ്ധിമുട്ടുള്ളവര് അഗര്‍ബത്തികളുടെ പുക ശ്വസിക്കുകയുമരുത്.


Teachers Day: grateful for their contribution- Says Narendra Modi | ഇന്ന് അധ്യാപക ദിനം: ആദ്യാക്ഷരം കുറിച്ചുതന്ന ഗുരുക്കന്‍മാര്‍ക്ക്... മഹത്തരമെന്ന് പ്രധാനമന്ത്രി - Malayalam Oneindia\nഓൺലൈൻ ക്ലാസ് വെല്ലുവിളിയല്ല; അകകണ്ണിന്റെ വെളിച്ചത്തിൽ ശ്രീരേഖ ടീച്ചർ ക്ലാസ് എടുക്കും.. സിമ്പിളായി\njust now "അവതാരകര് വരയ്ക്കുള്ളിലെ കളിക്കാര്, മുതലാളിയെ ഗൺപോയന്റിൽ നിർത്തിയാണ് സംഘപരിവാറിന്റെ കളി"- എഎ റഹീം\n11 min ago രാജ്യത്തെ മനുഷ്യാവകാശ ലംഘനങ്ങള്‍ക്കെതിരെ തുറന്നടിച്ച് യുഎന്; മറുപടി നല്‍കി ഇന്ത്യ\n30 min ago 'മുഖ്യമന്ത്രി നിതീഷ് കുമാറിന്റെ വാഹനത്തിന് നേരെ ഇഷ്ടികയേറ്'; പ്രചരിക്കുന്ന വീഡിയോയുടെ സത്യം ഇതാണ്\nUpdated: Sat, Sep 5, 2020, 10:42 [IST]\nദില്ലി: ഇന്ന് സപ്തംബര് അഞ്ച്. അധ്യാപക ദിനം. രണ്ടാം രാഷ്ട്രപതി ഡോ. എസ് രാധാകൃഷ്ണന്റെ ജന്മദിനമാണ് ഇന്ത്യയില് അധ്യാപക ദിനമായി ആചരിക്കുന്നത്. അധ്യാപകരുടെ സാമൂഹിക-സാമ്പത്തിക പദവികള് ഉയര്‍ത്തുകയും വിദ്യാര്‍ഥി നന്മയ്ക്ക് വേണ്ടി അവരുടെ കഴിവുകള് ഉപയോഗിക്കാന് അവസരം ഒരുക്കുകയുമാണ് അധ്യാപക ദിനം കൊണ്ട് ഉദ്ദേശിക്കുന്നത്. രാജ്യത്തെ കെട്ടിപ്പടുക്കുന്നതില് അധ്യാപകര് നിര്‍വഹിക്കുന്ന പങ്ക് മഹത്തരമാണെന്ന് അധ്യാപക ദിന സന്ദേശത്തില് പ്രധാനമന്ത്രി നരേന്ദ്ര മോദി പറഞ്ഞു. ഡോ. എസ് രാധാകൃഷ്ണനെ ഈ ദിനത്തില് കൃതജ്ഞതയോടെ ഓര്‍ക്കുന്നുവെന്നും പ്രധാനമന്ത്രി ട്വീറ്റ് ചെയ്തു.\nKP Sasikala Teacher against Narendra Modi | Oneindia Malayalam\nഅധ്യാപകരുടെ അധ്യാപകന് എന്ന നിലയില് അറിയപ്പെടുന്ന വ്യക്തിയാണ് ഡോ. സര്‍വേപിള്ളി രാധാകൃഷ്ണന്. തെലുങ്ക് ബ്രാഹ്മണ കുടുംബത്തില് ജനിച്ച അദ്ദേഹം ഫിലോസഫിയില് ബിരുദാനന്തര ബിരുദം നേടി. ഇന്ത്യയിലും വിദേശത്തുമായി ഔദ്യോഗിക ജോലിയില് ഏര്‍പ്പെട്ടു. 931ല് ബ്രിട്ടീഷ് സര്‍ക്കാര് നൈറ്റ് ബഹുമതി നല്‍കിയതോടെയാണ് സര് പദവി പേരിനൊപ്പം കൂട്ടിച്ചേര്‍ക്കപ്പെട്ടത്. 1952ല് ഇന്ത്യയുടെ ഉപരാഷ്ട്രപതിയായി തിരഞ്ഞെടുക്കപ്പെട്ടു. 1962 മെയ് 13ന് രാഷ്ട്രപതിയായി സ്ഥാനമേറ്റു. അന്ന് മുതല് അദ്ദേഹത്തിന്റെ ജന്മദിനം ദേശീയ അധ്യാപക ദിനമായി ആചരിക്കുന്നു. ദി ഫിലോസഫി ഓഫ് രവീന്ദ്രനാഥ ടാഗോര് എന്ന ആദ്യ പുസ്തകം ലോകശ്രദ്ധ നേടി. വിദ്യാഭ്യാസ രംഗത്ത് നല്‍കിയ സംഭാവനകള് കണക്കിലെടുത്താണ് എസ് രാധാകൃഷ്ണന്റെ ജന്മദിനമായ സപ്തംബര് അഞ്ച് ഇന്ത്യയുടെ അധ്യാപക ദിനമായി തിരഞ്ഞെടുക്കപ്പെട്ടത്.\nഒക്ടോബര് അഞ്ചിനാണ് യുനസ്‌കോ ഔദ്യോഗികമായി അധ്യാപക ദിനം ആചരിക്കുന്നത്. 1994ലാണ് യുനസ്‌കോ ഒക്ടോബര് അഞ്ച് അധ്യാപക ദിനമായി പ്രഖ്യാപിച്ചത്. 1966 ഒക്ടോബര് അഞ്ചിന് അധ്യാപകരുടെ പദവി സംബന്ധിച്ച് ചര്‍ച്ച ചെയ്യാന് യുനസ്‌കോ ഒരു അന്താരാഷ്ട്ര സമ്മേളനം നടത്തിയിരുന്നു. ഇതിന്റെ ഓര്‍മയ്ക്കാണ് ഒക്ടോബര് അഞ്ച് അധ്യാപക ദിനമായി പ്രഖ്യാപിക്കാന് കാരണം. ചൈനയില് അധ്യാപക ദിനം സപ്തംബര് 10നാണ്. ബ്രസീലില് ഒക്ടോബര് 15നാണ് ആഘോഷം. തായ്‌വാനില് സപ്തംര് 28നാണ്. അമേരിക്കയില് മെയ് മാസത്തിലെ ആദ്യ ചൊവ്വാഴ്ചയാണ് അധ്യാപക ദിനം. വിയറ്റ്‌നാമില് നവംബര് 20നാണ് അധ്യാപക ദിനം. റഷ്യയില് ഒക്ടോബര് അഞ്ചിനാണ് അധ്യാപക ദിനം ആചരിക്കുന്നത്. സ്‌പെയിനില് ജനുവരി 29നാണ്. അഫ്ഗാനിസ്താനില് ഒക്ടോബര് 15നാണ്.\nteachers day narendra modi അധ്യാപകദിനം നരേന്ദ്ര മോദി\nTeachers Day: grateful for their contribution- Says Narendra Modi


തന്റെ നിലപാട് ബിജെപിയുടേത് തന്നെ; ലീഗിനെ സ്വാഗതം ചെയ്ത് വീണ്ടും ശോഭാ സുരേന്ദ്രന് | BJP leader Sobha Surendran welcomes Muslim League again\nFeb 27, 2021, 01:25 PM IST\nശോഭാ സുരേന്ദ്രന് |Screengrab:mathrubhumi news\nചേലക്കര: മുസ്ലിം ലീഗിനെ വീണ്ടും എൻഡി.എ മുന്നണിയിലേക്ക് സ്വാഗതം ചെയ്ത് ബിജെപി നേതാവ് ശോഭാ സുരേന്ദ്രന്. നേരത്തെ ശോഭ സുരേന്ദ്രൻ മാതൃഭൂമിക്ക് നൽകിയ അഭിമുഖത്തില് ലീഗിനെ മുന്നണിയിലേക്ക് സ്വാഗതം ചെയ്യുന്നുവെന്ന് പറഞ്ഞത് ബിജെപിയില് ഭിന്നതയ്ക്കിടയാക്കിയിരുന്നു. ശോഭയുടെ നിലപാടിനെ സംസ്ഥാന അധ്യക്ഷന് കെ.സുരേന്ദ്രന് തള്ളി പറഞ്ഞിരുന്നു. എന്നാല് താന് പറഞ്ഞത് ബിജെപിയുടെ നിലപാടാണെന്ന് വ്യക്തമാക്കി സുരേന്ദ്രന് നയിക്കുന്ന വിജയയാത്രാ വേദിയിലാണ് ശോഭ നിലപാട് ആവര്‍ത്തിച്ചത്.\nഭാവി കേരളത്തിലെ ഭരണകൂടത്തിന് നേതൃത്വം കൊടുക്കുന്ന പാര്‍ട്ടിയുടെ നിലപാടാണ്. വര്‍ഗീയ നിലപാട് തിരുത്തി കൊണ്ട് നരേന്ദ്ര മോദിയുടെ നയങ്ങള് തങ്ങള്‍ക്ക് സ്വീകാര്യമാണ് എന്ന് പറഞ്ഞാല് മുസ്ലി ലീഗിനേയും ഉള്‍ക്കൊള്ളാനുള്ള ദര്‍ശനമാണ് ബിജെപിയുടെ മുഖമുദ്ര. നാഷണല് കോണ്‍ഫറന്‍സുമായി ചേര്‍ന്ന് കാശ്മീരില് ഭരിച്ചിട്ടുണ്ട്. ദേശീയത ഉള്‍കൊണ്ടുകൊണ്ട് ആര് വന്നാലും സ്വീകരിക്കും. ദേശീയ അധ്യക്ഷന് ജെ.പി.നഡ്ഡ മുന്നണി വികസനം സംബന്ധിച്ച് വ്യക്തത തന്നിട്ടുണ്ടെന്നും ശോഭാ സുരേന്ദേന് പറഞ്ഞു. കെ.സുരേന്ദ്രന് നയിക്കുന്ന വിജയ യാത്രയ്ക്ക് ചേലക്കരയില് നല്‍കിയ സ്വീകരണത്തിലാണ് ശോഭയുടെ പരാമര്‍ശം.\nകെ.സുരേന്ദ്രന് ശോഭയുടെ നിലപാടിനെ തള്ളി പറഞ്ഞെങ്കിലും കുമ്മനം രാജശേഖരന് ശോഭയെ പിന്തുണച്ചു. ലീഗിന് മുമ്പില് ബിജെപി വാതില് കൊട്ടിയടച്ചിട്ടില്ലെന്നും കൂടുതല് ഘടക കക്ഷികള് ഉണ്ടാകണമെന്നാണ് ആഗ്രഹമെന്നും കുമ്മനം പറഞ്ഞു.


emalayalee.com - തുഷാറിനെ ഒഴിവാക്കി, കേരളത്തില് നിന്നു മുരളീധരന് രാജ്യസഭയിലേക്ക്, ബിഡിജെഎസിനു കടിച്ചതുമില്ല പിടിച്ചതുമില്ല\nതുഷാറിനെ ഒഴിവാക്കി, കേരളത്തില് നിന്നു മുരളീധരന് രാജ്യസഭയിലേക്ക്, ബിഡിജെഎസിനു കടിച്ചതുമില്ല പിടിച്ചതുമില്ല\nരാജ്യസഭ സീറ്റ് നല്‍കിയില്ലെങ്കില് എന്‍ഡിഎ സഖ്യം അവസാനിപ്പിക്കുമെന്ന ബിഡിജെഎസിന്റെ ഭീഷണിയെപ്രതി ബിജെപി കേന്ദ്ര തെരഞ്ഞെടുപ്പു കമ്മിറ്റി തുഷാര് വെള്ളാപ്പള്ളിയെ ഒഴിവാക്കി. ചെങ്ങന്നൂര് ഉപതെരഞ്ഞെടുപ്പ് പ്രമാണിച്ച് തുഷാറിനെ ഉത്തര്‍പ്രദേശില് നിന്നും രാജ്യസഭയിലേക്ക് എത്തിക്കാമെന്നു കഴിഞ്ഞയാഴ്ച ബിഡിജെഎസിന് ബിജെപി അധ്യക്ഷന് അമിത് ഷാ ഉറപ്പു നല്‍കിയിരുന്നു. തുടര്‍ന്നും വെള്ളാപ്പള്ളി നടേശന് ബിജെപിയെ സമ്മര്‍ദ്ദത്തിലാക്കുന്ന നിലയ്ക്കു പ്രസ്താവനകള് ഇറക്കിയതാണ് അമിത് ഷായെ ചൊടിപ്പിച്ചത്. ഇതോടെ, വി. മുരളീധരനെ തിരക്കിട്ട് വിളിപ്പിച്ച് രാജ്യസഭയിലേക്ക് നോമിനേറ്റ് ചെയ്യിപ്പിക്കുകയായിരുന്നു. മുന്നണി മര്യാദകള് പാലിക്കാന് പഠിച്ചതിനു ശേഷം സ്ഥാനമാനങ്ങളെക്കുറിച്ച് ആലോചിക്കാമെന്നു അമിഷ് ഷാ തുഷാറിനെ അറിയിച്ചതായി വിവരമുണ്ട്. ഈ നിലയ്ക്ക് ബിഡിജെഎസ്-എന്‍ഡിഎ സഖ്യം അവസാനിച്ചേക്കുമെന്നാണ് സൂചനകള്. ഇതു സംബന്ധിച്ച ഔദ്യോഗിക തീരുമാനം വൈകാതെ വരുമെന്നാണ് വിവരം. ചെങ്ങന്നൂര് ഉപതെരഞ്ഞെടുപ്പില് ഇതോടെ ബിഡിജെഎസ് നിര്‍ണായകമാവും.\nവി. മുരളീധരന് മഹരാഷ്ട്രയില് നിന്നാണ് രാജ്യസഭയിലെത്തുക. കേരളത്തില് നിന്നുള്ള മൂന്നാമത്തെ ബിജെപി അംഗമായാണ് മുരളീധരന് രാജ്യസഭയിലേക്ക് എത്തുന്നത്. നേരത്തെ അല്‍ഫോണ്‍സ് കണ്ണന്താനവും നടന് സുരേഷ് ഗോപിയും ബിജെപി ടിക്കറ്റില് രാജ്യസഭയിലേക്ക് എത്തിയിരുന്നു. 18 രാജ്യസഭാ സ്ഥാനാര്‍ഥികളുടെ പട്ടികയാണ് ഇപ്പോള് ബിജെപി പുറത്തുവിട്ടിരിക്കുന്നത്. ഇതില് പാര്‍ട്ടിയുടെ ദേശീയ വക്താവ് ജി.വി.എല് നരസിംഹറാവു ഉള്‍പ്പെടെ എട്ടു പേര് പുതുമുഖങ്ങളാണ്. ഉത്തര്‍പ്രദേശില്‍നിന്നാണ് ജി.വി.എല് നരസിംഹറാവു മത്സരിക്കുന്നത്. എന്‍ഡിഎ വൈസ് ചെയര്‍മാന് രാജീവ് ചന്ദ്രശേഖറിനെ കര്‍ണാടകയില്‍നിന്നും വീണ്ടും മത്സരിപ്പിക്കാനും തീരുമാനിച്ചിട്ടുണ്ട്.\nതുഷാറിനെ ഒഴിവാക്കിയതോടെ, എന്ത് രാഷ്ട്രീയ നിലപാടാണ് ഇനി സ്വീകരിക്കേണ്ടത് എന്നതു സംബന്ധിച്ച് തിരക്കിട്ട ആലോചനകള് ബിഡിജെഎസ് ആസ്ഥാനത്ത് നടക്കുന്നുണ്ട്. എന്‍ഡിഎ തങ്ങളെ അപമാനിച്ചു എന്ന തരത്തിലാണ് ബിഡിജെഎസ് നേതാക്കള് സംഭവത്തോടു പ്രതികരിച്ചിരിക്കുന്നത്. അതു കൊണ്ട് തന്നെ ബിജെപി ബാന്ധവം അവസാനിപ്പിക്കുകയും ഇടതു-വലതു മുന്നണികളെ ശരണം പ്രാപിക്കുക മാത്രമാണ് ഇനി ബിഡിജെഎസിനു മുന്നിലുള്ള വഴി.


പൃഥ്വിരാജിന്റെ താന്തോന്നി മാര്‍ച്ച് 18ന് | Thanthoni, Prithviraj, Sheela, George Vargheese താന്തോന്നി, പൃഥ്വിരാജ്, ഷീല, ജോര്‍ജ്ജ് വര്‍ഗ്ഗീസ് - Malayalam Filmibeat\n» പൃഥ്വിരാജിന്റെ താന്തോന്നി മാര്‍ച്ച് 18ന്\nപൃഥ്വിരാജിന്റെ താന്തോന്നി മാര്‍ച്ച് 18ന്\nPublished: Wednesday, March 10, 2010, 15:52 [IST]\nലാലേട്ടനെ അനുകരിക്കേണ്ട കാര്യമില്ല: പൃഥ്വി\nഇന്ദ്രജിത്തിന്റെ നായകന്, ട്രേലര് കാണൂ\nപുതിയൊരു വിജയം തേടി ദീപന്-പൃഥ്വി വീണ്ടും\nവമ്പന് പ്രതീക്ഷകളോടെ പൃഥ്വിരാജ് നായകനാവുന്ന താന്തോന്നി മാര്‍ച്ച് 18ന് തിയറ്ററുകളിലേക്ക്. കോമഡിയും ആക്ഷനും സെന്റിമെന്‍സും എല്ലാം സമാസമം ചേരുന്ന ഈ പൃഥ്വി ചിത്രം സമ്മര് സീസണിലെ ഹോട്ട് ഫേവറിറ്റ് ആവുമെന്നാണ് വിപണിയുടെ പ്രതീക്ഷ.\nപണക്കാരനും തെറിച്ച പയ്യനുമായ വടക്കന്‍വീട്ടിലെ കൊച്ചുകുഞ്ഞ് എന്ന കഥാപാത്രത്തെയാണ് പൃഥ്വി താന്തോന്നിയില് അവതരിപ്പിയ്ക്കുന്നത്. പൃഥി ആരാധകരെ ഹരം കൊള്ളിയ്ക്കുന്ന രീതിയിലാണ് നവാഗത സംവിധായകന് ജോര്‍ജ്ജ് വര്‍ഗ്ഗീസ് താന്തോന്നി ഒരുക്കിയിരിക്കുന്നത്.\nതെലുങ്ക് ഗ്ലാമര് താരം ഷീല നായികയാവുന്ന ചിത്രത്തിന്റെ നിര്‍മാതാക്കള് മരയ്ക്കാര് ഫിലിംസാണ്. മായാബസാറിന് ശേഷം ഷീല അഭിനയിക്കുന്ന രണ്ടാമത്തെ മലയാള ചിത്രമാണിത്. സുരാജ് വെഞ്ഞാറമ്മൂട്, ജഗതി ശ്രീകുമാര്, സാദ്ദിഖ്, സുരേഷ് കൃഷ്ണ, അംബിക തുടങ്ങിയവരാണ് ചിത്രത്തിലെ മറ്റുതാരങ്ങള്.\nഏറെക്കാലത്തിന് ശേഷം പ്രശസ്ത ഗായകന് ഉദയഭാനു ആലപിയ്ക്കുന്ന ഒരു ഗാനവുമായാണ് ചിത്രം തിയറ്ററുകളിലെത്തുന്നത്. പൃഥ്വിയും സിനിമയില് ഒരു ഗാനം മൂളുന്നുണ്ട്. സൂപ്പര്‍താരമാകാന് കോപ്പുകൂട്ടുന്ന പൃഥ്വിയെ സംബന്ധിച്ചിടത്തോളം താന്തോന്നിയുടെ വിജയം ഏറെ നിര്‍ണായകമാണ്.\nRead more about: ജോര്‍ജ്ജ് വര്‍ഗ്ഗീസ് താന്തോന്നി പൃഥ്വിരാജ് ഷീല george prithviraj sheela thanthoni\nStory first published: Wednesday, March 10, 2010, 15:52 [IST]


വായന: പോൾ മുത്തൂറ്റ് വധക്കേസിൽ പൊലീസിന് സാക്ഷ്യപത്രം നൽകിയവർ എവിടെ?\nപോൾ മുത്തൂറ്റ് വധക്കേസിൽ പൊലീസിന് സാക്ഷ്യപത്രം നൽകിയവർ എവിടെ?\nപോൾ മുത്തൂറ്റ് വധക്കേസിന്റെ അന്വേഷണം പ്രാരംഭഘട്ടത്തിലായിരുന്നപ്പോൾ സി.പി.എം.സംസ്ഥാന സെക്രട്ടറിയും ആഭ്യന്തര മന്ത്രിയും അത് ശരിയായ ദിശയിലാണ് നീങ്ങുന്നതെന്ന് സാക്ഷ്യപ്പെടുത്തുകയുണ്ടായി. അന്വേഷണം സി.ബി.ഐ.ക്ക് കൈമാറണമെന്ന് ആവശ്യപ്പെടുന്ന ഒരു ഹർജി ഹൈക്കോടതിയുടെ മുന്നിലെത്തി. അന്വേഷണം പ്രാരംഭഘട്ടത്തിലിരിക്കുമ്പോൾ ഇടപെടുന്നത് ശരിയല്ലെന്ന് പറഞ്ഞുകൊണ്ട് കോടതി ഹർജി തള്ളി. അതിന്റെ അടിസ്ഥാനത്തിൽ അന്വേഷണം ശരിയായ രീതിയിലാണ് മുന്നോട്ടു പോകുന്നതെന്ന് കോടതിയും അംഗീകരിച്ചതായി നേതാക്കന്മാർ അവകാശപ്പെട്ടു. തുടർന്ന് സൈബർ കൂലിപ്പട്ടാളം ഈ ബ്ലോഗുൾപ്പെടെ പലയിടങ്ങളിലും കുന്തം കുലുക്കി പ്രകടനം നടത്തുകയുണ്ടായി.\nആ കേസിൽ പൊലീസ് നടത്തിയ അന്വേഷണത്തെക്കുറിച്ചുള്ള ഹൈക്കോടതിയുടെ സുചിന്തിതമായ അഭിപ്രായം ഇപ്പോൾ നമ്മുടെ മുന്നിലുണ്ട്. തുടക്കം മുതൽക്കെ പിഴവുകളുണ്ടായിരുന്നെന്നാണ് കോടതി നിരീക്ഷിച്ചിട്ടുള്ളത്. പോളിന്റെ അച്ഛൻ സമർപ്പിച്ച ഹർജിയിൽ തീർപ്പു കല്പിച്ച ഹൈക്കോടതി അന്വേഷണം സി.ബി.ഐക്ക് കൈമാറാൻ ഉത്തരവിട്ടു.\nഹൈക്കോടതിയുടെ തീരുമാനം എന്താവുമെന്ന് മുൻ‌കൂട്ടി മനസ്സിലാക്കിയ മന്ത്രി നല്ല കാലേക്കൂട്ടി പ്ലേറ്റ് മാറ്റി. ആരെക്കൊണ്ട് അന്വേഷിപ്പിക്കുന്നതിനോടും എതിർപ്പില്ലെന്ന് സർക്കാർ കോടതിയെ അറിയിച്ചു. മന്ത്രിക്കൊപ്പം പൊലീസിന് സാക്ഷ്യപത്രം നൽകിയ പാർട്ടി സെക്രട്ടറിയുടെയും ബ്ലോഗുകളിൽ പൊരുതിയ കൂലിപ്പട്ടാളത്തിന്റെയും പ്രതികരണങ്ങൾ ഇനിയും ലഭ്യമായിട്ടില്ല.\nPosted by Brp Bhaskar at Friday, January 22, 2010\nLabels: Paul Muthoot murder case\nഇനി ഏതെങ്കിലും അന്വേഷണ ഏജന്‍സി വന്നാലും കൂടുതല് എന്തെങ്കിലും പുറത്തുവരുമോ? പല തെളിവുകളും ഇപ്പോഴേ ഇല്ലാതായിക്കാണില്ലെ?\nSaturday, January 23, 2010 at 12:21:00 AM GMT+5:30\nഅഭയ കേസ്, ചേകന്നൂർ മൌലവി കേസ് അങ്ങനെ എത്രയോ കേസുകളിൽ തെളിവ് നശിപ്പിക്കാൻ ബന്ധപ്പെട്ടവർക്ക് വേണ്ടുവോളം അവസരം നൽകിയശേഷമാണ് അന്വേഷണം സി.ബി.ഐ.ക്ക് വിട്ടത്. ഇപ്പോൾ നടന്നതും അതുതന്നെ.\nSaturday, January 23, 2010 at 7:41:00 PM GMT+5:30\nമുങ്കൂര് ജാമ്യം ഇക്കാര്യത്തിലും എടുത്തത് നന്നായി. നാളെ സി.ബി.ഐ പ്രത്യേകിച്ച് പുതുതായി എന്തെങ്കിലും കണ്ടുപിടിച്ചില്ലെങ്കില് സാര്‍ത്ഥവാഹകസംഘം മുന്നോട്ട് എന്ന് കമന്റെഴുതി, വ്യകതമായൊരു മറുപടി ഉത്തരം മുട്ടിക്കുന്ന ചോദ്യങ്ങള്‍ക്ക് നല്‍കാതെ രക്ഷപ്പെടാമല്ലോ.\nതാങ്കളുടെ പഴയപോസ്റ്റുകളില് താങ്കള് ഉത്തരം നല്‍കാതെ വിട്ട ചോദ്യങ്ങള് എത്രയെന്ന് ദയവായി പരിശോധിക്കുക. ‘കൂലിപ്പട്ടാളം’ പ്രയോഗം താങ്കള്‍ക്കല്ലേ കൂടുതല് ചേരുക എന്നതും പരിശോധിക്കുക.\nSunday, January 24, 2010 at 3:48:00 AM GMT+5:30\nമാഷ് കൊടുത്തിരിക്കുന്ന ഒരു പോസ്റ്റിലേക്കുള്ള ലിങ്കില് നോക്കിയപ്പോള് ഈയുള്ളവനും അവിടെ കമന്റ് ചെയ്തിട്ടുണ്ട് എന്ന് കണ്ടു. അവിടെ വന്ന് താങ്കളോട് അഭിപ്രായവ്യത്യാസം പ്രകടിപ്പിച്ചവരെല്ലാം പൊലീസിനു സാക്ഷ്യപത്രം നല്‍കിയവരും “ബ്ലോഗിലെ കൂലിപ്പട്ടാളവും” ആണെന്ന് അടച്ച് തീര്‍പ്പുകല്‍പ്പിച്ച സ്ഥിതിക്ക് രണ്ട് വാക്ക് പറഞ്ഞിട്ട് പോട്ടെ -\n1. പോള് മുത്തൂറ്റ് കേസില് പൊലീസ് കണ്ടെത്തലുകള്‍ക്കെതിരേ ഉറഞ്ഞുതുള്ളിയ അതേ മാധ്യമങ്ങള് തന്നെയാണ് ലൌജിഹാദ് കേസിലും താങ്കളടക്കമുള്ള ‘മനുഷ്യാവകാശപ്രവര്‍ത്തക’ശിങ്കങ്ങള് പിന്നാലെ നടന്ന് ‘തെളിവെടുത്തു’ എന്ന് ഘോഷിച്ച ദളിത് ഹ്യൂമന് റൈറ്റ്സ് മൂവ്മെന്റുകാരുള്‍പ്പെട്ട കൊലപാതകക്കേസിലും പൊലീസ് വയറിളകിയതും ഛര്‍ദ്ദിച്ചതുമായ സകല ഐറ്റങ്ങളും വാരി വാരിത്തിന്നതും അത് സനാതന സത്യങ്ങളെന്ന പേരില് നാട്ടുകാരുടെ മുന്‍പില് കാഴ്ചവച്ച് അവരെക്കൊണ്ടും തീറ്റിച്ചതും.\nഅവനവന്റെ ബോധ്യങ്ങളെ ഊട്ടിയുറപ്പിക്കാന് പാകത്തിന് ഓരോന്ന് വീണുകിട്ടുന്നിടത്തോളമേയുള്ളൂ ഈ ‘കാവല്‍നായ’ റോള് എന്ന് വ്യക്തമാവാന് ഇതിലും നല്ല ഉദാഹരണമൊന്നും വേണ്ട. അതുകൊണ്ട് ആദ്യം ആ കോല് ഊരാന് നോക്കിയിട്ട് ‘സാക്ഷ്യപത്രം നല്‍കിയവരുടെ’ കണ്ണിലെ കരട് തപ്പുന്നതാവും നല്ലത്.\n2. ‘കൂലി’വാങ്ങി എഴുതുന്ന/എഴുതിയിരുന്ന സാറ് തന്നെ ബ്ലോഗില് വന്ന് കമന്റിടുന്നവരെ ‘സൈബര് കൂലിപ്പട്ടാളം’ എന്ന് വിളിച്ചതിലെ പരിഹാസ്യതയെപ്പറ്റി ഒരു പ്രബന്ധമാവാം... അടുത്ത മാധ്യമ സെമിനാറിന് വെളമ്പിയാല് വാരിത്തിന്നാന് പ്രബുദ്ധകേരളം അണ്ണാക്കും തുറന്ന് വരും ;))\nSunday, January 24, 2010 at 8:26:00 AM GMT+5:30\nബി ആര് പി യ്ക്ക് ഇത്രയ്‌ക്ക് നര്‍മ്മബോധമുണ്ടെന്നറിയില്ലായിരുന്നു. പന്തം കൊളുത്തി പ്രകടനം എന്നു കേട്ടിട്ടുണ്ട്, കുന്തം കുലുക്കി പ്രകടനം എന്ന് ആദ്യമായാണ് കേള്‍ക്കുന്നത്.\nസൂരജേ, ആ കമന്റു കലക്കീട്ടൊണ്ട്. ചങ്കീക്കൊള്ളും, ചങ്കൊന്നൊന്നുണ്ടെങ്കില്. പിന്നെ ഒരു രഹസ്യം പറയാം- കുന്തം കുലുക്കികള്‍ക്ക് സാക്ഷ്യപത്രം നല്‍കിയവരുടെ ലിസ്റ്റിലെങ്കിലും അടുത്ത തവണ മരത്തലയന് കയറിക്കൂടണം..അതിനാണീ കമന്റ്.\nSunday, January 24, 2010 at 4:02:00 PM GMT+5:30\nഅസുഖകരമായ ചില ചോദ്യങ്ങള് ശതമന്യുവും ചോദിക്കുന്നു.\nMonday, January 25, 2010 at 1:00:00 AM GMT+5:30\nപോള് വധം: ഹൈക്കോടതി വിധിയില് തെറ്റിന്റെ പരമ്പര എന്ന പോസ്റ്റ് വായിക്കുമല്ലോ ബി.ആര്.പി.\n“ ‘പോൾ മുത്തൂറ്റ് വധക്കേസിൽ പൊലീസിന് സാക്ഷ്യപത്രം നൽകിയവർ എവിടെ?‘ എന്ന പോസ്റ്റിട്ട ബി.ആര്.പി എവിടെ?“ എന്ന് ആരെങ്കിലും പോസ്റ്റിട്ടാല് കുറ്റം പറയാനൊക്കില്ല!\nMonday, January 25, 2010 at 11:49:00 PM GMT+5:30\nവീണ്ടും കണ്ടതിൽ സന്തോഷം. കുന്തം കുലുക്കി പ്രകടനം എന്തെന്ന് അറിയാൻ താല്പര്യമുള്ളവർ Don Quixote എന്ന നോവൽ വായിക്കുക. വീണ്ടും കാണും വരെ നന്ദി, നമസ്കാരം.\nTuesday, January 26, 2010 at 10:56:00 PM GMT+5:30\nമല പോലെ ആവും എന്നു കരുതി എഴുതിയ പോസ്റ്റ് എലി പോലെ ആയോ?\nവീണ്ടും കാണും വരെ നല്ല നമസ്കാരം.\nThursday, January 28, 2010 at 1:31:00 PM GMT+5:30\nപ്രിയപ്പെട്ട ജനശക്തി, ഇവിടെയാണോ മല തേടി വരുന്നത്? ഇടുക്കിയിലേക്ക് ചെല്ലൂ. അവിടെ എം.എം മണി മല പൊക്കിപ്പിടിച്ചുകൊണ്ട് നിൽക്കുകയല്ലെ?\nSunday, January 31, 2010 at 11:29:00 AM GMT+5:30\nകൈയേറ്റം ഒഴിപ്പിക്കണം, പാവങ്ങളെ സംരക്ഷിക്കണം: എം എം മണി\nഇടുക്കി: മൂന്നാറില് വന്‍കിടക്കാരുടെ കൈയേറ്റവും പുതിയ കൈയേറ്റങ്ങളും ഒഴിപ്പിക്കുന്നതില് വിട്ടുവീഴ്ച പാടില്ലെന്ന് സിപിഐ എം ജില്ലാ സെക്രട്ടറി എം എം മണി പറഞ്ഞു. അതേസമയം രണ്ടും മൂന്നും സെന്റില് തലമുറകളായി ജീവിക്കുന്നവരെയും ചെറുകിട കച്ചവടക്കാരെയും വഴിയാധാരമാക്കി പുതിയൊരു മൂന്നാറുണ്ടാക്കാന് നോക്കിയാല് എതിര്‍ക്കുമെന്നും അദ്ദേഹം 'ദേശാഭിമാനി'യോട് പറഞ്ഞു. ചില മാധ്യമങ്ങള്‍ക്കും രാഷ്ട്രീയ പാര്‍ടികള്‍ക്കും ഈ വിഷയത്തില് വ്യക്തതയില്ല. മൂന്നാറിനെ തകര്‍ക്കാന് ശ്രമിക്കുന്നവരുടെ പിറകില് നിക്ഷിപ്തതാല്‍പര്യക്കാരുണ്ടെന്ന് സംശയിക്കേണ്ടിയിരിക്കുന്നു. ഇത്തരക്കാരുടെ പിണിയാളുകളായി പരിസ്ഥിതിവാദികളടക്കം മാറിയിട്ടുണ്ടോ എന്നും പരിശോധിക്കണം. ഇടുക്കിജില്ലയിലെയും മൂന്നാറിലെയും ഭൂപ്രശ്നം സംബന്ധിച്ച് സിപിഐ എമ്മിന് വ്യക്തമായ നിലപാടുണ്ട്. മൂന്നാറില് ഇനിയും 3500 കെട്ടിടങ്ങള് പൊളിക്കാനുണ്ടെന്ന മുന് ദൌത്യസംഘത്തലവന് സുരേഷ്കുമാറിന്റെ അഭിപ്രായത്തോട് പ്രതിബദ്ധതയുള്ള ഒരു രാഷ്ട്രീയ പ്രസ്ഥാനത്തിനും യോജിക്കാനാവില്ല. ഇതറിയാത്തവരാണ് പാര്‍ടിക്കെതിരെ പ്രചാരണവുമായി നടക്കുന്നത്. സിപിഐ എം സംസ്ഥാനകമ്മിറ്റി കമ്മീഷനെ നിയോഗിച്ച് മൂന്നാറടക്കം ഇടുക്കിയിലെ ഭൂമി പ്രശ്നങ്ങളെക്കുറിച്ച് ശാസ്ത്രീയമായ പഠനം നടത്തി. ഈ റിപ്പോര്‍ട്ടിന്റെ അടിസ്ഥാനത്തില് സംസ്ഥാന കമ്മറ്റി വ്യക്തമായ നിലപാട് സ്വീകരിച്ചു. അതാണ് പാര്‍ടിയുടെ ജില്ലാഘടകം പിന്തുടരുന്നത്. അതനുസരിച്ച് പാവപ്പെട്ടവരെയും മൂന്നാര് ടൌണിനെയും സംരക്ഷിക്കും. ഒന്നാം ദൌത്യം സിപിഐഎം പരാജയപ്പെടുത്തി എന്ന ഒരുഘടകകക്ഷി നേതാവിന്റെ ആക്ഷേപം ശരിയല്ല. സുരേഷ്കുമാറിന്റെ നേതൃത്വത്തിലുള്ള സംഘം നിയമവിരുദ്ധമായ നടപടികള് സ്വീകരിച്ചതുകൊണ്ടാണ് മുന് മൂന്നാര് ദൌത്യം പരാജയപ്പെട്ടത്. ജനങ്ങളെ ദ്രോഹിച്ച് തെറ്റായ ദിശയിലേക്ക് പോയപ്പോഴാണ് പാര്‍ടി എതിര്‍ത്തത്. 1977 ജനുവരി ഒന്നുവരെയുള്ള മലയോരകര്‍ഷകരുടെ കൈവശഭൂമിക്ക് പട്ടയം കൊടുക്കണമെന്നുള്ള സുപ്രീംകോടതി വിധിയുടെ അടിസ്ഥാനത്തില് എല്‍ഡിഎഫ് സര്‍ക്കാര് പട്ടയം നല്‍കുമെന്നാണ് ജനങ്ങള് പ്രതീക്ഷിക്കുന്നത്. അത് സമയബന്ധിതമായി പൂര്‍ത്തീകരിക്കണമെന്നാവശ്യപ്പെട്ട് സിപിഐ എം നേതൃത്വത്തില് ഫെബ്രുവരി 15ന് ദേവികുളം ആര്‍ഡിഒ ഓഫീസിലേക്ക് ജില്ലാമാര്‍ച്ച് നടത്തുമെന്നും എം എം മണി പറഞ്ഞു.\nSunday, January 31, 2010 at 2:03:00 PM GMT+5:30\nഇടുക്കിയില് പോകാന് പറഞ്ഞപ്പോ ഒന്ന് ഇതുകൂടി പറയാമെന്നു കരുതി.\nസാര്,കഷ്ടം തോന്നുന്നു.പ്രായമെത്ര ആയി,കേരളത്തിലെ തലമൂത്ത പത്രപ്രവര്‍ത്തകന്,മാധ്യമ രംഗത്തും പുറത്തും അനുഭവപരിചയമുള്ള വ്യക്തി\nഒക്കെ അല്ലെ സാര് താങ്കള്. രാഷ്ട്രീയക്കാര്,പ്രത്യേകിച്ചും ചില 'ഔദ്യോദിക'കമ്മു രാഷ്ട്രീയക്കാര്, അവരുടെ കാര്യം വിടുക.അത് താങ്കള് തന്നെ എത്ര എഴുതി.എന്നാല് താങ്കള് അവരെക്കാള് താഴ്ന്ന നിലവാരം ആയാലോ.....\nഇത്രയും എഴുതിയത്,ആ വയനാട് "കയ്യേറ്റം"..അതിനെ കുറിച്ചു ഒരക്ഷരം മിണ്ടാതെ വായില് പ്ലാസ്റ്റര് ഒട്ടിച്ച്ചുള്ള ആ നില്പ്പില്ലേ അത്\nഗംഭീരം തന്നെ സാര്. വാദത്തിനു വേണ്ടി സമ്മതിക്കാം,അതില് രാഷ്ട്രീയമുണ്ടെന്നു.എന്നാല് അവിടുത്തെ ആദിവാസികള് ആയിത്തമുല്ലവരാണോ സാര് ?\nഅവിടുത്തെ ദളിതന് ദളിതനല്ലേ സാര് ? റവന്യൂസെക്രട്ടറി നിവേദിത ഹരന് സര്‍ക്കാരില് കണ്ടുകെട്ടണമെന്ന് പറഞ്ഞ ഭൂമി എന്തുകൊണ്ട് കൊല്ലം ഒന്ന് കഴിഞ്ഞിട്ടും സര്‍ക്കാര് നടപടി ഇല്ലാ എന്ന് എന്തുകൊണ്ട് താങ്കളെ പോലുള്ള സിംഗങ്ങള്‍ക്ക് ചോദിക്കാന് പറ്റുന്നില്ല സാര്? മാതൃഭൂമി പോലും "കൈവശ ഭൂമി" എന്ന് മാത്രം എഴുതുന്നത് എന്ത് കൊണ്ട് സാര് ? മുന്നാറില് റിസോര്‍ട്ട് മാഫിയയും പറയുന്നത് "എനിക്ക്'പരമ്പര ആയി വന്നു പെട്ട ഭൂമി എന്നല്ലേ ? ആ രിസോട്ടു മാഫിയക്ക് സഹായകമാവില്ലേ താങ്കളെ പോലുള്ളവരുടെ കൃത്യമായ ഈ മൌനം? ഹൈക്കോടതി വയനാട് കേസ് വാദത്തിനിടയില് പത്തു സെന്റു പോലും പാവപ്പെട്ടവര്‍ക്ക് ഭൂമി ഇല്ലാത്തിടത്ത് ഏക്കര് -ഹെക്ടര് കണക്കിന് ചിലര്‍ക്ക് മാത്രം ഭൂമി(മനോരമ ഓണ് ലൈനില് കണ്ട കാര്യമാണ് സാര്,മറ്റു ചോപ്പന് പിന്തിരിപ്പന് mediaല് അല്ല)എന്ന് പരാമര്ഷിച്ചില്ലേ ?താങ്കളെ പോലുള്ള വര്‍ക്ക് ആരെ ആണ് സാര് ഭയം ? വിധേയത്വം? വിവരവും വിദ്യാഭ്യാസവുമുള്ള താങ്കളെ പോലുള്ളവര് ഈ ടൈപ് ആണെങ്കില് വിനയത്തോടെ പറയട്ടെ ഒരു സാദാ മലയാളി ധാര്‍മികതയുടെ , നൈതികതയുടെ,സത്യാസത്യവിഷ്ലെഷണത്തിന്റെ കാര്യത്തില് എത്ര ഭേദം.\nMonday, February 15, 2010 at 11:40:00 AM GMT+5:30\nഏതായാലും ഡല്‍ഹിലെ കൂലിപ്പട്ടാളത്തിന്റെയും പ്രതികരണങ്ങൾ അറിവായ സ്ഥിതിക്ക് ബി.ആര്.പി ഭാസക്കറും പ്രതികരിക്കുമെന്നാശിക്കാം....\nSaturday, January 1, 2011 at 2:14:00 PM GMT+5:30\nപോള് വധക്കേസില് സി ബി ഐ യുടെ കുറ്റപത്രം വന്നല്ലോ? എന്തെങ്കിലും പറയാനുണ്ടോ സാര്?\nകോടിയേരി ആണോ അതോ പിണറായി ആണോ പോളിനെ കൊന്നത്?\nSaturday, January 1, 2011 at 2:21:00 PM GMT+5:30\n‘... അന്വേഷണം ശരിയായ രീതിയിലാണ് മുന്നോട്ടു പോകുന്നതെന്ന് കോടതിയും അംഗീകരിച്ചതായി നേതാക്കന്മാര് അവകാശപ്പെട്ടു. തുടര്‍ന്ന് സൈബര് കൂലിപ്പട്ടാളം ഈ ബ്ലോഗുള്‍ടെ പലയിടങ്ങളിലും കുന്തം കുലുക്കി പ്രകടനം നടത്തുകയുണ്ടായി...'\nപോലീസിന്റെ അന്നത്തെ അന്വേഷണം ശരിയായ ദിശയിലായിരുന്നു എന്ന് ‘സി.പി.എം.സംസ്ഥാന സെക്രട്ടറിയും ആഭ്യന്തര മന്ത്രിയും സാക്‍ഷ്യപ്പെടുത്തിയ’ കാര്യം ഇപ്പോള് സി ബി ഐ കൂടി അംഗീകരിച്ചു എന്നാണല്ലോ വാര്‍ത്തകള് പറയുന്നത്? ആ സ്ഥിതിക്ക് ബി ആര് പി സാറിനും സഹകൂലിപ്പട്ടാളക്കാര്‍ക്കും കുന്തമോ കൊടച്ചക്രമോ വേറെ വല്ലതുമോ ഒക്കെ കുലുക്കിക്കളിക്കാം.\nSaturday, January 1, 2011 at 2:24:00 PM GMT+5:30\nഇത് ഒരു വര്ഷം മുന്‍പ് നടന്ന കാര്യമല്ലേ..?\nഞങ്ങ നിക്ഷ്പക്ഷ പത്രപ്രവര്‍ത്തകര് അന്നെ കുന്തം കുലുക്കിയതല്ലേ സംഭവത്തിന്‍റെ പിന്നില് കോടിയേരി ആണെന്ന്. അതിനൊരു മാറ്റവും ഇല്ല സിബിഐ ഒക്കെ അങ്ങ് പള്ളീല്.\nഇതിനൊന്നും മറുപടി പറയാന് ഞങ്ങള്‍ക്ക് സമയമില്ല. ഞങ്ങള്‍ക്ക് രണ്ടു-മുന്ന് പൊതു നിരത്തിലെ സമരങ്ങളില് സംസാരിക്കാണ്ട്...\nമോന് ആരാ മോന്.......?\nSaturday, January 1, 2011 at 2:52:00 PM GMT+5:30\nSaturday, January 1, 2011 at 5:45:00 PM GMT+5:30\nപന്തം,സോറി കുന്തം കൊളുത്തി പ്രകടനം ഇപ്പൊ വീണ്ടും നടത്തുന്ന സഗാക്കന്മാര് അധികം നെഗളിക്കണ്ട.ക്രൈം കുമാരന് വീരന് ടൈപ് ടീമുകള്‍ക്ക്,പിന്നെ നോമിനും നേരിട്ട് ഇടപെടാന് തിരക്ക് കാരണം പറ്റിയില്ല.അതുകൊണ്ടാ, അല്ലെങ്കില് കൊടിയെരീടെ പുത്രനല്ല സാക്ഷാല് കോടിയേരി തന്നെ വരുമായിരുന്നു പ്രതിപ്പട്ടികയില്.സീ ബീ ഐ എന്താണെന്നും ഏതാണെന്നും അറിയാത്ത പൊടി കുട്ട്യോള്‍ടെ ആക്രാന്തം കാണുമ്പോ സാറിനു (കാരവാന് ഡ്രൈവര്‍ക്ക്) ചിരിയാ വരുന്നത്.അല്ലെ സാറേ ? ശിശുക്കള് സഗാക്കള്.. ഒന്ന് പോ പിള്ളാരെ,പോയി അടുത്ത കുന്തം കുലുക്ക്, പോ പോ...\n(എന്ത് ചെയ്യാം, ഇജ്ജാതി അണ്ണന്‍മാരാ എന്റെ നാട്ടില് "തലമൂത്ത" മാധ്യമ വിശാദരര്)\nSunday, January 2, 2011 at 2:58:00 AM GMT+5:30\n"അഭയ കേസ്, ചേകന്നൂര് മൌലവി കേസ് അങ്ങനെ എത്രയോ കേസുകളില് തെളിവ് നശിപ്പിക്കാന് ബന്ധപ്പെട്ടവര്‍ക്ക് വേണ്ടുവോളം അവസരം നൽകിയശേഷമാണ് അന്വേഷണം സി.ബി.ഐ.ക്ക് വിട്ടത്. ഇപ്പോള് നടന്നതും അതുതന്നെ."\nസാറേ... ഇതു പറഞ്ഞ സ്ഥിതിയ്ക്ക് ഇതൊന്ന് വായിച്ചേ...\n‘In its closure report submitted toacourt here, the investigating agency -- now under attack from the Talwars -- has said that police in Noida were responsible for the lapses in the probe that undid the case.\nഅതേയ്... പ്രതികളെ പിടിക്കാന് കഴിയാത്തത് ലോക്കല് പോലീസിന്റെ വീഴ്ചയാണെന്ന്. പോള് കൊലക്കേസിലെ പോലെ പോലീസ് തന്നെ പ്രതികളെ പിടിച്ച് കൈയില് കൊടുത്തിരുന്നെങ്കില്...!\nMonday, January 3, 2011 at 4:41:00 PM GMT+5:30\n(മുന് കമന്റില് ലിങ്ക് ചെയ്ത വാര്‍ത്ത ‘മനോരമ’യില് നിന്നാണ്. ഇന്നലത്തെ വാര്‍ത്ത ഇന്ന് ചിലപ്പോള് കണ്ടില്ലെന്നു വരും, നാളെ കാണില്ലെന്ന് ഉറപ്പ്. അങ്ങനെയെങ്കില് ആ വാര്‍ത്ത പി ഡി എഫ് ഫോര്മാറ്റില് ഇവിടെ വായിക്കാം.)\nMonday, January 3, 2011 at 4:44:00 PM GMT+5:30\nറിപ്പോര്‍ട്ട് തുടരുന്നു: ‘The investigation team was handicapped by the inability of the police -- "first responders" -- to examine the scene of crime properly and collect all possible evidence that could be available only to them.... The CBI says it was baffled that no blood of Hemraj was found on the bedsheet and pillow of Aarushi... One of the murder weapons,asharp edged instrument, could not be recovered till date and experts could not find any blood stain or DNA of victims from the golf stick to directly link it to the crime... The blood soaked clothes of the offenders and cloth used to clean the blood and the sheet on which Hemraj was carried to the roof could not be recovered...'\n‘തെളിവുകള് നശിപ്പിക്കപ്പെട്ടിരുന്നു’ എന്ന് പച്ചയായി പറഞ്ഞില്ലെന്നേയുള്ളൂ. "തെളിവ് നശിപ്പിക്കാന് ബന്ധപ്പെട്ടവര്‍ക്ക് വേണ്ടുവോളം അവസരം നൽകിയശേഷം" കേസ് സി ബി ഐയ്ക്ക് വിട്ടാല് എങ്ങനിരിക്കും എന്ന് മനസ്സിലായോ സാര്...?\nMonday, January 3, 2011 at 4:45:00 PM GMT+5:30\nമാധ്യമ ധര്മത്തിന്റെ കാവല് നായേ, അങ്ങ് കുര നിര്ത്തിയോ?\nThursday, January 13, 2011 at 8:04:00 PM GMT+5:30\nവിചാരണയായി മാറുന്ന മാധ്യമ ഇടപെടൽ\nഉടൻ ആവശ്യമുണ്ട് 10,000 സ്ത്രീകളെ\nപോൾ മുത്തൂറ്റ് വധക്കേസിൽ പൊലീസിന് സാക്ഷ്യപത്രം നൽക...\nമനുഷ്യാവകാശ അവബോധം കുറവായ കേരളം\nസത്യനും സത്യജിത് റേയും പിന്നെ രാജ് കപൂറും\nമാധ്യമങ്ങൾ ആയിരിക്കുന്നതും ആയിരിക്കേണ്ടതും


കരുതലോടെ അഗ്നിശമനസേന :: Janmabhumi Daily\nശബരിമല: മകരവിളക്കിനോട് അനുബന്ധിച്ച് ശബരിമലയില് തിരക്ക് വര്‍ധിക്കുന്ന സാഹചര്യം പരിഗണിച്ച് അഗ്നിശമന സേനാവിഭാഗം അത്യാധുനിക സാങ്കേതിക ഉപകരണങ്ങള് ഉള്‍പ്പടെ സജ്ജമായതായി സേനാവൃത്തങ്ങള് അറിയിച്ചു.\nഅധുനിക രീതിയിലുള്ള ഹൈഡ്രോളിക് ഉപകരണങ്ങള് സന്നിധാനത്തും പരിസരത്തും ലഭ്യമാക്കിയിട്ടുണ്ട്. ഇരുമ്പ് തൂണുകള്, വലിയ മരങ്ങള് എന്നിവയുള്‍പ്പടെ അതിവേഗം മാറ്റാനും മുറിക്കാനും തക്ക ശേഷിയുള്ളവയാണിവ. ആറുമണിക്കൂര്‍വരെ ശക്തമായ വെളിച്ചം നല്‍കാന് ശേഷിയുള്ള ടവര്‍ലൈറ്റുകളും സജ്ജമാണ്. ഇവ ഏത് സ്ഥലത്തേയ്ക്ക് കൊണ്ടുപോയി ഉപയോഗിക്കാനും സാധിക്കും.\nസന്ദേശങ്ങള് വേഗത്തില് കൈമാറുന്നതിനായി വാക്കിടോക്കി ഉള്‍പ്പടെയുള്ള സംവിധാനങ്ങളും ഉപയോഗിക്കുന്നുണ്ട്. മകരവിളക്കിനോട് അനുബന്ധിച്ച് പുതുതായി ഒരു സ്പെഷ്യല് ഓഫീസര് ചുമതല ഏല്‍ക്കും. സന്നിധാനത്തും പരിസരത്തും വിവിധ സ്ഥലങ്ങളിലായി ഹൈട്രെന്‍ഡുകള് സ്ഥാപിച്ചിട്ടുണ്ട്.\nഇവയില്‍നിന്നും അതിശക്തമായി രീതിയില് വെള്ളം ഉപയോഗിക്കാന് കഴിയും. ഓരോന്നിലും ഉപയോഗിക്കാനായി 150 മീറ്റര് നീളത്തില് ഹോസുകളും തയ്യാറാക്കിയിട്ടുണ്ട്.\nസന്നിധാനത്തും പരിസരത്തും ഉപയോഗിക്കാവുന്ന വിധത്തിലാണ് ഇത് നിര്‍മിച്ചിരിക്കുന്നത്. പമ്പയിലും സന്നിധാനത്തുമുള്ള കച്ചവടക്കാര്‍ക്ക് വേണ്ട നിര്‍ദേശങ്ങളടങ്ങിയ കുറിപ്പുകള് നല്‍കിയിട്ടുണ്ട്. പാചകവാതകം ഉപയോഗിച്ചശേഷം കൃത്യമായി അടച്ചുസൂക്ഷിക്കുക, ചോര്‍ച്ച ശ്രദ്ധയില്‍പ്പെട്ടാല് സിലിണ്ടര് അടച്ചശേഷം സേനയെഅറിയിക്കണമെന്നും നിര്‍ദേശം നല്‍കിയിട്ടുണ്ട്. കര്‍പ്പൂരം, ചന്ദനത്തിരി തുടങ്ങിയവ ഉപയോഗിക്കുന്ന ഭക്തര് സൂക്ഷ്മത പാലിക്കണമെന്നും ഉദ്യോഗസ്ഥര് പറഞ്ഞു.


Home യൂറോപ്പിലെ നക്ഷത്രങ്ങൾ ഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി ഫാക്ട്സ്\nഒരു ഫുട്ബോൾ ജീനിയസിന്റെ ഫുൾ സ്റ്റോറി അവതരിപ്പിക്കുന്നു "ഡക്ലാൻ". നമ്മുടെ ഡെയ്ക്യുൺ റൈസ് ചൈൽഡ്ഹുഡ് സ്റ്റോറി, അണ്ട്ടോൾഡ് ബയോഗ്രഫി ഫാക്റ്റ് നിങ്ങളുടെ കുട്ടിക്കാലം മുതൽ ഇന്നുവരെയുള്ള ശ്രദ്ധേയമായ സംഭവങ്ങളെക്കുറിച്ചുള്ള ഒരു പൂർണ്ണ വിവരണം നിങ്ങൾക്ക് നൽകുന്നു. വിശകലനം അവന്റെ ആദ്യകാലജീവിതം, കുടുംബ പശ്ചാത്തലം, പ്രശസ്തിക്കു മുൻപുള്ള ജീവിത കഥ, പ്രശസ്തിയുടെ കഥ, ബന്ധം, വ്യക്തിപരമായ ജീവിതം എന്നിവ ഉൾപ്പെടുന്നു.\nഅതെ, എല്ലാവർക്കും അറിയാം അവൻ ഭാവി വലിയ സാധ്യതയുള്ള ഒരു കളിക്കാരൻ. എന്നിരുന്നാലും, കുറച്ചുപേർ മാത്രമേ ഡിക്ലൻ അരിയുടെ ജീവചരിത്രത്തെക്കുറിച്ച് ചിന്തിക്കുകയുള്ളൂ. ഇപ്പൊ കൂടുതൽ കവിതയില്ലാതെ, നമുക്ക് തുടങ്ങാം.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- ആദ്യകാല ജീവിതവും കുടുംബ പശ്ചാത്തലവും\nപിതാവ്, സാൻ റൈസ്, മദർ തെരേസ റൈസ് എന്നിവർ ജനവരിയിൽ ജനിച്ചു. ലണ്ടൻ, യുണൈറ്റഡ് കിംഗ്ഡം. ഐറിഷ് വംശജരാണ് ഡെക്ലെൻ റൈസ്. അച്ഛന്റെ ഐറിഷ് മാതാപിതാക്കളായ മാർഗരറ്റ്, ജാക്ക് അയർലന്റ് കോർക് സിറ്റി നഗരത്തിലെ ഡൗഗ്ലസ് സ്വദേശികളായ ജാക്ക് എന്നിവടങ്ങളിൽ നിന്ന് ഇത് കണ്ടെത്താനാകും. താഴെ അവന്റെ ഫുട്ബോളർ അവന്റെ സുന്ദര പിതാവ്, സാൻ റൈസ്.\nഅവന്റെ മുത്തച്ഛനും അമ്മയും കാരണം, തെരേസഅയർലൻഡിലെ കോ ലാംഗ്ഫോർഡിൽ നിന്നാണ് അദ്ദേഹം ജനിച്ചത്. ബ്രിട്ടനിലെ രണ്ടാം തലമുറ ഐറിഷ് ആണ് ഡക്ലൻ വിശ്വസിക്കുന്നത്. ചുരുക്കത്തിൽ ഒരു വ്യക്തിയായി ഡക്ലാൻ എന്നത് ഐറിഷ് ആണ്, പക്ഷെ ഒരു ബ്രിട്ടീഷ് ഹൃദയമുണ്ട്.\nഡാമിലിന്മേൽ കിങ്സ്റ്റണിൽ അവന്റെ അമ്മയുടെയും ഡാഡിയുടെയും സഹോദരന്റെയോ സഹോദരിയുടെയും കൂടെ ഡോൾക്കൻ അരി വളർന്നു. ഒരു ചെറിയ കുട്ടിയെന്ന നിലയിൽ, ഫുട്ബോളിന് ഫുട്ബാൾ ഉണ്ടായിരിക്കുമ്പോഴാണ് ഒരു നിഗമനത്തിൽ എത്തിച്ചേർന്നത്. അക്ഷരാർത്ഥത്തിൽ, എല്ലാ സമ്മാനങ്ങളും ചെറുപ്പക്കാരായ ഡിഗ്ലൻ ഫുട്ബോൾ രൂപത്തിൽ വന്നു. സ്പോർട്സിനോടുള്ള അത്തരം സാദൃശ്യം പിന്നീട് ഡിവിഡന്റായി നൽകി.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- ആദ്യകാല കരിയർ ലൈഫ്\nചെൽസിയ ഫുട്ബോൾ അക്കാദമിയിൽ റെക്കോർഡ് ചെയ്ത ശേഷം ഡോൾകാൻ ഫുട്ബോൾ കാണിച്ചതായിരുന്നു. ഒരു മത്സരത്തിനിടെ അക്കാദമി തിരഞ്ഞെടുത്ത ചുരുക്കം ചിലരിൽ ഒരാളായിരുന്നു ചെൽസി എഫ്സി, റഷ്യൻ ബില്യണയർ, റോമൻ അബ്രമോവിച്ച്.\nആ വർഷം, ഡക്ലാൻറെ കരിയർ ഫൗണ്ടേഷൻ ഏഴ് വയസ് പ്രായമുള്ളതാണ്. ഒരു മകന്റെ യുവാക്കളിൽ കയറുന്നത് കണ്ട റൈസ് കുടുംബത്തിന് വളരെ ആവേശകരമായ ഒരു സമയമായിരുന്നു അത്. ജോസ് മൊറിഞ്ഞോ.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- പ്രശസ്തിയിലേക്കുള്ള റോഡ്\nഅക്കാലത്ത് ചെൽസിയ എഫ്.സി. അക്കാദമി ജീവിതം എളുപ്പമല്ല. അക്കാര്യത്തിൽ, ഏറ്റവും ബുദ്ധിമുട്ടേറിയ കുട്ടികൾ മാത്രമാണ് അക്കാദമിയിലൂടെയുള്ളത്. മറ്റു അക്കാദമി കളിക്കാരെ പോലെ, ഡക്ലൻ റൈസിൻറെ ഏറ്റവും വലിയ പ്രശ്നം അരക്ഷിതത്വം ആയിരുന്നു. അവൻ ഉയർന്ന പ്രായക്കാർക്ക് വേണ്ടി പുരോഗമനത്തിന് സഹായിക്കുന്ന മോശം സാധ്യതകൾ നേടിയെടുത്തു. അവിസ്മരണീയമായ ചെൽസിയയുടെ 14 ടീമിന് കീഴിൽ വളരെ മത്സരം ലഭിക്കുന്നത് വരെ ഡക്ലൻ പ്രായത്തിനനുസരിച്ച് പുരോഗമിച്ചു.\nചെൽസിയ എഫ്.സി. എൻവയോൺമെൻറിൻ സമയത്ത്, കുറച്ചു വർഷങ്ങൾക്കകത്ത് ചെൽസിയ എഫ്സി അന്തരീക്ഷത്തിൽ തളർന്നുപോയ മറ്റു ചില കുട്ടികളിൽ ഡക്ലൻ അരി ആയിരുന്നു. ദുഃഖകരമെന്നു പറയട്ടെ, ദരിദ്രനായ ഡക്ലാൻ സമ്മർദത്തെ നേരിടാൻ കഴിഞ്ഞില്ല, ഇത് വലിയ പരിണതഫലമായി. ചെൽസ അക്കാദമി അദ്ദേഹത്തെ സ്വതന്ത്രയാക്കി.\nആ വർഷം, ഡെങ്കൺ റൈസ്, ചെറുപ്പകാലത്തെ ഒരു ഫുട്ബോൾ താരമായി വിഷാദരോഗം നേരിട്ടതാണ്. ഒരു സംശയമില്ലാതെ, ഉള്ള ആരുമായ കുട്ടിയുടെ ഫുട്ബോൾ അക്കാദമി തിരസ്ക്കരണം വഴി ജീവിച്ചിരുന്ന ആഴത്തിലുള്ള വൈകാരിക വേദനയും അത് മനസിലാക്കാൻ കഴിയുന്ന മാനസിക പ്രത്യാഘാതങ്ങളെക്കുറിച്ചും മാത്രമേ അറിയൂ. നബിൽ ഫെർകിർ സമാനമായ വിധികൾക്കും വിധേയമായിരുന്നു.\nചെൽസിയ അക്കാദമി തിരസ്ക്കരിക്കപ്പെടാതെ, അദ്ദേഹത്തിന്റെ നിരീക്ഷണങ്ങളില്ലാതെ നിർണ്ണയിച്ചിരുന്നു. അതേ വർഷം തന്നെ, വെസ്റ്റ്ഹാം യുണൈറ്റഡ് അക്കാദമിയുടെ പരീക്ഷണത്തിനായി ഡക്ലനെ ക്ഷണിച്ചു. ഇൻ വെസ്റ്റ് ഹാം, ഡക്ലാൻ കണ്ടെത്തി തന്റെ ബുദ്ധിമുട്ടുള്ള യാഥാർത്ഥ്യത്തിൽ നിന്ന് ഒട്ടും അകലുന്നു.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- പ്രശസ്തിക്കായി ഉയർന്നു പോവുക\nപ്രോ എന്ന റോഡിലെ നല്ല ജീവിതം:\nഡിസംബർ 13 ന്, വെസ് ഹാം യുവാക്കളിൽ ചേരുന്നതിന് ഒരുവർഷം കഴിഞ്ഞ് റൈസ് ക്ലബ്ബുമായി ആദ്യ പ്രൊഫഷണൽ കരാർ ഒപ്പിടുകയും ക്ലബ് U16 ടീമിന് വേണ്ടി ഫീച്ചർ ആകുകയും ചെയ്തു. അയാൾ ഒരു നേട്ടം കൈവരിക്കാൻ തുടങ്ങി. ഒക്ടോബറിൽ XXIX ൽ നൂറ് മാസം പ്ലേസ്.എൻ.എക്സ് പ്ലെയർ നേടിയപ്പോൾ അസിസ് 2015- ൽ എത്തി.\nമാർച്ച് എട്ടിന് റൈസ് ലോക ഫുട്ബോൾ താരത്തോട് ആദരവ് പ്രകടിപ്പിച്ചു. ഈ നേട്ടം അവനെ സീനിയർ ടിക്കറ്റ് ടിക്കറ്റ് നേടി.\nഡാർലന്റെ അരങ്ങേറ്റം ഹാമിമാർക്ക് മാൻ ഓഫ് ദി മാച്ച് അവാർഡ്. ഫുട്ബോൾ പ്രകാരം ..."എനിക്കും എന്റെ കുടുംബത്തിനും ഒരു വലിയ നിമിഷമായിരുന്നു. എന്റെ അച്ഛന് വലിയ സ്നേഹം വന്നു കാണാൻ വന്നു എല്ലാ വഴികളും വന്നു, നിന്നെ സ്നേഹിക്കുന്നു. "\nഏപ്രിലിൽ XXX-2018 ഹാമർ ഓഫ് ദി ഇയർ അവാർഡിന് റണ്ണർ അപ് ആയി ഡക്ലൻ റൈസ് തിരഞ്ഞെടുക്കപ്പെട്ടു. മർക്കോ അർനോട്ടോയിക്. രണ്ടാം റൗണ്ടിലേക്ക് വർഷത്തെ യുവതീയുവാക്കിനുള്ള അവാർഡും അയാൾക്ക് ലഭിച്ചു.\nഒരു പ്രസ്താവന തയ്യാറാക്കുന്നു:\n"ഞാൻ ചെൽസി 14 ൽ പുറത്തിറങ്ങിയ ശേഷം ഇവിടെ തിരിച്ചെത്തി. അഞ്ചു വർഷത്തിനു ശേഷം ഞാൻ വെസ്റ്റ് ഹാമിൽ പ്രീമിയർ ലീഗിൽ കളിക്കുകയാണ്" 14 വയസ്സിൽ ചെൽസി പുറത്തിറക്കിയ റൈസ് പറഞ്ഞു.\nആ ഞായറാഴ്ച ഒരു ഭ്രാന്തൻ ദിനവും ഡക്ലൻ റൈസ് കുടുംബവും അദ്ദേഹത്തിന്റെ നേട്ടങ്ങളിൽ അഭിമാനം കൊള്ളുന്നവനാണ്. ചെൽസിക്ക് എത്ര മികച്ചതെന്ന് തെളിയിക്കാൻ അരി ഈ അവസരം ഉപയോഗിച്ചു. ക്ലബ്ബിൽ ഒരു പ്രസ്താവന നടത്തുകയും അദ്ദേഹത്തിന്റെ പ്രകടനത്തിൽ വളരെ സന്തോഷിക്കുകയും ചെയ്തു.\nഡിസംബർ 11-ന്, വെസ്റ്റ് ഹാമിൽ അനിമേഷൻ പതിനാറാം പ്രദർശനം നടത്തി. കൌമാരക്കാരനായ ഒരു കൌമാരക്കാരനെ തോൽപ്പിച്ചാണ് ഇദ്ദേഹം ആദ്യമായി കളിക്കാനാരംഭിച്ചത് മൈക്കൽ കാരിക്സിന്റെ രേഖപ്പെടുത്തുക. മാൻ സിറ്റിയിൽ നിന്നുള്ള താല്പര്യം കണ്ടശേഷം, വെസ്റ്റ് ഹാം ഒരു പുതിയ വർഷം ഒരു പുതിയ കരാർ വാഗ്ദാനം ചെയ്തു. ചുവടെയുള്ള വീഡിയോയിൽ നിമിഷനേരം നിർവ്വചിക്കപ്പെട്ടു;\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- ബന്ധു ജീവിതം\nകൗമാരപ്രായത്തിൽ സ്നേഹിച്ച ഒരാൾ ഡക്ലൻ റൈസ് ആണ്. ഒരു കൗമാരക്കാരിയുമായി ഒരു ബന്ധം ഉണ്ടായിരിക്കാൻ അദ്ദേഹം തീരുമാനിച്ചു, അതുവഴി സോഷ്യൽ മീഡിയക്ക് പോലും അത് പൊതുവായി മാറ്റിവച്ചു.\nമിക്ക യുവ ഫുട്ബോളറുകളേയും പോലെ, ഇത്തരം പൊതുജന പരിശോധനയെ അവരുടെ യുവതലമുറയെ ബാധിച്ചേക്കാമെന്ന് പരിഗണിച്ച് പൊതുജനങ്ങളുമായി ബന്ധം പുലർത്തുന്നത് അത്തരമൊരു നല്ല ആശയമല്ല. ഇത് ഡക്ലൻ അരിയുടെ കാര്യം അല്ല, അയാൾ ഇതിനകം തന്നെ നിർമ്മിച്ച സ്റ്റോക്ക് എന്താണെന്ന് അറിയാമായിരുന്നു. ഫുട്ബോൾ സ്റ്റാർക്ക് പിന്നിൽ ലാറൺ ഫ്രയർ എന്ന പേരിൽ ഒരു ഗ്ലാമറസ് വേഗ് ഉണ്ട്.\nഅയാൾ ഒരു കാമുകൻ കാമുകൻ പ്രേമഗീതത്തിൽ പാടാനും കവിത, പെയിന്റ് ചിത്രങ്ങൾ എന്നിവയും, ലവ് വെൻ ഫ്രെയറിൻറെ ലവ് സ്റ്റോറി ചിത്രങ്ങൾ നിറഞ്ഞ പ്രണയഗാനങ്ങൾ സൃഷ്ടിക്കാൻ കഴിയുന്നവയുമാണ്. അത്തരം വീഡിയോകളിൽ ഒന്നാണ് താഴെ.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- ജീവിതശൈലി\nഡിസംബർ 11 ന് മുമ്പ്, ഡക്സ്ലൻ വെറും ഒരു ആഴ്ച ഒരു £ പപ്പയുടെ സമ്പാദിച്ചു. എഴുത്തിന്റെ സമയത്ത്, അദ്ദേഹം അക്ഷരാർത്ഥത്തിൽ ജീവിതരീതിയിലെ മാറ്റം സൂചിപ്പിക്കാൻ ആഴ്ചതോറും ആഴ്ചയിൽ ഒരു പൗണ്ട് സമ്പാദിക്കുന്നു.\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- വസ്തുതകളല്ലാത്ത വസ്തുതകൾ\nവെസ്റ്റ് ഹാം അക്കാദമിയിൽ ചേരുമ്പോൾ ഡക്ലൻ, അക്കാലത്ത് മാൻ സിറ്റിയിൽ കളിച്ചിരുന്ന പാബ്ലോ സബാലെറ്റയുടെ ആരാധകനും ആരാധകനുമായിരുന്നു.\nഅർജന്റീനയെ പ്രശംസിക്കുന്നതിനെക്കുറിച്ച് സംസാരിക്കുകയായിരുന്നു അദ്ദേഹം. "ഞാൻ പബ്ലോയുടെ ഒരു ആരാധകനാണ്. ഒരു ആരാധകനിൽ നിന്നാണ് ഞാൻ തന്റെ സഹ സഹചാരിയായി മാറിയത്\nഡിൽക്കൽ റൈസ് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി വസ്തുതകൾ- സ്വകാര്യ ജീവിതം\nഡക്ലൻ അരിയുടെ വ്യക്തിഗത ജീവിതത്തെക്കുറിച്ച് അറിയാൻ അദ്ദേഹത്തിൻറെ ഒരു പൂർണ്ണ ചിത്രം ലഭിക്കാൻ സഹായിക്കും.\nഡക്ലൻ സ്വാതന്ത്ര്യത്തിന്റെ ആന്തരിക അവസ്ഥയിലുള്ള ഒരാളാണ്. അത് വ്യക്തിപരമായ ജീവിതത്തിൽ കാര്യമായ പുരോഗതി കൈവരിക്കാൻ സഹായിച്ചിരിക്കുന്നു. ചെൽസിയ എഫ്.സി. അക്കാദമി ഡിക്ലാനിൽ നിർമിച്ചതാണ്. കടുത്ത മനോഭാവവും അച്ചടക്കവും അദ്ദേഹത്തിന്റെ നിലവിലെ ശൈലി പ്രതിഫലിപ്പിക്കുന്നതാണ്.\nയാഥാർത്ഥ്യം പരിശോധിക്കുക: ഡക്ലൻ റൈസ് ചൈൽഡ്ഹുഡ് സ്റ്റോറി, അൻടോൾഡ് ബയോഗ്രഫി ഫാക്റ്റ് എന്നിവ വായിച്ചതിന് നന്ദി. അടുത്ത് ലൈഫ്ബോഗർ, നാം കൃത്യതയ്ക്കും ന്യായത്തിനും വേണ്ടി പരിശ്രമിക്കുന്നു. ശരിയായി തോന്നാത്ത എന്തെങ്കിലുമുണ്ടെങ്കിൽ, താഴെ അഭിപ്രായം നൽകി ഞങ്ങളെ ബന്ധപ്പെടുക. ഞങ്ങൾ എല്ലായ്പ്പോഴും നിങ്ങളുടെ ആശയങ്ങളെ വിലമതിക്കുകയും ആദരിക്കുകയും ചെയ്യും.\nദിമിത്രി പെയ്ത് ചൈൽഡ്ഹുഡ് സ്റ്റോറി പ്ലസ് അൻറോൾഡ് ബയോഗ്രഫി ഫാക്ട്സ്\nലെസ് റോബർട്ട്സ് ജനുവരി 12, 2019 6- ൽ: 22 pm\nഡോൾക്കൻ, ഇന്നത്തെ നിങ്ങളുടെ ആദ്യ ഗോൾ നേടിയെടുക്കുന്നതിന് അഭിനന്ദനങ്ങൾ. ക്രോണിംഗ് ഗോൾ, ഒരു മികച്ച കരിയർ കാർഡ് ഉണ്ട്.\n(ദയവായി ഇംഗ്ലണ്ടിനായി കളിക്കുക). പൊട്ടിച്ചിരിക്കുക.\nകുറച്ചു വർഷങ്ങൾക്കു മുമ്പാണ് ഞാൻ നിങ്ങളുടെ പിതാവുമായി ബന്ധം പുലർത്തിയിരുന്നത്, ഒപ്പം എന്റെ ജീവിതത്തിൽ ഞാൻ കണ്ടിട്ടുള്ള ഏറ്റവും രസകരമായ മനുഷ്യനെ തന്നെയും പിടിക്കാൻ പ്രേരിപ്പിക്കുന്നു.\nനിങ്ങൾ അദ്ദേഹത്തെ അറിയിക്കുകയാണെങ്കിൽ, ഫിസ്ദിനിൽ നിന്നുള്ള പ്ലംബർ നല്ലതാണ്, ഞാൻ നിത്യതയിൽ നന്ദിയർപ്പിക്കും.\nഇത് ഒരു മരവിപ്പിക്കുന്ന കാര്യം അല്ല, ഞാൻ വെസ്റ്റ്ഹാംയെ വെറുക്കുന്നു, ഒരു ജീവിയായ qpr ഫാൻ ലോലായിട്ടാണ് ഞാൻ വെറുക്കുന്നത്.\nകൗണ്ടിയോട്, ലെസ് റോബർട്ട്സ്.\nവില്യം വോൺ മാർച്ച് 29, 2019 12 ൽ: 13 am\nഡക്ലാന്റെ അച്ഛൻ, സീൻ, അവൻ ഞങ്ങളുടെ സ്കൂളിൽ കളിക്കുന്നത് ഓർക്കുന്നുണ്ടായിരിക്കാം അവൻ എൺപതാം വയസ്സിൽ?\nകിങ്സ്റ്റോണിയുടെ പഴയ ബർട്ടൻ റോഡിന്റെ ഗ്രൗണ്ടിൽ കളിക്കുന്ന 'പാനപാത്രം' ഞങ്ങൾ നേടി.


beware of hackers | കൊറോണ അനിയന്ത്രിതമാകുന്നതിനൊപ്പം രൂക്ഷമായി സൈബർ കുറ്റകൃത്യങ്ങളും.....വീടുകളിരുന്നു ജോലി ചെയ്യുന്നവർ ശ്രദ്ധിക്കുക..മുന്നറിയിപ്പ് നൽകി ലോകാരോഗ്യ സംഘടന - Malayalivartha.com Widgets Magazine\nകൊറോണ അനിയന്ത്രിതമാകുന്നതിനൊപ്പം രൂക്ഷമായി സൈബർ കുറ്റകൃത്യങ്ങളും.....വീടുകളിരുന്നു ജോലി ചെയ്യുന്നവർ ശ്രദ്ധിക്കുക..മുന്നറിയിപ്പ് നൽകി ലോകാരോഗ്യ സംഘടന\n25 MARCH 2020 07:55 PM IST\nകൊറോണ വ്യാപനം രൂക്ഷമാകുന്നതിനൊപ്പം ലോകമൊട്ടാകെ സൈബർ കുറ്റകൃത്യങ്ങളും വ്യാപിക്കുകയാണ്. സൈബർ കുറ്റവാളികൾ അഥവാ ഹാക്കേഴ്സ്സ് എന്ന വിഭാഗത്തിൽ പെട്ട തട്ടിപ്പുകർ അവസരം മുതലാക്കി നേട്ടം കൊയ്യാൻ ശ്രമിക്കുന്ന കാഴ്ചയാണ് ഇപ്പോൾ ഭീതി പരത്തുന്നത്. കൊറോണ വൈറസ് വ്യാപനം മൂലം ലോകം നിശ്ചലമായിരിക്കുന്ന ഈ അവസ്ഥയിൽ ഏതു തരം ഭീതി ഉണർത്തുന്ന വാർത്തയും മനുഷ്യൻ അറിയാൻ ശ്രമിക്കും എന്ന കണക്കു കൂട്ടലിലാണ് ഇത്തരക്കാരുടെ കടന്നു കയറ്റം ഉണ്ടാകുന്നത് . തിരക്കേറിയ മെട്രൊപൊളിറ്റന് നഗരങ്ങളെല്ലാം ഇന്ന് ആളൊഴിഞ്ഞ് കിടക്കുകയാണ്. വൈറസിനെ തുരത്താനുള്ള ശ്രമത്തിലാണ് ലോകാരോഗ്യ സംഘടനയും, വിവിധ ഭരണകൂടങ്ങളും സ്ഥാപനങ്ങളും. കൊറോണയ്‌ക്കെതിരായ വാക്‌സിന് കണ്ടെത്താനുള്ള ശാസ്ത്ര ഗവേഷണങ്ങള് ഒരു വശത്ത് നടക്കുന്നു. രോഗ ബാധിതര്‍ക്ക് ആവശ്യമായ മുഖം മൂടികളും പരിശോധന കിറ്റുകളും നിര്‍മിക്കാനുള്ള ശ്രമവും മറ്റൊരു ഭാഗത്തു നടക്കുകയാണ്.\nഅതിനിടയിലാണ് ലോകമെമ്പാടുമുള്ള സൈബര് കുറ്റവാളികള് രംഗത്തിറങ്ങിയിരിക്കുന്നത്. കൊറോണയെ കുറിച്ചുള്ള ഭീതി കാശാക്കിമാറ്റാനുള്ള ശ്രമത്തിലാണവര്. അതിന്റെ ഫലമായി വ്യാപമായ ഫിഷിങ് മെസേജുകളും , മാല്‍വെയറുകളടങ്ങുന്ന ഇമെയിലുകളും ജനങ്ങളിലേക്ക് വ്യാപകമായി എത്തിക്കുന്ന ശ്രമങ്ങൾ നടന്നു വരുന്നതായി റിപ്പോർട്ടുകളുണ്ട് .ലോകാരോഗ്യ സംഘടനയുടെയും മറ്റ് ആധികാരിക ഏജന്‍സികളുടെയും സ്ഥാപനങ്ങളുടേയും പേരിലുള്ള വ്യാജ ഇമെയിലുകളിലൂടെയും സന്ദേശങ്ങളിലൂടെയുമാണ് ഇവര് മാല്‍വെയറുകള് അയക്കുന്നത്. ജനങ്ങളില് നിന്നും വിവരങ്ങള് കൈക്കലാക്കാനും അതില് നിന്നും പണമുണ്ടാക്കാനുമാണ് ഇവരുടെ ശ്രമം.\nലോകാരോഗ്യ സംഘടനയെ പോലുള്ള സ്ഥാപനങ്ങളുടേയും ശാസ്ത്ര ഗവേഷണ സ്ഥാപനങ്ങളുടേയും സര്‍ക്കാര് വകുപ്പുകളുടേയും വെബ്‌സൈറ്റുകളും സെര്‍വറുകളും കയ്യടക്കാനുള്ള കണക്കുകൂട്ടിയുള്ള ശ്രമങ്ങളും നടക്കുന്നുണ്ട്. കൊറോണ വ്യാപനം ആഗോള ഭീതിയ്ക്ക് ഇടയാക്കിയതോടെ ഹാക്കര്‍മാര് വ്യാപകമായി രംഗത്തിറങ്ങിയിട്ടുണ്ട് എന്നത് ഞെട്ടിപ്പിക്കുന്ന വസ്തുത തന്നെയാണ് . ലോകാരോഗ്യ സംഘടന ഇത് സംബന്ധിച്ച മുന്നറിയിപ്പ് നല്‍കിയിരുന്നു. സൈബര് സുരക്ഷാ സ്ഥാപനമായ ക്വിക്ക് ഹീല് സെക്യൂരിറ്റി ലാബ്‌സ് ഡയറക്ടര് ഹിമാന്‍ഷു ദൂബെ പറയുന്നത് ഹാക്കര്‍മാര്‍ക്ക് സമൂഹത്തിലുണ്ടാവുന്ന പുതിയ ട്രെന്‍ഡുകള് തിരിച്ചറിയാനുള്ള വിദഗ്ദരാണെന്നാണ് . ഇപ്പോഴത്തെ ട്രെന്‍ഡ് കൊറോണ വൈറസ് ആണ്. അതുമായി ബന്ധപ്പെട്ട നിരവധി വെബ്‌സൈറ്റുകളാണ് ദിവസേനയെന്നോണം സൃഷ്ടിക്കപ്പെടുന്നത്. അതില് നല്ലതുമുണ്ട് അപകടകാരികളുമുണ്ട്. അതിനാൽ തന്ന്നെ സാധാരണക്കാരന് വ്യാജവാർത്തകൾ തിരിച്ചറിയുക അസാധ്യമാകുന്നു\nഅപകടകാരികളായ വെബ്‌സൈറ്റുകളുടെ മുഖ്യലക്ഷ്യം പണംതട്ടുക എന്നത് തന്നെയാണ് . കൊറോണയെ സംബന്ധിച്ച വിവരങ്ങള് നല്‍കുമെന്ന വ്യാജേന ആളുകളെ ആകര്‍ഷിച്ച് കുടുക്കിലാക്കും. വിവിധ സര്‍ക്കാര് ഏജന്‍സികളുടെയും, ആധികാകരിക സംഘടനകളുടെയും വെബ്‌സൈറ്റുകളുടെ തിരിച്ചറിയാന് പറ്റാത്ത വ്യാജന് നിര്‍മിച്ച് ആളുകളെ കബളിപ്പിക്കും. പാസ് വേഡുകളും മറ്റ് വിവരങ്ങളും കൈക്കലാക്കുകയാണ് മുഖ്യമായ ലക്ഷ്യം. ഇതിലൂടെ നാളുകളോളം പണം കൈക്കലാക്കുവാൻ കഴിയും. കുറച്ചാഴ്ചകള്‍ക്ക് മുമ്പ് ദിവസേന 1000 ഡൊമൈനുകളാണ് സൃഷ്ടിക്കപ്പെട്ടിരുന്നത് എങ്കില് ദിവസങ്ങള്‍ക്ക് മുമ്പ് അത് 10000 ഡൊമൈനുകളായി വര്‍ധിച്ചിട്ടുണ്ടെന്ന് ദുബെ പറയുന്നു.\nകോവിഡ് ബാധിച്ച് മരിച്ച ആളുടെ മൃതദേഹം സംസ്ക്കരിക്കാനായി കൊണ്ടുപോയത് ഓട്ടോറിക്ഷയിൽ (7 minutes ago)\nകോൺഗ്രസ്സിന് അടി പതറുന്നു; സിന്ധ്യക്ക് പിന്നാലെ സച്ചിനും ബിജെപി പാളയത്തിലേക്ക്? (25 minutes ago)\nകോവിഡും അതിര്‍ത്തി സംഘര്‍ഷവും; കേന്ദ്ര സര്‍ക്കാരിനെതിരെ പ്രതിഷേധം ശക്തമാക്കാന് കോണ്‍ഗ്രസ്; പ്രതിഷേധം സോഷ്യല്‍മീഡിയയിലൂടെ (25 minutes ago)\nകുറച്ച് തട്ടിപ്പും കുറേ സ്‌നേഹവും! . ഞങ്ങളെ നിങ്ങളുടെ പ്രാര്‍ത്ഥനകളില് ഓര്‍ക്കണം…; സന്തോഷം പങ്ക് വച്ച് നമിത പ്രമോദ് (27 minutes ago)\nസംസ്ഥാനത്ത് വ്യാഴാഴ്ച വരെ ശക്തമായ മഴ (28 minutes ago)\nഐശ്വര്യ റായിക്കും മകൾ ആരാധ്യയ്ക്കും കോവിഡ് (49 minutes ago)


insha first look poster: siju vijayan directorial insha movie first look poster released by tovino thomas | Samayam Malayalam Photogallery\nsiju vijayan directorial insha movie first look poster released by tovino thomas\nഡോ.സിജു വിജയൻ ഒരുക്കുന്ന 'ഇൻഷ'യുടെ ഫസ്റ്റ് ലുക്ക് പുറത്തിറക്കി ടൊവിനോ\nഡോ.സിജു വിജയൻ ഒരുക്കുന്ന ആദ്യ ഫീച്ചർ ചിത്രം\nഇരുപത് ദിവസങ്ങൾ കൊണ്ട് ആണ് ഇൻഷയുടെ ചിത്രീകരണം പൂർത്തിയാക്കിയത്. കായൽ തീരങ്ങൾ നിറഞ്ഞ ആലപ്പുഴ ജില്ലയിലെ അരൂക്കുറ്റി എന്ന സ്ഥലത്താണ് സിനിമയുടെ ഭൂരിഭാഗവും ചിത്രീകരിച്ചിട്ടുള്ളത്. കഥയിൽ വളരെ പ്രധാന്യമുള്ളമുള്ള കടൽ ഉൾപ്പെടുന്ന സീനുകൾ മൂന്ന് ജില്ലകളിലായാണ് ചിത്രീകരിച്ചത്.\nഫസ്റ്റ് ലുക്ക് പോസ്റ്ററുമായി ടൊവി\nഈ അവധിക്കാലം ഇൻഷയ്ക്കും കൂട്ടുകാർക്കുമൊപ്പം.. മാർച്ച് 20 മുതൽ കേരളമാകെ പ്രദർശനത്തിനെത്തുന്നു. വിജയാശംസകൾ നേരുന്നു, എന്നു കുറിച്ചുകൊണ്ടാണ് ടൊവിനോ ഫസ്റ്റ് ലുക്ക് പങ്കുവെച്ചിരിക്കുന്നത്.\nവേഗത ഏറിയ, വളരെ ത്രില്ലിംഗ് ആയ ഒരു ആഖ്യാന രീതിയാണ് സിനിമയുടെ ചിത്രീകരണത്തിലും എഡിറ്റിംഗിലുമൊക്കെ സ്വീകരിച്ചിരിക്കുന്നതെന്ന് അണിയറപ്രവർത്തകര് അറിയിച്ചു. ബാലതാരങ്ങൾ ഉൾപ്പെടെയുള്ള പത്തോളം നടീനടന്മാര് ആണ് ഇൻഷയിൽ പ്രധാന വേഷങ്ങളിൽ എത്തുന്നത്.\nഇൻഷയായി പ്രാർത്ഥന സന്ദീപ്\nപ്രാർത്ഥന സന്ദീപ് എന്ന പെൺകുട്ടിയാണ് ഇൻഷ എന്ന മുഖ്യ വേഷത്തിൽ എത്തുന്നത്. പൈപ്പിൻ ചുവട്ടിലെ പ്രണയം, ഗ്രേറ്റ് ഫാദർ, ലൂസിഫർ, ഇട്ടിമാണി മെയ്ഡ് ഇൻ ചൈന തുടങ്ങിയ മലയാള സിനിമകളിലും രണ്ട് തമിഴ് ചിത്രങ്ങളിലും അഭിനയിച്ചിട്ടുള്ള താരമാണ് പ്രാർത്ഥന.\nസിനിമയിൽ നിരവധി താരങ്ങൾ\nആദിത്യ രാജേഷ് എന്ന ബാലതാരം ആണ് അലി എന്ന വേഷത്തിൽ എത്തുന്നത്. ചിൽഡ്രൻസ് പാർക്ക് അടക്കമുള്ള ചിത്രങ്ങളിൽ ആദിത്യ വേഷമിട്ടിട്ടുണ്ട്. അലിയെ കൂടാതെ ഉള്ള ഇൻഷ യുടെ മറ്റ് രണ്ട് കൂട്ടുകാരായ ആസിയും ഫൈസിയും ആയി എത്തുന്നത് മെബിൻ ഐസക്കും അനന്തു നാരായണനുമാണ്.\nസർക്കാർ തീയേറ്ററുകൾ വഴി റിലീസിന്\nആര്യ സലിം എന്ന യുവനടിയാണ് ഇൻഷയുടെ ഉമ്മ സുമയ്യ എന്ന കഥാപാത്രമായിഎത്തുന്നത്. ഈ മ യൗ,തമാശ തുടങ്ങിയ സിനിമയിൽ അഭിനയിച്ചിട്ടുണ്ട്. ഉപ്പും മുളകും എന്ന ജനപ്രിയ പരമ്പരയിലെ ജയന്തൻ എന്ന കഥാപാത്രമായ്, ജനമനസുകൾ കീഴടക്കിയ അനിൽ പെരുമ്പളം ആണ് ഖലീൽ എന്ന വളരെ ശക്തമായ വേഷത്തിൽ എത്തുന്നത്. വാരിക്കുഴിയിലെ കൊലപാതകം, കോടതി സമക്ഷം ബാലൻ പിള്ള, വാർത്തകൾ ഇതുവരെ തുടങ്ങി നിരവധി സിനിമകളിൽ അഭിനയിച്ചു കഴിഞ്ഞിട്ടുണ്ട് ഇദ്ദേഹം.\nമാർച്ച് 20നാണ് റിലീസ്\nകായംകുളം കൊച്ചുണ്ണി, തൊട്ടപ്പൻ, കളിയച്ഛൻ തുടങ്ങിയ സിനിമകളിൽ വേഷമിട്ട മനക്ഷ ഇസ്മയിൽ എന്ന മറ്റൊരു പ്രധാന വേഷത്തിൽ എത്തുന്നുണ്ട്. മാജിയുമ്മ എന്ന വളരെ പ്രധാന കഥാപാത്രമായ് എത്തുന്നത് 25 വർഷത്തോളമായ് മിനിസ്ക്രീൻ അഭിനയ രംഗത്തുള്ള രാജേശ്വരി ശശികുമാർ ആണ്. പാർവ്വതി കൃഷ്ണകുമാർ ഇതിൽ ഒരു പ്രധാന വേഷമായ ടീച്ചറായ് എത്തുന്നു.\nകുഞ്ഞാലിക്ക എന്ന കഥാപാത്രമായ് പത്രപ്രവർത്തകൻ, എഴുത്ത് കാരൻ എന്ന നിലകളിലൊക്കെ പ്രശസ്തനായ സിനിമാ ലോകവുമായ് നിരവധി വർഷത്തെ അടുപ്പമുള്ള സുരേഷ് നെല്ലിക്കോട് എത്തുന്നു. സാനിഫ് അലി, ടിമി വർഗീസ്, അഞ്ജു റാണി ജോയ്, സുമേഷ് മാധവൻ, പ്രശാന്ത്, ജെറിൽ ജോണി എന്നിരാണ് മറ്റ് പ്രധാന വേഷങ്ങളിൽ എത്തുന്നത്.\nWeb Title : siju vijayan directorial insha movie first look poster released by tovino thomas\nഇൻഷ Tovino Thomas siju vijayan insha movie insha first look poster Insha\nമികച്ച നടനും നടിയും ആരാകും! ചലച്ചിത്ര പുരസ്കാര പ്രഖ്യാപനം മാർച്ചിൽഅടുത്ത ഗാലറി


കശ്മീരില്5നേതാക്കളെ കൂടി മോചിപ്പിക്കുന്നു; മൂന്ന് മുന് മുഖ്യമന്ത്രിമാരുടെ തടവ് ജീവിതം ഇനിയും തുടരും\nWed Jul 15 2020 17:15:52 GMT+0530 (India Standard Time)\nകശ്മീരിലെ പ്രമുഖ നേതാക്കളും മുന്‍മുഖ്യമന്ത്രിമാരുമായ ഉമര് അബുല്ല, ഫാറുഖ് അബ്ദുല്ല, മെഹബൂബ മുഫ്തി എന്നിവര് ഇനിയും തടവറയില് തുടരും.\nBRJ16 Jan 2020 6:00 PM GMT\nശ്രീനഗര്: മൂന്ന് മുന് നിയമസഭ അംഗങ്ങള് അടക്കം അഞ്ച് പേരെ ജമ്മു കശ്മീര് സര്‍ക്കാര് ഇന്ന് ബുധനാഴ്ച മോചിപ്പിച്ചു. കശ്മീരില് ആഗസ്റ്റ്5നു ശേഷം ഏര്‍പ്പെടുത്തിയ നിയന്ത്രണങ്ങള് അയവുവരുത്തുന്നതിന്റെ ഭാഗമാണ് നടപടി. കശ്മീരിന് ഭരണഘടന അനുവദിച്ചു നല്‍കിയിരുന്ന അനുച്ഛേദം 370 പ്രകാരമുള്ള പ്രത്യേക പദവി ഇല്ലാതാക്കുന്നതിന്റെ ഭാഗമായിരുന്നു നിയന്ത്രണങ്ങള് ഏര്‍പ്പെടുത്തിയത്.\nപുറത്തു വരുന്ന നേതാക്കളുടെ ലിസ്റ്റ് ഇതാണ്: നാഷണല് കോണ്‍ഫ്രറന്‍സ് നേതാക്കളായ അല്‍ത്താഫ് കാലൂ, ഷൗക്കത്ത് ഗനൈയ്, സല്‍മാന് സാഗര് പിഡിപി നേതാക്കളായ നിസാമുദ്ദീന് ഭട്ട്, മുക്താര് ബന്ദ്. ഇതില് സല്‍മാന് സാഗര് ശ്രീനഗര് മുനിസിപ്പാലിറ്റിയുടെ മേയറായിരുന്നു.\nഅഞ്ച് പേരെയും ഇന്നു വൈകീട്ടാണ് വിട്ടയച്ചത്.\nഅതേസമയം കശ്മീരിലെ പ്രമുഖ നേതാക്കളും മുന്‍മുഖ്യമന്ത്രിമാരുമായ ഉമര് അബുല്ല, ഫാറുഖ് അബ്ദുല്ല, മെഹബൂബ മുഫ്തി എന്നിവര് ഇനിയും തടവറയില് തുടരും. മൂവരെയും എന്നാണ് മോചിപ്പിക്കകയെന്നതിനെ കുറിച്ച് ഒരു സൂചനയും കേന്ദ്രം നല്‍കിയിട്ടില്ല.\nഉമര് അബ്ദുല്ലയെ ഹരി നിവാസിലാണ് പാര്‍പ്പിച്ചിരുന്നത്. ട്രംപിന്റെ ഇന്ത്യ സന്ദര്‍ശനത്തിനു മുന്നോടിയായി അദ്ദേഹത്തെ വീടിനടുത്തുള്ള മറ്റൊരു ബംഗ്ലാവിലേക്ക് മാറ്റുമെന്ന് റിപോര്‍ട്ടുണ്ടായിരുന്നു.